祠堂係喺大清康熙八年提議起，康熙卅八年由嗰時廣州府同肇慶府嘅梁氏家族一齊夾手出錢喐手起，兩年後起好。期間一直係幫梁氏家族啲子孫後代到廣州城參加科舉考試、辦理訴訟、交稅等事務嘅場所。間嘢原先規模比較大，喺民國九年要拆城牆起馬路嗰時，原訂要拆呢個祠堂，嗰時海南島鎮守使黃志桓向廣東省警察廳發信要求保留呢間祠堂，連嗰時鐵路總局長同交通銀行董事長梁士詒都由北京打電話到廣東省當局話唔好亂拆呢間祠堂。


最後呢間祠堂凈係得好少一部份被拆，而保留咗大部份面積。祠堂喺光緒卅一年做咗千頃小學堂嘅校舍，直到1984年受到華僑中學重建而停辦嘅消息影響而撤出。學校撤出後，間嘢淪落成越秀區房管局嘅財產，期間千頃書院部份拆咗，而青雲書院部份被出租做商舖同倉庫用途。


直到2009年，廣州地區因迎接亞運會，有關部門開始重視當地文化而重新維修各種古建築來提升廣州嘅城市形象。政府喺惠福東路近起義路口發現咗呢間祠堂，以為係街坊講嘅「千頃書院」而即刻立項維修，後來經過調查先至知係「青雲書院」。


最後由廣州大學嶺南建築研究所來修復呢間嘢，重將維修情況同廣東梁氏文化研究會傾咗下。工程喺2010亞運開幕前搞掂嗮，同年8月14號俾越秀區人民政府列咗入越秀區文物保護單位。門前嘅祠堂簡介牌喺2017年11月23號掛咗出來。


間嘢佔地7畝到，建築面積有460m²，三進三開間，屋架屬斗拱結構。雖然入面比較殘舊兼有好大改動過嘅痕跡，但好彩嗰大多數改動都冇變到原嚟嘅結構同個樣，重有部份藝術構件保留得比較好。而門額石寫嘅係「先賢千乘侯祠」呢六個字。


梁人傑嘅二叔安排佢同從未見過面嘅王秋萍結婚，人傑為咗逃避佢所以離家出走。秋萍追到去報館，誤會總編輯程小青係人傑，對佢多番纏擾，差啲搞到小青同未婚妻嚴鳳甩拖。人傑扮乞丐賣唱避開秋萍，遇到秋萍，重收留咗人傑，人傑對秋萍好有好感。


《見多識廣》係廣州電視台搞嘅其中一部遊戲節目，佢係包括咗趣味益智、遊戲服務喺埋一齊嘅文藝類節目。佢通過揀觀眾唔係幾知或成日傳下傳下嘅「粵文化」，佢重通過咗情景演繹、問答搶答，嘉賓PK同專家解釋呢啲方式畀大家提供咗新舊嘅粵文化知識、資訊同潮流。


重可以滿足廣州本土新生代、外地新客家人點樣睇廣府文化，同時重畀好多嘅觀眾點樣睇廣州，重提供咗咗大家嘅日常生活方便。而呢個節目係打破咗成個廣東地區，點解晚黑冇粵語趣味競技文化類嘅節目。呢部節目喺2014年4月5號嘅廣州電視台嘅綜合頻道首播，一直播到2014年11月1號嘅最後一集先至結束，總共播咗31集。


呢個關卡係由擂主揀位選手一齊PK答題，而且有免答權，如估肥佬咗嗰位就要接受大懲罰，贏咗嗰位就可以入下輪挑戰。喺2014年5月31號改版就將規則改成6位守擂者同挑戰者一齊答題PK，每答啱一題就有100蚊，邊位贏咗就係擂主，重攞埋企位獎。


百發百中嘅規則係以團隊嚟做單位，喺100秒入面答10條題。呢關係先玩完一個隊再玩另一個隊，如估100秒用嗮，就唔畀答題。最後睇邊個組用得最短時間答嗮10條題嘅，就係贏咗嗰組。呢個欄目喺2014年6月28號開放。


點指兵兵嘅規則係由兩個組之間，其中一個答題嘅選手要喺主持人問問題之前，事先揀正人哋嗰組嘅事但一個選手嚟答題。呢個欄目喺2014年6月28號開放。喺2014年8月23號就改成3隊嘅其中兩個對手之間嘅PK。


呢關一般出現喺手快有手慢冇嘅關卡之後。佢係喺兩個隊入面通過內部投票，嚟揀出人哋嗰組最屎嗰位淘汰佢。喺揀出人哋嗰組最屎嗰位方面，輸咗嗰隊揀自己嗰組1位翻生，贏咗嗰隊揀人哋嗰組2位出局。喺2014年7月26號就改咗名嗌「賣豬仔」，而呢個環節喺2014年8月23號就取消咗，改成隊伍全隊隊員淘汰嘅方式。


呢關一般出現喺我至識廣嘅關卡之後。佢係喺大屏幕廣播或播出咗密碼之後，上一關過嗮關嘅凈低嗰位參賽者，要喺30秒入面隨便揀獎品，30秒之後就唔畀揀獎品喇，之後一定要將個求先廣播咗嘅密碼喺30秒內重新講返啱嗮出嚟先至可以帶走嗮你自己揀嘅獎品。


南非以主辦國身分，攞到2010年FIFA世界盃決賽週嘅參賽資格，但响嗰屆決賽周嘅表現令人失望，雖然同墨西哥足球代表隊一樣係1次贏波、1次打和、1次輸波，但得失球差落後畀墨西哥，而首圈出局，係FIFA世界盃史上，頭一隊首圈出局嘅東道主。


陳鈺麟喺香港專業進修學校修讀社工課程，並喺2024年1月獲安排喺樂善堂梁植偉紀念中學做駐校實習社工。不過陳鈺麟喺返工第二日表示，學校老師聯署要求佢辭工。港專回應話相信佢嘅專業，已經安排另一間機構畀佢實習。


喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。


喺規劃同起緊呢個站嗰時，站名曾經拗咗一餐。早期規劃嗰時嗌馬頭莊站，後嚟喺2017年4月27號份規劃改咗做知識城北站，隨後徵求過社會民眾意見同埋地名考察隊嘅考察，話由於車站係喺新南村地皮範圍入面起，喺2017年9月7號定咗最後站名嗌做新南站。


呢個站嘅主要周邊乘客都係以附近嘅新南村、蠏莊嗰邊啲乘客為主。不過喺啱開通14號綫知識城支綫無耐，因為佢屬脫網營運，加上附近都係啲村莊為主，而且附近地方暫屬開發階段，所以出入站客流方面，B出入口有些少客流，C出入口幾乎拍嗮烏蠅。


亞羅號，譯自英名Arrow，箭咁解，係艘唐舤木船，喺香港駐冊，所以可掛英國旗，受英國保護。1856年，省城水師緝私船隻，搜查掛咗英旗嘅亞羅號船，抆咗船上支旗，仲捉咗水手十二人。英使領巴夏禮向兩廣總督葉名琛抗議。


《亞洲超星團》，係香港無綫電視同中國星空衛視合辦嘅選秀比賽節目，由中國大陸、香港、澳門、臺灣、日本、韓國、越南同美國招募咗65位15到26歲嘅男性參賽者做練習生，最後選出7位組成期間限定嘅男子團體組合。


香港大丸百貨開喺銅鑼灣記利佐治街同百德新街交界，1960年開張，1998年結業。初頭大丸有個花名叫「大馬騮」，嚟自日文名Daimaru。雖然香港大丸執咗笠，但香港公共小巴仍然用「大丸」代表銅鑼灣呢個地名。


西起，筲箕灣道分出一條街，單程路，有電車路，東北方向。遇南安街，再過東區走廊天橋底，遇愛信道。呢度接住愛信道，雙程路，有分隔，東南走。去到叉出東喜道個位，向東行。途中遇愛賢街。到尾稍屈東南，又再有東喜道口，東區走廊天橋底，直駁望隆街。


《同班同學》，係香港電影，2015年10月29號喺香港上畫。由郭奕芯、廖子妤、麥芷誼領銜主演，謝爕雋、王宗堯、蒼井空、邵音音、蔡潔、陳靜、盧惠光、曾國祥、徐天佑、李拾壹主演。電影由彭浩翔同梁啟緣監製，同時亦係做過《春嬌與志明》同埋《低俗喜劇》編劇嘅陸以心初次執導之作。


呢部戲喺2015年3月，已經喺香港國際影視展中，率先奪香港亞洲電影投資會 HAF 大獎同愛奇藝特別選擇大獎。同時亦入圍第廿八屆東京國際電影節，成為競賽電影之一，其中陸以心更獲提名最佳新導演獎。另外，吳宇森同日本大師級導演山田洋次，就獲頒「武士獎」，以表揚佢哋喺影壇成就。


切劇蒂方法係由意大利芭蕾舞蹈員切劇蒂所創嘅一種芭蕾舞教法。呢種教學法出咗名會運用人體解剖學嘅知識嚟教啲學生學芭蕾舞－切劇蒂方法有諗到人體解剖學嘅原理，會要求學生每個禮拜定時定候噉做某啲特定嘅運動嚟鍛鍊某幾舊肌肉，精確到好似運動科學噉嘅樣。


王慧媛喺紐約出世，六歲搬到夏威夷，亦都響香港同台北住過一排同返學。佢四歲時喺香港栢基國際幼稚園返學，之後去台北市私立立人國際國民中小學返四年班，之後去返夏威夷讀普納荷學校，大學畢業喺夏威夷大學馬諾阿分校中國語言及文學系。


劉仰，字仰之，係中國大陸嘅作家同學者，亦係《環球財經》雜誌嘅編委，北京人。1985年喺上海交通大學畢業後繼續進修到雙學位畢業，1991年返到北京後開始做出版嗰行，後嚟轉戰到電視媒體做嘢，尤其係涉及文化同電影嘅評論比較多。


2019年8月16號，佢喺新浪微博發佈嘅「反粵文字化」言論令好多網友眼火爆，話劉仰完全唔識粵文化，詆毀嶺南歷史同有扭曲或胡亂更改憲法嘅嫌疑。事件可以同2012年底出現嘅孔慶東同龐丹晶辱粵事件相提並論。


大火源於民族路422巷114弄、大囍市社區G棟一樓穿堂。喺2003年8月31號，凌晨1時52分起火，大量濃煙沿著大廈裏便樓梯，湧上高層單位，即係產生煙囪效應。消防員喺2時1分到達火場。3時30分，臺北縣長蘇貞昌親身到火場視察。


劉喬安，原名劉依函，係臺灣太陽花學運入面其中一個出名嘅人，畀人叫做「太陽花女神」或者「太陽花女王」。2014年底，佢畀記者捉到去賣淫，初頭死口唔認，但隨住2016年3月臺北地檢署正式落案起訴，最後都要認衰。


呢兩條馬路喺2002年開發廣州大學城嗰時起。開通初期之所以嗌大學城西路係借鑒咗鬼佬國家按數字同方位做名而體現出簡潔同方便噉。但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路嘅四大理由而提出改名。


上水屠房站初時係東鐵綫嘅貨運專用車站，辦理牲口終到，離港深邊界嘅羅湖只有兩分鐘車程，運牲口嘅貨運列車可以直接駛去屠房月臺落貨。但係家下運去上水屠房嘅牲口唔再用貨運列車，全部都係用貨車直接運送，羅湖編組站就淨係留返唻調度貨運列車同埋擺列車。


海富苑係香港房屋署可租可買計劃嘅屋邨/屋苑之一，其中海寧閣已經喺可租可買計劃中賣咗，其他係出租嘅公屋單位，令到海寧閣成為私人地方，而邨內其餘嘅樓宇由房屋署擁有，喺維修樓宇責任出現咗問題。之後海富苑嘅部分樓宇出現老化問題，而海富苑嘅業主立案法團多次拒絕承建商入去屋苑做工程，最終房屋署向海富苑業主立案法團發出傳票，入稟香港高等法院，要求法院向法團頒令同埋發出多項禁制令，先至解決到問題。


俄羅斯嘅軍事行動引發咗一場國際危機，俄羅斯入侵烏克蘭成為各界嘅擔憂。衛星圖片顯示俄軍部署裝甲、導彈同其它重型武器。2021年6月，俄羅斯撤回咗部份駐兵，但到咗10月至11月期間，危機再次升級。到12月，超過10萬個俄羅斯士兵再次喺邊境附近集結。


今次危機源於持續已久嘅俄烏戰爭，呢場戰爭始於2014年，喺2021年初出現咗升級。2021年12月俄羅斯外交部發表咗一份談判草案，主要內容包括北約要確保烏克蘭唔會成為北約成員國，唔吸收原蘇聯加盟共和國加入北約，北約減少喺東歐嘅駐軍等要求，作為俄羅斯從烏克蘭邊境撤軍嘅條件。


而北約就反擊俄羅斯，話對北約成員資格冇否決權，唔同意停止北約嘅擴張，又拒絕俄羅斯嘅要求。之後美國同其它北約成員國警告話，如果俄羅斯入侵烏克蘭，將會對俄展開大規模經濟制裁行動。2022年1月，美國國務卿布林肯同俄羅斯外交部長拉夫羅夫喺日內瓦舉行會談，不過收效甚微，談判唔能夠為緩解俄烏危機起到作用。


《欺詐劇團》，係香港無綫電視製作嘅時裝電視劇，喺2021年6月播出，由鄭丹瑞、敖嘉年同蔣家旻領銜主演，並由張秀文、林秀怡、林偉、張達倫、呂珊、鄭俊弘、劉頌鵬同王灝兒聯合演出，監製潘嘉德。故仔講一個專搞騙局嘅劇團。


東九龍居民委員會，原名九龍十三鄉委員會，係香港民間組織，喺1957年3月11號成立，1986年換名做「東九龍居民委員會」，佢服務宗旨係團結居民、參與社會事務、服務社區、維護居民權益、發揚互助友愛精神、舉辦福利、文教、康樂、體育等事業，佢服務對象包括東九龍地區嘅居民。


喺1956到57年，港英政府下令收返九龍十三鄉中嘅竹園鄉，用嚟起黃大仙徙置區。當時港英政府對受影響農戶、商戶同廠戶嘅賠償唔作任何安排，私人屋地只象徵式土地面積一平方呎賠償一毫子。喺當地村民唔願遷出嘅情況下，港英政府派出軍警強行拆卸竹園鄉嘅房屋，同將部份村民遞解出境，令十三鄉村民同軍警發生衝突。


1957年3月11號，九龍十三鄉中嘅牛池灣鄉、竹園鄉、衙前圍、大磡鄉、元嶺鄉、沙地園鄉、坪頂鄉、牛頭角鄉、沙埔鄉同坪石鄉因唔滿意港英政府無理霸道嘅拆卸行動，組成「九龍十鄉聯合支援竹園村民會」同發起抗爭，由牛池灣鄉擔任主席團主席，之後茜草灣鄉、茶果嶺鄉同鯉魚門鄉亦相繼響應加入組織，事件最終引起中英兩國政府嘅關注。


喺中國外交部連續兩次照會下，加上英國國會議員嘅斡旋下，英國政府終下令港英政府畀受影響嘅人士妥善安置同合理補償，包括畀業主用屋地換樓地權益，廠戶配畀徙置工廠大廈，而農戶、商戶就配徙置區地下舖位畀轉業維生。


荔園原本係由兩位「外江佬」搞，後期再賣畀咗亞洲電視主席邱德根。荔園隔離重有宋城、寶麗宮同百麗殿，係以前市民消閒之處。荔園裏面有一系列機動遊戲、攤位遊戲等。梅艷芳、羅文等歌手以前亦都響荔園遊樂場做過嘢。


呢條街喺晚晴時期有間石公祠而改成噉嘅名。喺康熙廿八年，石琳到廣州做咗14年嘅兩廣總督，直到1702年落臺為止。期間重幫咗好多勞苦大眾，所以啲人嗌佢做「石佛」。當地啲人為咗記得呢位好官，喺珠江北邊整咗間石公祠，附近條街改名做「石公祠直街」。


1950年代，英國聖公會倫敦沃爾布魯克聖司提反堂主任牧師陳華樂喺牧民嘅過程中發現，社會上缺乏支援企圖自殺者嘅服務。而當時嘅倫敦，每日平均就有三個人自殺。有見及此，陳牧師喺1953年創辦撒瑪利亞會。其後會務發展迅速，在10年間設立了 40 個支部，至今已經擁有超過 200 個，遍佈英國同愛爾蘭地區。


撒瑪利亞會「Samaritans」呢個名字並非陳華樂選用，而係引用英國《每日鏡報》一篇有關陳牧師工作嘅文章標題。部份會內人士認為，呢個名會令人誤解佢哋根據基督教教義工作，然而，撒瑪利亞會並冇任何宗教立場。


撒瑪利亞會強調，佢哋提供嘅服務唔係「輔導」，佢哋亦唔會向求助人提供意見。撒瑪利亞會只會擔當聆聽者嘅角色，讓求助人傾訴自己嘅問題。撒瑪利亞會希望，喺一個冇咀齒嘅情況下，分擔求助者嘅不安情緒，長遠減少自殺人數。


1994年開始，撒瑪利亞會開始提供保密嘅電郵支援服務。由屬下嘅一間支部開始，呢個服務已經擴展到大部份支部，並由撒瑪利亞會總部辦公室統籌。每年撒瑪利亞會都收到數以萬計嘅電郵求助，而佢哋嘅目標係喺24小時內回覆每一封電郵。


雖然撒瑪利亞會以保密原則運作，但自1994年起，撒瑪利亞會將保留求助者嘅資料，包括對話內容嘅大要、過往來電嘅記錄同佢哋有冇以其他身份來電。由於撒瑪利亞會經常接到騷擾電話，而呢啲並唔係需要支援嘅來電，會影響接聽真正求助者嘅機會。


公園喺1995年10月18號正式開業。開業第二年，每月平均客流量都幾火爆下，一度超過每月十萬人嘅客流量，當年重攞埋廣州旅遊業嘅「月亮工程」同「羊城十大靚景」嘅稱呼。但好景唔長，開業第二年因為發生債權糾紛，從而生意一落千丈，結果園方乾脆取消嗮所有表演而維持生計。


雖然2003～2004年期間兩次發包畀想入景區經營嘅管理公司去維持生計，但收效唔明顯，甚至喺2005年搞出2次場地拍賣失敗，2006～2009年期間發生過因債務問題而導致惡性治安同打砸事件呢啲情況。2007年5月1號，當地景區人流量得好少，月平均先得唔夠1000人，最差生意時先至得唔夠50人入園玩，即使門票降價到街市白菜價都係噉。


2009年6月12號，園方突然發佈聲明話從即日起暫停營業，重喺公園門口放咗塊牌話公園喺度施工而停業。而記者想入去公園搵波士去採訪，結果俾園方保安出蠱惑。後嚟通過有關消息人士解釋，公園係因為主題創新唔夠兼差咗太多債務而執笠。


世界大觀執咗之後，公園變成一堆雜草叢生嘅爛地，加上公園入面冇人，得返保安睺住門口。而接遊客啲火車仔去嗮第度，入面嘅六大劇場景區同餐廳冚唪唥變成垃圾堆同幾十年冇人搞過嘅廢墟噉。而遊客唔可以入去呢個地方玩，因為一入嚫去，保安仔會即刻𢴒你走。


氹仔平民新邨原本打算興建十一座大廈做社會房屋，但係1999年中國對澳門行使主權之前有啲人唔肯搬走搞到長年收地唔成功，只係落成到第9、10同11座，而第1至8座就冇起過。1999年之後就決定取消第1到8座嘅氹仔平民新邨，改建經濟房屋，即係而家嘅泉福新邨。


2017年7月25號，房屋局就氹仔平民新邨整治工程開標，房屋局職務主管郭杰平話，有關工程主要包括維修因為天台防水層爛咗同去水管塞咗，搞到外牆同窗框滲漏，同埋地面平台花園部分飾面老化同爛咗，搞到地牢公共停車場滲漏，工程主要涉及三座氹仔平民新邨，合共十幾個頂層複式單位。


佢解釋，二、三年前已經出現滲水情況，期間亦做過簡單維修，但係就冇法全面解決問題。有關工程合共收到廿八份標書，爭取響今年底動工，工期唔超過二百一十個工作日。佢透露，房屋局未來亦將對台山新城市、濠江花園同埋台山平民新邨嘅社屋進行整治工程。


2014年2月14號，扎鐵工會理事長黃偉民話，佢響2013年10月轉到氹仔平民新邨5樓一個單位到住，之後發現同一層有成大約十個單位冇人入住，重懷疑其他樓層亦有單位吉咗，希望政府畀申請社屋嘅家團入住。團體計劃到政府部門遞請願信，反映意見。


富士山係日本嘅象徵，係日本第一嘅高山，各種趣味傳說每年都吸引咗唔少日本人同埋外國人前往。去關東旅行，大家總係會追住富士山去朝聖，甚至日本各縣都爭相競爭，自稱擁有最佳富士山嘅全景。呢個節目裏面，主持人就會帶大家全天候圍繞富士山去玩，走訪山梨縣、靜岡縣同埋神奈川縣，解構鮮為人知嘅富士山秘密之外，亦都會介紹呢幾個地方唔可以錯過嘅文化、名勝同埋購物景點。


甘科偉係中國大陸嘅金牌差老，廣西南寧人，2004年3月開始做差人，期間佢破獲咗好多單重特大毒品犯罪案而出名，期間亦攞過南寧市優秀人民警察、資訊化破案標兵等榮譽稱呼。2013年俾廣西員警學院聘佢做客座教授，2016年俾廣西省公安廳聘佢做業務技能中級教官，重納入公安廳科技專家庫。


香胤宅喺美國夏威夷檀香山出世，喺香港成長，讀過香港演藝學院音樂劇課程，之後再到英國根德大學修讀戲劇和劇場藝術研究學士，2016年到2020年喺美國做舞蹈導師，2020年參與百老匯音樂劇《芝加哥》巡迴演出。


踏入2月，喺8號當日，上薩華萊干達米納－蒙祖華出現確診5單感染武漢肺炎個案，據悉嗰5位患者屬輸入性病例，曾經喺星加坡接觸過感染咗武漢肺炎嘅英國患者。由於嗰時疫情主要喺武漢地區爆發，所以1月31號到2月9號間，喺上法蘭西伊斯特勒同普羅旺斯－阿爾卑斯－蔚藍海岸華茲當地嘅機場亦出現接近550位喺中國湖北武漢嚟嘅遊客俾海關禁止入境兼遣返。


不過嗰時法國重未出現死亡病例，直到情人節出現第一單死亡個案，患者係80歲嘅法籍華裔導遊，呢單既係歐洲地區第一單感染武漢肺炎嘅死亡個案，又係亞洲以外第一單感染武漢肺炎嘅死亡個案。同月18號，法國衛生大臣奧利維耶·維朗話家下國內淨得返四位確診武漢肺炎嘅患者，都係英國籍，家下喺醫院入面隔離緊。


法國當地以為個疫情結束咗，點知疫情喺2月25號當日開始出現第二輪爆發。喺2月25號開始出現新感染武漢肺炎個案，嗰時又喺上薩華地區出現2位感染患者，都喺意大利倫巴第大區滑完雪返到法國入面而確診，第二日又再確診5單。


踏入三月上旬，有越嚟越多法國政區相繼出現武漢肺炎感染個案，單純喺國際婦女節深夜，疫情個案破一千大關，死亡個案亦上升到21單。到10號當日，感染個案去到1784單，死亡總個案去到33單。喺航空界，俄羅斯航空已經宣佈減少飛去法國當地嘅航班。


第二日，由於感染個案破咗三千大關，死亡個案去到75單。喺體育界，場地障礙大賽同當地足協屬下嘅冚唪唥嘅足球聯賽同超級盃都停辦。由於政府宣佈國內唔畀超過100人嘅聚集，所以喺巴黎，當地嘅巴黎鐵塔、凱旋門、盧浮宮三大旅遊景區都要閂門大吉。


不過由於法國當地啲人對口罩嘅意識非常之差，以為戴口罩係病咗或有傳染病啲人嘅專利，所以街頭冇乜人戴口罩而導致疾病傳播嘅原因。喺政壇界，生態轉型團結部秘書布魯尼都成為武漢肺炎患者。到3月15號爲止，由於確診案例達到5423單，死亡案例破百，法國政府宣佈國內防疫入到最高警戒狀態，期間連監倉都有人出現感染武漢肺炎。


當日凌晨BFM向法國全境直播中國大陸嘅悼念武漢肺炎死難者儀式時，記者Emmanuel Lechypre講咗反華言論，事後法國BFM即刻發佈道歉聲明，重將主播Emmanuel Lechypre禁播咗一個禮拜。


部份法國政客喺疫情期間淨識諗住點推卸責任嘅同時，結果有口話人唔識話自己。4月5號，感染個案突破咗七萬大關，去到70478單。死亡個案突破八千大關，去到8078單。由於越嚟越少海外公民去法國做上山下鄉啲嘢，加上好多農場出現人手唔夠嘅情況，令當地生產嘅士多啤梨同蘆筍等季果蔬到收成期時出現大批腐爛嘅情況。


司馬文喺荷蘭鹿特丹伊拉斯謨大學攞經濟學碩士，1990年代移居香港，喺香港大學攞交通政策及規劃碩士。佢加入公民黨後，曾經參選過香港選舉委員會旅遊界同灣仔區議會司徒拔道選區，不過都輸，直到2010年南區區議會薄扶林區議員補選，贏咗對手匯賢智庫劉應東，之後三屆亦喺同一選區成功冧莊區議員一職，當中佢响2019年打贏蕭煒忠、姚潔凝嗰屆，佢同蕭煒忠嘅得票超過2015年佢同楊哲安嘅得票總數。


耶律延禧，字延甯，小字阿果，係大遼第九個皇帝，亦係大遼喺中原嘅最後一個皇帝，1101年到1125年在位，佢無廟號，但佢在世時嘅尊號叫做天祚皇帝，而遼朝滅亡嗰陣，佢就畀金朝封做海濱王，史稱遼天祚帝、海濱王。


維港灣係香港西九龍大角咀西面嘅大型私人住宅，亦係奧運站上蓋物業發展第一期項目同大角咀填海區第一個私人屋苑。維港灣總共有1,200個單位，分別喺1998年11月同1999年1月推出市場發售，而首次發售嗰陣，更一度錄得50倍嘅超額認購，首日銷情亦達推出單位嘅八成。


皇家芭蕾舞團係英國倫敦皇家歌劇院嘅一個芭蕾舞團，係英國五大芭蕾舞團之首，世界最出名嘅芭蕾舞團之一。舞團創立於1931年，1946年成為皇家歌劇院嘅常駐附屬舞團，1956年獲皇家許可狀，自此是為英國國家級嘅芭蕾舞團。


圖特嘅形象通常都會俾人描繪為一個擁有埃及聖䴉嘅頭部、男性身體嘅神靈，亦有陣時會係隻攞住月亮模型、全身覆蓋濃密銀白色體毛埃及狒狒。圖特呢個名係古希臘人對呢位神明嘅稱呼，古埃及人其實係叫佢做“Djehuty”，音譯傑弗帝。


早喺前王朝時代開始之前，古埃及人就已經注意到月亮盈虧嘅週期，了解到可以月亮週期嚟計算日期，而唔係依據太陽。埃及聖䴉黑白相間嘅羽毛顏色、彎曲嘅鳥喙等特徵，都能令人聯想到月亮，不過實際上呢種講法其實冇獲得過證實。


圖特除咗有知性嘅一面之外，仲有代替賽特為太陽神拉殺敵、富攻擊性嘅另一面。不過佢喺殺敵嘅時候亦都好符合佢固有嘅風格，即係通過詠唱魔法咒語令敵人攔腰斷開兩截。圖特仲會為咗保護埃及而同異族打仗。所以圖特亦有「打倒亞洲人和異國領主的殺戮之主」呢個殺氣略重嘅稱號。


圖特嘅信仰好有可能喺古王國時代已經出現，並喺中王國時代傳播到埃及各地。而圖特信仰最重要嘅聖域，就係位於上埃及第十五省嘅赫爾莫波利斯。圖特吸收咗原本赫爾莫波利斯民眾所崇拜嘅狒狒神赫吉維爾信仰之後，成為當地信奉嘅創造神，並畀人奉為赫爾莫波利斯八大神之首。


喺新王國時代，圖特的信仰區域持續向外擴張，甚至去到努比亞地區。埃及人將圖特奉為太陽神拉嘅長子，取代咗賽特嘅地位同工作。後來甚至仲有人主張圖特係賽特同荷魯斯嘅後代，喺賽特頭部生出嚟，呢種講法有可能係要為兩人權力嘅輪替作解釋。


深水埗公立醫局喺1911年設立，原本喺深水埗天后廟裏面，後嚟開闢醫局街亦因此而得名。1930年，醫局搬去現址嘅建築，並荷蒙當時嘅富商黃耀東出錢起，起好之後取代咗區內一間舊診所。深水埗公立醫局戰前係由深水埗街坊福利會負責打理，日間係醫療中心，夜晚就用作街坊福利會嘅議事地方。


1950年代初，唔少新移民定居深水埗，當時肺癆流行，醫局救治咗唔少病人。1950年代至1970年代，醫局晚間用作深水埗街坊福利會社區中心之用。2002年進行翻新工程之後，而家醫局已改做美沙酮診所，並改名叫「深水埗美沙酮診所」，由醫療輔助隊打理。


深水埗公立醫局係一楝樓高兩層嘅白色建築，上面寫住「深水埔公立醫局」，「深水埔」係「深水埗」嘅舊名，係現代裝飾派藝術嘅建築風格。醫局佔地超過1,000平方米，上層係員工休息室，下層係詢問處、診療室、注射室同辦公室。


璩美鳳光碟事件係指臺灣傳媒人璩美鳳喺2001年同已婚電腦工程師曾仲銘發展婚外情，被密友郭玉鈴拍下性愛光碟嘅事件。佢哋嘅婚外情當時除咗被《獨家報導周刊》喺12月報導外，性愛光碟亦被大量複製隨雜誌附贈。光碟入面，璩美鳳除咗同曾仲銘上床做愛之外，亦有同友人周志偉做愛嘅畫面。


2001年，璩美鳳喺擔任新竹市文化局長，同新竹巿長蔡仁堅曾經係情侶，但璩嘅好友郭玉鈴不滿佢劈腿，加上兩人嘅財務糾紛，於是郭玉鈴指使徵信業者喺璩美鳳新北巿淡水海悅大樓屋企裝針孔攝影機偷拍，結果影低璩與曾仲銘、周志偉嘅性愛畫面。


之後，璩美鳳對包括蔡仁堅、郭玉鈴、獨家報導創辦人沈野、發行人沈嶸等十一名被告提出高達一億元嘅民事賠償。另外，璩蔡二人亦喺檢察官面前進行對質，璩指控蔡仁堅帶郭玉鈴去搵人裝針孔，話蔡仁堅係主謀，但蔡仁堅否認。


李晨係中國大陸男演員，北京人。1997年演出《十七歲不哭》入面嘅簡寧紅遍中國。2010年出版第一部文學著作《晨光倒影》。2011年監製、主演以自己小說做劇本雛形嘅電視劇《北京愛情故事》，2014年演出古裝劇《武媚娘傳奇》。


郭少宇係中國嘅傷殘單車運動員，遼寧遼陽人，2008年1月1號因觸電而冇咗右手同右腳。同年8月底到9月初，佢因為睇咗北京殘奧入面有單車運動而揀咗單車。2017年6月1號，佢喺四川雅安出發用咗廿日行嗮成條川藏綫公路，成功抵達西藏拉薩而出名。


套牢股票，香港叫「蟹貨」，中國大陸叫「套牢」，即係話投資者當時買入高過現價嘅股票，如果用現價賣出就會蝕錢。「蟹貨」嘅「蟹」係指投資者好似大閘蟹咁樣被綁住，郁唔到。除咗股票術語，如果買咗一批貨想轉賣搵大錢但係冇人要嘅都可以叫蟹貨。


有財經分析員相信，如果太多蟹貨嘅股票，日後都好難再炒上，因為當股價升番去某個價錢，大批先前用呢個價錢買入呢隻股票嘅投資者就會爭住賣出套現，造成股價又跌過，搞到股票好難再炒上。互聯網泡沫之後嘅電訊盈科就係一個例子。


喺2019年香港區議會選舉投票日，黃耀聰身為華麗選區經民聯候選人，涉嫌提供旅遊巴接載選民，傳媒亦提供咗清晰嘅片段，睇到旅遊巴上張貼咗黃耀聰嘅宣傳海報。根據《選舉條例》，喺投票期間向市民提供免費車輛接送，而車上有任何候選人嘅宣傳品，或有人進行拉票活動，企圖誘使選民投票，有可能違反《選舉條例》。


庇護工場係一個畀因為身體有殘疾或智障嘅人士，而唔能夠喺公開市場工作，有就業同學習工作技能嘅機會，向佢哋提供合適嘅職業訓練，可以盡量發展社交同經濟潛能，增強佢哋嘅工作能力，喺有機會嘅時候幫助佢哋可以轉到公開市場就業。


香港遊樂場協會服務分為「中央行政及機構傳訊部」、「社會工作部」同「文化及體藝部」三大部門。「中央行政及機構傳訊部」負責協會行政、組織大型活動、機構傳訊、專業研究同發展等。「社會工作部」服務包括青少年綜合服務中心、兒童及青年中心、地區青少年外展社會工作服務、青少年深宵外展服務、社區支援服務計劃、學校社會工作服務、非常學堂輟學生輔導計劃等。


而「文化及體藝部」就包括場館營舍、交流、藝術服務、體育服務、社會企業。服務單位遍佈港島、九龍、新界同離島各區。同時，亦同內地、澳門、東南亞鄰近地區嘅政府同公營機構有經常性嘅交流同合作，以促進彼此之間嘅專業發展。


佢與世隔絕嘅位置孕育唔少特有動植物種，尤其雀，當地嘅哺乳類得海豹等海洋物種，同埋貓等入侵物種。唔少物種喺人類到埗後滅絕，淨低嘅正受到保育。同樣地，莫里奧里人曾經係當地原住民，估計從北面遠洋遷移，但係幾乎畀入侵嘅毛利人趕盡殺絕。


由於群島近國際換日線以西，早期佢係全球時區最快嘅地方，不過基里巴斯政府喺1994年12月23號宣佈改時區兼喺1995年1月1號生效而跌落到第二快嘅地方。同基里地馬地同千禧島相比慢咗15分鐘到1個鐘頭又15分鐘。


呢套戲有唔少大膽涉及性嘅情節，被視為麥家琪其中一套最出名嘅作品。任港秀同吳彥祖嘅親密床戲，同埋同麥家琪嘅情慾戲，亦係戲入面比較令人深刻嘅情節。不過，吳彥祖喺多年後接受訪問嘅時候話自己其實係俾人呃，但由於已經簽咗約，無得唔拍。


成間博物館嘅佈局講嘅係南越王墓遺址。而古墓嗰度係用咗鋼架結構同藍色嘅鍍膜平板玻璃材料，攞咗漢武帝茂陵覆斗嚟搞出嘅防雨防曬保護棚罩。入面有周長為176米嘅方形連廊。入咗去保護棚就睇到墓葬嘅上面結構同夯土。


成個Centroliner系列包括有唔同長度嘅中型巴士、大型單層及掛接巴士同埋三軸雙層巴士。Neoplan同埋MAN合併之後，新版Centroliner大型單層及掛接巴士喺2002年面世，又叫Neoplan Centroliner Evolution。


Centroliner蹤跡遍及歐洲，但亦有巴士被運去亞洲，包括日本同埋香港。喺香港，Neoplan除咗出過162架Centroliner雙層巴士畀九龍巴士同埋30架Centroliner雙層巴士畀新世界第一巴士之外，亦曾經喺2003年運咗一架用猛獅A34底盤同埋Neoplan Centroliner雙層車身嘅巴士畀九龍巴士。


西濠，又叫西涌，係舊時省城嘅城濠，佢響舊城牆西側，家下己變成暗渠。西濠原本係條江，喺西濠口流入珠江，曾經係水運要道。大明時，開大觀河，同埋將近太平門一段太平橋填平，將西濠水引入大觀河。重開咗西關十八甫，即係十八個埗頭，當中一津，二甫，三甫，四甫，五甫，六甫，七甫，八甫，全部響西濠西岸。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


《新Monday》係香港娛樂雜誌，前身係1990年代創刊嘅《Monday雜誌》，2000年畀英皇集團旗下嘅新傳媒集團收購後改用而家個名。2016年10月13號開始，佢同集團嘅《新假期》、《東方新地》、《more》四本雜誌合併成一本雜誌，逢禮拜四出版。


丸山桂里奈係日本女藝人，前日本足球員，踢前鋒，曾經喺2002～2014年間為日本女子足球代表隊出場79次，入咗14球。佢代表日本參加過2003年FIFA女子世界盃、2004年夏季奧林匹克運動會、2008年夏季奧林匹克運動會、2011年FIFA女子世界盃同2012年夏季奧林匹克運動會。


呢個站嗰四個出入口嘅客流情況都唔同。喺平時上落班高峰，B同C嗰兩個出入口客流比較多。尤其係C出入口客流比較旺，客流主要係隔籬係風神公社一帶啲住宅小區為主。而B出入口主要有個巴士總站響度，客流係轉搭巴士到炭步及赤坭為主。


公民監督國會聯盟，係臺灣一個以公益、透明、效能、文明同埋陽光國會為目標嘅組織。佢喺2007年4月18號之後改咗而家嘅名。佢嘅前身係喺1990年代就已經存在嘅「社會立法運動聯盟」。佢持續監督中華民國立法委員，每個會期都會提出評鑑報告比人民參考，希望喺選舉時可以淘汰唔適任嘅立法委員，改善國會嘅狀況。


喺清朝，嗰時嘅鐘落潭圩又叫樟木潭，之前喺呢個圩嘅西北邊係三角市，嗰時因有幾十戶人家起屋起成條街個樣好似三角噉，所以有咗「三角市」嘅名。由於三角市嘅生意好旺下，所以吸引咗好多商人嚟開舖做生意，短時間內發展到成100~200間商舖，班商人為咗求出入平安，生意興隆，自願厝咗錢喺中心地帶搞咗間關帝廟。


嗰時為咗有朝鐘暮鼓嘅講法，喺起好廟宇之前就派人去廣州買咗鐘同鼓，之後用木船仔跟住條流溪河逆水撐返嚟。點知部船到咗泥角潭嗰時由於刮狂風、搞到附近飛沙走石，咩都睇唔到咁滯，搞到買咗返嚟嘅大鐘吹咗落潭入面。


2018年5月，當時唐氏35歲，係中國大陸人，鄉下浙江紹興，化名唐琳。原本2015年時佢有香港身分證可有條件留港，未係香港永久性居民，同時持有港澳通行證，報稱因工作關係要成日出入大陸同香港，但此後遭政府收返佢個「香港」身份同踢返大陸。


唐琳玲因旁聽香港高等法院審訊期間違規拍攝俾人捉到，法庭檢控佢但係佢無交50000蚊保釋金，同報假資料而被拘捕，經審訊後，最終被判監7日，須支付訟費197,260港元。雖然同日走得，但係唐返大陸之後至今一直未畀錢，最後香港納稅人埋單。


喺1958年，李兆基同其他7個商人合資咗「永業企業」。1963年，李兆基再同本身喺永業嘅兩個拍檔郭得勝同馮景禧組成新鴻基公司，喺香港大舉起樓，好多人都叫佢哋做「三劍俠」。後來三個人拆夥，李兆基創立咗「恆基兆業」。


李兆基生嘅兩個仔李家傑同李家誠都好出名，李家誠娶咗當時喺無線電視做配角嘅徐子淇，徐子淇就被譽為「千億新婦」，呢單婚事喺當時社會上係一時佳話。大仔李家傑相比細佬就低調好多，而且佢冇咩誹聞。佢喺2011年去咗美國搵代母生咗三個仔，轟動香港，當時都有人質疑過佢有冇犯法，不過最後警方都冇告佢。


節目用宵夜做主題，主持會討論各自有關每集主題宵夜食品嘅經歷以及製作簡易宵夜。由第14集起，節目加入觀眾「爆料」熱線，觀眾可提供宵夜嘅好去處等主持試食，而每集主持會以名貴食材製作宵夜。而由第27集起就改為主要以平價食材簡單方式製作宵夜。


湯沛宜，係香港女藝人，2016年參選ViuTV選美節目《美選D.n.A》入到最後八強，2018年開始轉戰香港健美比賽，攞過唔少獎，包括2019香港健美及運動體適能錦標賽比堅尼模特第二名，2018香港健美及運動體適能錦標賽暨黃金聯賽本地賽第五名、職業賽第四名、比堅尼模特第六名。


2014及2015年，湯沛宜擔任兩屆香港電影金像獎頒獎典禮禮儀小姐。2015年湯沛宜協助香港競爭事務委員會拍攝30秒電視宣傳短片，宣傳將於2015年12月14號喺香港全面實施的《競爭條例》。2016年，佢參選ViuTV選美節目《美選D.


2005年11月17號，澳門舉行格蘭披治大賽車期間，外港客運碼頭附近實施臨時交通措施，原本行經外港碼頭嘅巴士線全部改道唔再停「外港碼頭」站，兩間專營巴士公司新福利同澳巴為咗紓緩外港碼一帶的交通壓力所以開咗一條聯營嘅綜藝館至外港碼頭接駁專線，試車日到正式比賽嘅第一日服務時間係朝早六點半到凌晨十二點四十分，正式比賽嘅第二日服務時間係朝早六點半到賽事結束，五分鐘一班。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


2018年4月21號，澳門巴士票價調整，全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係特別活動先開辦，而且免費，所以將呢條線由31號改冧巴做31T。


喺新加坡，歌台大約係喺日佔時期興起。其中一個最早起好嘅歌台，係位於後來喺1987年拆卸嘅新世界遊樂園，但呢個歌台俾日軍炸毀咗。早期嘅歌台以唱歌為主，後來亦加入咗來自唔同舞蹈團嘅舞蹈，戲劇同特技體操元素。


高曉攀，河北保定人，中國80後相聲演員。細個拜馮春嶺做師，之後跟住馮寶華學藝。2003年考入中國戲曲學院相聲班。曾經喺德雲社演出，2004年退出。之後喺北京朝陽區文化館組建咗北京相聲青年劇團，一年後關閉。


青衣市，又叫青衣市中心，係香港新界青衣島一笪地方，喺青衣島東岸，屬青衣島新市鎮發展區嘅中心地帶。青衣市原址係舊時青衣墟同對出嘅青衣塘填海區。青衣市嘅住宅主要有青衣邨、偉景花園、海悅花園、宏福花園、盈翠半島、青怡花園、翠怡花園、海欣花園。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


1870年普法戰爭期間，意大利王國軍隊趁拿破崙三世顧著應戰普魯士軍隊嘅機會，出兵攻打靠法國軍事保護嘅教宗國。意大利王國吞併徂教宗國之後，以教宗國嘅舊首都羅馬為自己嘅新首都。教宗國實際上滅亡之後，時任教宗庇護九世退居梵蒂岡，將自己嘅活動範圍限定喺使徒宮，一方面以「梵蒂岡囚徒」自稱，另一方面又唔承認「囚禁」自己嘅意大利王國存在。


喺光緒十二年，由於廣州交通閉塞，張之洞就建議喺江邊起馬路，奏請咗朝廷批准，喺省河北岸修築長堤，嗰陣計畫個堤係整東西共長1800丈多啲，由南關天字碼頭整起先，分成10段陸續施工，“修成之堤，一律堅築馬路以便行車，沿堤多種樹木以蔭行人，馬路以內通修鋪廊以便商民交易，鋪廊以內廣修行棧、鱗列櫛比。


到咗1912年尾竣工。1920年北側整好埋馬路，呢個就係長堤大馬路，東西兩端均駁返宜家嘅沿江西路。呢度有廣東省總工會、中山大學孫逸仙紀念醫院、華夏百貨公司、大三元酒家、愛羣大酒店、海珠大劇院等，係廣州輝煌時代繁華嘅商業區之一。


陳濟棠做廣東一哥陣，喺1931年，又喺長堤大馬路南邊，填築咗東自龍王直街、西至仁濟路口嘅一段彎曲河岸淺灘，炸走咗阻擋嘅海珠礁石，耗資75萬，整好咗1159米長、11～20米闊嘅蠟青路面嘅新堤大馬路，起自永安堂東端，止於愛群大廈西端。


原為河岸嘅長堤大馬路就變成咗內街。呢個工程既清理咗珠江河道主要險段，又辟出大片陸地起到咗馬路、街道，由此獲得鋪位面積近40萬方同埋一大片廣場。到呢陣時，天字碼頭起向西直到廣州海關成為咗直筆甩嘅河岸馬路。


2008年5月23號，廉政公署落案起訴林兆鑫33項欺詐同盜竊罪，指佢涉嫌喺2003年至2006年出任港大醫學院院長期間，處理超過20位瑪麗醫院私家症病人嘅醫療費用時涉嫌欺詐，以及盜竊3名捐款人嘅捐款，涉及款項超過400萬港幣，並加控一項「身為公職人員行為失當」罪名。


2009年9月1號，林喺區域法院承認1項身為公職人員行為失當，侵吞380萬元病人贈予港大嘅捐款，並詐騙12名喺瑪麗醫院接受佢診治嘅私家症病人啲醫療費用。佢喺2009年9月3號被判入獄25個月。 2010年8月，佢坐咗11個月之後，申請咗「釋前就業計劃」，提早放監。


呢次選舉只有越南祖國陣線出嚟選而且係唯一嘅執政黨，但係今屆選舉第一次畀獨立人士出嚟參選，雖然去到最後只有兩個人獨立人士報名登記成為候選人，但係就冇獨立人士能夠喺今屆選舉贏出。呢屆選舉投票率係99.1％。


住喺黃昏之鎮嘅少年洛克薩斯，同朋友海涅，平茨，奧萊特好快樂咁一齊度過剩番唔多嘅暑假。但係，最近佢成日夢見一個從未見過嘅少年，而喺街又睇到一啲其他人睇唔到嘅怪異現象。經過幾番追查，洛克薩斯恢復記憶，發現自己其實喺電腦嘅虛擬世界中，目嘅係要令沉睡中嘅索拉甦醒，最後佢遇見到索拉，而佢嘅暑假亦宣告結束……


《珠光寶氣》係香港電視廣播有限公司時裝劇集，由邵美琪、黎姿、蔡少芬、林保怡、陳豪、王喜、黃宗澤、鍾嘉欣、李司棋、姜大偉、岳華、關禮傑、黃德斌、陳鴻烈、陳秀珠、劉丹主演，監製戚其義。呢套劇喺2008年10月20號首播，一共82集。


學校喺1999年9月起好，同年10月12號搞第一批入學學生嘅開學儀式，初期嗌過華南師範大學增城學院。屬下嘅華聖教育中心亦喺同年10月26號開業，2000年1月27號俾廣東省高教廳批准而成立。2001年10月23號開通校園網，6日後同澳洲南昆士蘭大學做簽字而聯合辦學。


2004年3月30號，學校為咗適應華師康大教育園嘅發展要求同管理而成立咗高教委員會，同年11月同佛山嘅CEAC國家信息化培訓認證中心搞合作。2005年1月，由於廣州市調整行政區劃，將原先嘅鎮龍同九佛合併咗，學校亦從原先增城市部門屬下變成蘿崗區屬下，同年5月13號同英國保頓大學簽咗合作諒解備忘錄。


2007年4月3號喺圖書館大廳辦過日本磁卡文化展。2012年同美國比利維大學簽約而成立咗國際學院。2013年3月28號喺學校嘅圖書館學術報告廳啟動咗中美合作雙學位項目，同年4月2號升級咗一系列校內體育設施。


音樂上，十六分音符嘅音符時值係全音符十六分之一。佢長度係八分音符嘅一半，卅二分音符嘅兩倍。佢個樣係實心卵形，加支柄，柄尾右面加兩條尾。如果響中間綫以上，柄向下，兩條尾彎上。中間綫或者以下，柄向上，兩條尾彎落。


中御門天皇響任內恢復咗好多朝廷儀式，重出咗一本書叫做《公事部類》。佢同佢老豆一樣，任內同江戶幕府關係好好，有次重諗住將爺爺嘅囡囡吉子內親王嫁畀當時幕府嘅將軍德川家繼。點知響爾個時候，家繼突然死咗，所以爾門婚事就咁算數。


中國維權律師關注組，係一個喺2007年1月20號成立嘅香港民間組織，當時主要係由香港法律界人士同埋立法會議員組成，旨在倡導同埋維護中國維權律師同埋法律工作者嘅合法權利，例如陳光誠，高智晟等，推動中國走向公平公正嘅法治社會。


佢哋主要關注中國法治問題，曾經喺唔同關於被告人權利嘅問題上發聲。例如，佢哋會關注官派律師問題，喺12港人案審訊期間，佢哋就曾經公開批評官派律師嘅安排，話中國多次自稱為「法治國家」，強制要求使用「官派律師」唔合法理。


另外，中國係聯合國成員，有責任遵守《保護所有遭受任何形式拘留或監禁的人的原則》，而當中入面係有提及，被拘留或監禁嘅人有權接受，特別係自己家屬嘅探訪，並且有權同佢哋通信，同時佢哋亦應該獲得充分機會同外界聯絡。


香港越南難民問題係由70年代直到90年代尾嘅時候，不斷有越南船民嚟到香港嘅偷渡潮。呢個係困擾咗香港接近25年嘅問題，由1975年西貢淪陷，到2000年香港最後一個難民營收檔嘅期間，香港總共接收咗差唔多20萬位船民。


越戰喺1961年爆發，至到1975年4月30號西貢淪陷之後結束，南越喺北越同越共游擊隊嘅進攻之下投降。唔少人對共產政權都感到恐懼，有能力嘅都通通逃亡。第一批進入香港嘅難民有3,743人，佢哋喺1975年5月4日跟住丹麥註冊嘅貨輪「嘉娜馬士基號」嚟到香港，呢批難民全數得到港府嘅收容，登岸之後亦都獲安排去到駐港英軍騰空之後嘅軍營度住，同時因為嗰日也係英國元首伊利沙伯二世抵達香港開始訪港行程嘅大日子，女皇訪港嘅新聞將第一批越南難民到香港嘅消息完全蓋過，所以當時並冇引起太多香港市民嘅關注。


隨後幾年都不時有難民抵港。當時南北越實施緊半年嘅自由通行政策，期間有傳出話越南統一之後可能會維持南北分治。因爲期待南越高度自治，所以越南嘅出走人數仍相對溫和，但冇耐之後越共喺全國實施高壓嘅統治、展開一連串嘅清洗行動、充公越南華僑嘅資產，又廢除南越貨幣，終於引發大規模嘅難民潮。


1978年12月，載住2,700幾位越南難民嘅台灣貨輪「匯豐號」駛入香港領海，英國駐港皇家海軍同香港水警喺海上截停「匯豐號」。但係由於船上嘅難民人數眾多，而歐美國家呢個時候，對庇護越南難民嘅審批條件越嚟越嚴格，港府又唔肯定佢哋能夠有第三國收容，所以唔允許難民船靠岸。


1979年2月8號，又有一艘載住2,600幾位難民嘅「天運號」喺夜幕之下進入香港領海。「天運號」係一艘排水量3,500噸嘅巴拿馬籍貨船，呢艘貨船被阻截之後，港府唔俾佢喺香港靠岸。因為驚難民船會陸續有嚟，而有冇第三國願意協助接收難民又唔知，所以「天運號」只能夠落錨停喺海中心，而港府就提供物資援助。


直至4個半月之後，喺6月29號，有船民切斷咗貨船嘅錨鏈，成艘貨船喺風浪中漂流，直至撞到南丫島附近嘅石擱淺，跟住船身入水沉埋。啲船民都游到附近嘅岸邊，而警察又展開圍捕，最終所有船民都獲准登岸，被安置到非常擠擁、人數過萬嘅難民營。


呢單持續咗幾個月嘅事件，演變成為深受國際關注嘅人道主義問題，聯合國亦召開會議討論越南難民危機，探討國際社會應該點樣分擔接收越南難民嘅責任，同時亦到為持續影響咗香港四分之一個世紀嘅香港越南船民問題寫低重要嘅一頁。


1979年7月，英國政府喺日內瓦簽署咗一項關於處理越南難民問題嘅國際公約，其中內容包括將香港列為「第一收容港」。由越南出走嘅難民，將會由第一收容港先嚟接收，再由西方國家甄別難民資格。所有獲甄別為難民嘅人，就有機會去到願意接收難民嘅西方國家定居，剩下嘅就由第一收容港嘅政府遣返去原居地。


當時香港同馬來西亞都同意先行接收難民同提供臨時庇護，而上岸之後嘅開支就會由聯合國難民署嚟承擔。同時，越共政府一路喺南越唔同嘅城市進行殘酷嘅清洗同“重新教育”嘅活動，大量越南難民一批批蜂擁而至，1979年嘅一年內就已經有超過68,700人抵港。


雖然越南難民船亦都有前往馬來西亞、菲律賓、新加坡、台灣，甚至遠到日本同澳洲，但係由於東南亞國家同台灣對待越南難民嘅態度比較嚴苛，甚至會用武力將入境嘅難民船拖返公海。亦都有部分國家表明，唔會直接接收難民同唔會俾難民船喺本土靠岸，難民只能暫住喺外島嘅難民營。


1970年代抵達香港嘅越南難民，最初都被安置喺駐港嘅英軍軍營，例如深水埗軍營嘅空置營房。隨著難民不斷湧入香港，港府需要設立專門嘅難民營。早期嘅難民營都採取半開放嘅管理模式，管理較為寬鬆，難民獲簽發難民證之後，可以喺日頭出入難民營，有部分識講廣東話嘅難民甚至喺香港揾到嘢做，佢哋可以一邊賺取收入，一邊等第三國收容。


1983年，唔少逃到中國大陸嘅越南難民，因為誤信香港非法入境者可獲特赦嘅傳言而進入香港，而西方國家亦逐漸減少收容到香港嘅越南人。香港政府遂喺1988年6月16號開始，實施「甄別政策」，對偷渡到香港嘅越南人做背景審查，核實離開原居地前往香港嘅理據。


喺甄別政策之下，因為受到政治迫害而抵達香港嘅越南居民被定義為「難民」，而因為經濟狀況而抵達香港嘅非難民就被定義為「船民」。凡係因為經濟問題等非政治原因，而進入香港嘅越南船民，佢哋會被視為非法入境者，唔會獲安排去第三國，亦都唔會獲批香港居留權，只會被遣返去越南。


80年代後期，港英政府應中國政府提出嘅要求喺1997年主權移交前解決越南難民問題，港府開始同越南政府展開接觸，討論遣返越南人回國嘅問題，但越南政府最初只答應收回自願回國嘅船民。第一批自願遣返嘅越南人喺1989年成行，由港府安排嘅包機送返越南。


到90年代，香港政府向越南政府提出交涉之後，越南政府同意收返滯留喺香港嘅國民，唔再以自願回國為先決條件，並且承諾唔會向被遣返越南嘅國民追究偷渡離境嘅責任，而港府之後對唔符合難民資格嘅越南船民開始執行有秩序嘅遣返行動。


喺呢個期間難民營入面曾經發生多次嘅衝突，除咗因為反對港府強制遣返之外，嚟自南越同北越嘅船民亦都互相經常喺營內發生爭執同集體打鬥，所以喺分配營房時需要將兩派船民分開。較大型嘅難民營騷動包括1992年2月喺石崗船民中心發生，同埋1994年4月喺白石船民中心發生嘅打鬥。


至到1997年6月主權移交前夕，仍然有約3,400位冇居留權嘅越南人滯留喺香港。當中1,400位係難民，900位係船民，剩返嘅1,100位係非法入境者，而1,400位難民之中，大約一半因爲曾經犯罪而留有案底，所以都好難有第三國收容。


由1975年至到2005年，香港總共收容咗超過20萬位嘅越南難民同船民，其中有143,714位難民得到外國收容，67,000幾位船民被遣返。直到2005年年底為止，有1,385名難民同船民獲准喺香港定居。


另外有小部分船民，因為喺難民營觸犯法例而喺香港被羈留，當中又有小部分係喺1988年甄別政策實施之後抵達香港，但唔符合難民資格。即使出獄之後，至到2021年仍然被無限期羈押喺大潭峽懲教所嘅智慧監獄等候最終處理方案同程序。


英國政府將香港列為難民嘅「第一收容港」，但係出於人道嘅收容政策，卻使香港政府承受重擔。每收容一位越南難民，香港政府每年大約需要花費公帑1萬2千港元。至到1998年為止，聯合國難民專員公署欠下香港11.


62億港元嘅債務，截至2015年都未有還款。不過特區政府回應嘅時候，承認冇權力強制聯合國機構還款，而非法入境者嘅收容開支一貫都係由扣留國承擔，香港亦都冇曾經向大陸逃港嘅非法入境者或者其原居地政府，追收暫時收容嘅款項。


皮蛋酥以皮蛋做餡，喺嫁女餅中蛋象徵新婚娘子能夠開枝散葉。由於孕婦多食酸薑皮蛋，所以最初皮蛋酥係以蓮蓉包酸薑同皮蛋嘅。到1960年代，啲人嘅口味開始鍾意淨係用蓮蓉、豆蓉加半隻皮蛋來食，慢慢噉淘汰咗傳統嘅皮蛋酥。


呢個比喻係針對以色列人講嘅，因為無花果樹係象徵以色列國。耶穌教導猶太人要結出果實，同悔改嘅心相稱。一樖多結果實嘅樹象徵聖潔嘅生活。耶穌喺呢度指出另一種樹，佢哋白佔土地同時間，卻冇為嗰個耐心嘅園丁結出果實。


呢條高速最西南邊嘅堡城站同鳳頭嶺站屬廣東同湖南嘅交界。高速公路開通後，一直以嚟，出入口有轉換粵通卡及湘通卡嘅收費站，不過喺2020年1月1月取消咗省界收費站後，呢個措施亦正式取消。差佬查車方面，尤其係湖南入廣東嗰邊啲車查得比較嚴，不過對於喺廣東地區借道入湖南後返廣東啲車都查得好寬鬆。


冼國林係香港電影製作人，以電影《葉問前傳》出品人身份得到好多港人關注，有時亦做下財經及時事評論員。不過，佢本人同旗下公司曾經涉及過唔同嘅爭議，亦曾經被揭發有利於自身政治立場嘅散播虛假資訊，以及被指阻止他人散播關於佢嘅負面資訊。


冼國林係葉問個仔葉準嘅徒弟、劉家良嘅徒弟，曾經學習太極、洪拳、詠春等。佢早年做過銀行業，其後，冼國林以電影《葉問前傳》嘅出品人身份得到香港人關注。另外，佢係亞洲電視前助理副總裁冼偉智嘅堂兄，王祖藍嘅舅父。


冼國林過往曾經表示自己支持港英政府法制，但之後立場轉變做係親中陣營人士，有參與支持香港國家安全法嘅聯署，反對法輪功，又曾經喺財華社集團旗下現代電視批評泛民主派，指責佢哋喺政府對選舉參選人嘅政治審查問題上係偽君子。


冼國林YouTube頻道「冼師傅講場」曾經畀傳真社批評放流料。其中冼國林曾經上載影片「假記者充斥，如何杜絕」。冼聲稱世界各地都有監管記者嘅制度，建議增加監管香港記者。但傳真社發現冼國林描述各國制度都有唔少講錯。


例如英國嘅UK Press Card Authority並非如佢所講由政府出錢成立、美國紐約市NYPD記者證嘅申請要求同埋審查標準都同佢講嘅有分別，而且美國有幾種形式嘅記者證明，並唔係所有記者證都係由警方發出。


冼話任何人畀五十蚊就可以得到記協記者證，但記協網頁已表明只有以新聞工作為主要收入嘅「正式會員」先可以申請記者證。冼又話成立網媒只需1人進行商業登記、只要有1個全職同埋1個兼職員工就能採訪政府記者會等，講法完全唔符合事實。


事實查核實驗室喺2020年10月發佈就「港台6成員工年薪逾80萬」嘅事實查核報道，提到有關說法分別來自《堅料網》署名潘翠華嘅報導，以及冼國林喺網上發表嘅影片。其中冼國林聲稱引用嘅審計署報告，並無提及相關薪酬數據。


佢曾經喺2021年8月就香港政府宣布將修訂《電影檢查條例》表達支持，批評田啟文等電影人話影響業界發展嘅言論係廢話，又聲稱聯合國《公民權利和政治權利國際公約》第21條入面指指任何自由都唔可以危害國家安全同埋社會穩定。


冼國林曾經發佈短片提及一宗「藏有攻擊性武器」案件，批評法官曲解條文中「藏有」一詞嘅意思，改為「展示」攻擊性武器至可以定罪，而屈穎妍同葛珮帆都有類似嘅觀點。但事實查核實驗室就查證冼國林有可能將唔同案件溝埋嚟講，而且比較咗《公安條例》下「攻擊性武器」嘅定義同埋香港法院過往嘅裁決，法庭需要證明被告有意圖用呢啲工具傷人先告得入，從而證實冼國林發佈誤導內容，而且對法律理解錯誤。


冼國林喺2022年1月19號宣布參選跟住進行嘅行政長官選舉。佢話香港已經五勞七傷，經過20多年內耗，要刮骨療傷，配合中央政策。佢喺宣布參選後接受訪問，表明同意北京未經諮詢或香港人同意，強行以「完善選舉制度」為名實施嘅新選制，又形容自己唔係老千，唔係梁振英打手，話自己唔支持佢再參選。


冼國林曾經被指以欺詐同埋誇大公司資產嘅手段，呃人購買公司債劵，並且喺受害人上當之後，將債券大幅貶值吸金十數億然後失蹤，又試過訛稱公司一個租用嘅片場係公司資產。受害者以大字報方式喺街頭張貼，形容冼國林係大老千，叫佢唔好再做縮頭烏龜，回水自首。


喺2021年10月，學術期刊Journal of Computer Information System出版咗一篇討論管理用戶喺開放內容眾包平台行為嘅文章，當中就提到一啲可能同冼國林有關嘅用戶，喺中文維基百科多次刪除對冼國林不利嘅內容。


喺以前星期日唔准開舖嗰陣，佢因為算係遊客區，係少數星期日可以合法開門口做生意嘅地方。2007年開始，中區唐人街入面嘅兩條街正式註冊咗做商業促進區，士巴丹拿道嘅部份由蘇利雲街開始，到書院街，而登打士西街嘅部份就係由比華利街開始，到澳吉士打道。


香港位於亞熱帶範圍，海岸線又長，所以有好多唔同物種嘅熱帶同溫帶嘅水生動物棲息。淨係蟹類就已經好多元化，現時粗略估計大約有 300 個物種。根據Dai & Yang響中國海洋作詳細嘅記錄，中國海洋蟹類有成 800 種咁多，而香港嘅蟹種大約佔咗中國嘅三成，其中最重要嘅係梭子蟹科、方蟹科同沙蟹科，淨係每一科都超過 20 種。


蟹類，係香港紅樹林嘅重要組成部分。佢哋主要食爛嘅紅樹樹葉、種子同樹枝，又會捉昆蟲、蠕蟲嚟食，甚至會捉其他蟹仔嚟食，所以佢哋可以消耗好多紅樹枯葉，形成重要嘅能量流動鏈。仲有，佢哋挖洞嘅行為亦可以令紅樹樹根四周空氣變得流通。


唔少蟹都可以攞嚟食，有啲重有商業價值，梭子蟹科就係其中一種，包括著名嘅鋸緣青蟹，同其他游水蟹，例如遠海梭子蟹等物種。方蟹科嘅中華絨螯蟹就係出名嘅大閘蟹，響中國水域生長，另一種同大閘蟹好似樣嘅日本絨螫蟹亦可以響香港水域搵到。


貿易戰係一種由國家之間既經濟衝突引起既保護主義政策。貿易戰通常係兩個國家之間，互相通過築起貿易壁壘既方法，增加對方商品既入口關稅，為對方既商品設定入口配額，限制對方既商品進入自己國家，甚至係限制自己既戰略商品出口到對方，從而打擊對方既經濟發展。


由於佢嚮香港島西半山區，近香港島半山行人電梯東邊，所以，住宅中層同高層都可以望到下面中西區市中心嘅摩天大廈，包括中環國金2期，金鐘道中銀大廈，花園道長江集團中心，皇后大道中中環中心，上環中遠大廈，連西九龍環球貿易廣場都見到。


根據電視廣播有限公司嘅業務簡介，呢個頻道以「香港唯一24小時免費財經資訊頻道」為號召。而喺非交易時段亦會播放自製或外購嘅專題節目，內容涵蓋投資樓市、升學、職場、醫療、藝術、科技等資訊，亦會現場直播體育賽事。


喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段被列入咗9號綫一部分，而廣從路段直到2008年份規劃先至重新提出。


從化客運站嘅主要周邊乘客都係從化城區啲住宅同其它民宅啲居民，附近都有大型批發市場同商場，附近亦有座大型客運站同中小學校響度。加上呢個站喺舊時嘅從化市區入面。由於附近嘅從化汽車客運站可以搭巴士到從化冚唪唥嘅鎮街，所以亦有大量居民喺呢個站轉巴士。


基於武漢肺炎大爆發以及對於喺大雪梨宣佈嘅封鎖限制，原定嘅實體觀眾再一次由製作人員好似上一季噉樣着上戲服上演以應對社交距離 另外，一百位澳洲觀眾就被選出做虛擬觀眾。呢啲觀眾喺做錄影直播期間喺線上選出佢哋心愛嘅角色演出。


喺第三季，總共有12位參賽者將會喺比賽度競逐。喺呢一季開播之前，10號台點出個卡士有荷李活演員同埋得獎巨星。響2021年6月17號，10號台宣佈咗頭六名嘅台上身份。長髮男同埋皮納塔就響2021年8月10號喺第一條片度發佈咗。


個村亦係順德最早有人聚居地之一，個名出自逢氏同簡氏兩個家族而改成噉嘅名。佢嘅轄區面積唔大，淨得5.2km²。不過村入面有包括咗好多古蹟，其中廣東四大木牌坊之一嘅進士牌坊就喺呢個景區入面。尤其係村入面咁多河道密集嘅地方，喺廣東地區比較少見。


潘正煒，字榆庭、號季彤，商名庭官，祖籍中國福建，係廣州十三行同孚行嘅第三任行主，亦係書法家、鑒藏家。因爲佢喺潘氏大院起「聽颿樓」，所以亦號聽颿樓主人。著有《聽颿樓書畫記》五卷、《聽颿樓續刻書畫記》兩卷同《聽颿樓詩鈔》等。


劇道場係香港一個獨立非牟利舞台劇團，「道場」一詞嚟自日文DOJO，由歐錦棠同佢老婆萬斯敏共同創立。2015年起係上環文娛中心場地伙伴計劃駐場劇團之一，每年大約推出三套舞台劇作品，同埋一系列嘅演技課程，致力推廣舞台劇同埋培育演藝新材。


歐錦棠同萬斯敏兩人除咗台前演出，亦兼任創作監督等等嘅事務，積極發掘唔同領域嘅題材同埋同藝人聯合演出，例如邀請著名日本動作片演員倉田保昭出演宮本武藏、同王宗堯合演香港版科學怪人等等。亦有到美國、加拿大、澳洲等地方作巡迴演出。


猶大支派係以色列十二支派最重要同最有影響力嘅支派之一。佢哋嘅土地包括耶路撒冷，佢哋喺以色列歷史中發揮重要嘅政治、宗教同文化作用。猶太人嘅身份認同同猶大支派有緊密嘅聯繫，佢哋嘅歷史同傳統對猶太人嘅宗教同文化身份至關重要。


猶大支派喺以色列歷史中發揮咗重要嘅作用，特別係喺大衛同所羅門統治嘅時期。大衛係猶大支派嘅後裔，佢建立咗耶路撒冷為以色列嘅首都，並成為以色列歷史上最偉大嘅國王之一。佢嘅後代建立咗大衛王朝，成為以色列嘅統治家族。


喺2022年6月12號嘅一集，陳貝兒將預製組件嘅建築業生產流程形容為「內地建築理念」，又話內地喺港珠澳大橋工程入面將呢個理念帶落嚟係幫助香港。但呢個做法其實喺古代斯里蘭卡都已經出現，英國喺第二次世界大戰入面亦用咗呢種方式興建臨時房屋畀家園被炸嘅人，香港喺1980年代中亦已經有開始使用。


眼球中央電視台，係中華民國嘅「廠廠創意股份有限公司」喺YouTube開嘅一個頻道，2015年8月5號開播，喺YouTube嘅簡介中自稱「中華民國國家電視台，為政府喉舌」，期望「全面深化島內思想改革、全面落實只說政府好話、全面檢討反政府言論、全面奉承領導人馬、全面樂觀看待國家危難」。


該帳號主要播出「央視一分鐘」系列新聞影片，視網膜係節目嘅主播，喺新聞中常自稱「中華民國官媒」，模仿中國中央電視台嘅報導形式製作如同新聞報導嘅惡搞影片同串流直播，內容係以對大中國主義同保守陣營思想嘅反諷口吻，闡述海峽兩岸政治、公共議題為主。


喺公共衛生度，contact tracing係一個由受感染者同其他人同埋一直持續收集更多細節嘅程序。追蹤受感染嘅個戶，試有冇受感染、隔離或者追蹤佢哋，公共衛生嘅目標係減少受感染嘅人口。通常喺肺朥、可預防疫苗感染好似麻疹、性傳播感染、血體液傳染病、伊波拉、一啲嚴重嘅細菌感染、同埋冠狀病毒感染。


吳周係平西王吳三桂喺三藩之亂嗰陣所建立嘅政權。清康熙十七年三月，吳三桂自封周太祖稱周太祖高皇帝，年號昭武。同年八月十七，吳三桂死咗。佢個孫仔吳世璠世襲周太祖嘅爵位，年號洪化。三年後吳世璠自刎而死，吳周滅亡。


其實呢條馬路以前係冇名嘅，而「友誼路」嘅名係喺2002年嗰陣，廣州市政府要求換新嘅路牌嗰陣先至改咗上去嘅。到咗2009年，由於廣州嗰度同一個區搞出咗至少2條馬路嘅重名問題，所以條馬路改咗名做「永平友誼路」重一直到而家。


公元1003年，遼蕭太后同埋遼聖宗耶律隆緒用收復瓦橋關做借口，親率大軍南下打宋朝，宋朝大敗，遼軍深入宋境。四月既時候，遼朝既將領蕭撻凜攻破咗遂城，生擒咗宋朝既將領王先知，攻陷咗定州，俘虜咗宋朝雲州既觀察使王繼忠。


由於遼軍已經去到黃河沿岸既澶州，威脅到首都汴京，所以宋朝可以話係朝野震動。宋真宗同埋好多大臣都想南逃避難，王欽若主張遷都去昇州，陳堯叟主張遷都去益州。喺同平章事寇準、畢士兩個人大力勸阻，同埋堅持之下，宋真宗去澶州督戰，宋真宗無辦法之下同意咗。


遼軍到咗定州，兩軍相峙，蕭太后怕遼軍會腹背受敵，提出和解，初時宋真宗唔制。到咗十一月，遼軍喺朔州俾宋軍打敗，遼軍撤退。遼軍將主力集中喺瀛州城下，日夜唔停咁攻城，宋軍守將李延渥死守城池，雙方激戰咗十幾日都維持係僵持狀態。


「將與宋戰，撻凜中弩，我兵失倚，和議始定。或者天厭其亂，使南北之民休息者耶！」此時宋真宗一行抵澶州。寇準力促宋真宗登上澶州北城門樓以示督戰，「諸軍皆呼萬歲，聲聞數十里，氣勢百倍」。帝還行宮，得知寇準竟然與知制誥楊億在北城城樓上喝酒下棋，泰然自若，十分鎮定。


愛德華八世，全名愛德華·亞厘畢·基斯頓·佐治·安德魯·博德·大衛，係英國同英屬海外各自治領嘅國王同埋印度皇帝，1936年1月20號繼位，同年12月11號退位，做咗唔夠一年。愛德華係唯一一個自願退位嘅英國君主。


愛德華生於舒梨郡里士滿嘅帕拉底歐式白色木屋。佢老頭係約克公爵佐治王子，係愛德華七世僅存嘅仔。佢阿媽係約克公爵夫人。作為維多利亞女王嘅長曾孫，一出世愛德華就係約克 愛德華王子殿下。佢嘅屋企人叫佢全名最後一個字「大衛」。


1910年5月6號佢阿爸繼位，佢自動成為康沃爾公爵、羅撒西公爵、卡利克伯爵、仁弗魯男爵、蘇格蘭外島勛爵同埋蘇格蘭嘅大管家。1910年6月2號佢又被封為威爾斯親王同埋賈斯特伯爵。喺威爾士政治家大衛‧萊特‧佐治嘅主張下，1911年受封儀式喺加納封堡正式舉行。


第一次世界大戰期間，愛德華一到服役年齡最低要求，隨即話有興趣參軍。佢獲批准入伍，同英國護衛隊一齊服役。雖然愛德華話願意上前線做嘢，但英國政府唔畀，怕王位繼承人受傷。即使係噉，愛德華見識過戰壕戰嘅可怕，又盡佢所能探望前線。


1928年，佐治五世畀咗愛德華鄰近伯克郡桑寧代爾嘅Fort Belvedere作為住宅。此後愛德華開始同一啲已婚女子發生戀情，包括弗麗達‧達德利‧沃德、佛奈斯侯爵夫人及華里絲‧辛普森。辛普森夫人結過兩次婚，當時重有老公恩尼斯特‧辛普森。


佢即位嗰陣，腐朽嘅北齊政權已經搖搖欲墜，佢自己重仍然荒淫無道，導致北齊軍隊衰弱，政治腐敗，尤其最大致命傷係誅殺名將斛律光、高長恭、段邵，噉樣令到北齊失去可以抗擊北周侵略嘅有能將領，北周來攻，齊軍大敗，周軍冇幾耐攻爆咗北齊京師鄴，高緯即刻將皇位傳畀自己8歲嘅仔高恆，然後帶住幼主高恆等十幾人騎馬準備投降南面嘅南陳，但係佢哋班友一逃到去青州就俾周軍俘虜咗，俾北周封做溫國公，冇幾耐因為被誣陷謀反，俾人賜死。


2016年4月22號，原先規劃叫氹仔東北社屋嘅後萬九公屋項目起好，之後改名做日昇樓，正響到進行單位清潔。呢個項目採用黃白交錯嘅外牆設計，項目造價四億六千幾萬，響2012年8月公開招標，中間曾經一度延誤。


項目佔地總面積五千平方米左右，建咗兩幢塔樓，分別樓高廿四同廿六層，加埋提供六百九十四個社屋單位，當中一房一廳單位有四百九十五個，兩房一廳單位有一百五十五個，三房一廳單位就有四十四個。呢個項目除咗住宅單位之外，重起埋停車場，地牢一到三層提供二百九十個左右私家車車位，地面層就有三百一十個電單車位。


舉重比賽有兩種姿勢，分別係挺舉同抓舉。成績係以兩種姿勢嘅總和計算，但係如果其中一種冇成績，就係失敗。抓舉指一次性將槓鈴舉過頭頂嘅運動，挺舉可以畀運動員先將槓鈴平舉至齊胸，然後再舉過頭頂，但係兩次舉槓鈴嘅動作都一定要一次完成，中間唔可以有任何停頓，要喺裁判員發出信號之後先至可以放低槓鈴。


挺舉同抓舉各有三次機會，運動員喺嗰場比賽之前兩個鐘開始磅重，較輕嘅舉先，之後較重嘅舉，每次試舉之後休息分半鐘。裁判系統需要三盞白燈、三盞紅燈同一個蜂鳴器。比賽臨場裁判員三名，分別係左側裁判員、右側裁判員同中間裁判員。


《喬布斯》係一部2013年嘅美國電影，由Joshua Michael Stern執導，Ashton Kutcher、Dermot Mulroney、Josh Gad、Lukas Haas、J.K. Simmons、Lesley Ann Warren、Ron Eldard、Ahna O'Reilly、John Getz、James Woods、Matthew Modine主演。


羅江偉係中國大陸嘅先生，湖北天門人。2004年喺長江大學畢業之後南下到廣東廣州教書，曾經喺2010年代初攞過蘿崗區骨幹先生、黃埔區優秀先生、廣州市小學語文優秀青年先生、廣州市十佳青年先生同埋廣州市地區，唯一喺廣州市語文教學大賽同廣東省教師素養大賽入面同時攞過特等獎嘅獎勵。


大明同大清時，家下龍江鎮呢帶，係分成三塊，西便歸龍江，中間歸龍山，而東便係甘竹堡。民國嗰陣，龍江劃做第七區。共和國1956年4月，改名龍江區。1958年2月改叫龍山鄉，同年10月成立龍山人民公社。1961年5月起，龍山又叫返龍江。


波士頓馬拉松爆炸案係美國麻省波士頓一件爆炸事件，發生嚮2013年4月15號北美東岸時間下晝2點50分，波士頓科普里廣場。當時波士頓馬拉松終點線附近有兩個炸彈前後爆炸，附近觀眾區同參賽者3死176人受傷，17人重傷。


嚮18號晚，波士頓附近麻省理工學院有人槍殺一名學校警察，警方同疑犯駁火，一死一逃脫。警方指疑人係恐怖分子，呼籲公眾提供消息協助捉人同小心，唔好隨便開門，幾百警員同FBI聯邦調查局探員逐戶搜查。嚮19號，波士頓警方宣佈疑人Dzhokhar A.


疑犯沙尼耶夫兄弟係車臣移民，佢哋阿爸認為細佬Dzhokhar係「天使」。佢阿媽閞記者會，質問美國佬點解要整死佢個仔。而FBI以前查過佢阿媽，佢去過美國俾人捉到高買，FBI重懷疑有人教兩個細路仇恨美國。


開口舒聲方面，一等喉牙音讀on，舌齒音讀an，二等同輕唇音讀an，三四等讀in。合口一等喉牙音讀un，舌齒音讀yn，二等喉牙音讀uan，舌齒音讀an，三四等讀yn。開口入聲方面，一等喉牙音讀ot，舌齒音讀at，二等同輕唇音讀at，三四等讀it。


沙士前香港卡拉OK曾經三大瓜分，即係Big Echo，Neway同加州紅。Top One、Neway、前衛、Big Echo、NICAM、嘉禾、創藝與活力energy等九間卡拉OK，曾經搞咗個「大聯盟」，當時叫大聯盟卡拉OK。


之後因為娛樂圈受到武漢肺炎嘅影響而取消咗大部份公開活動同埋演唱會嘅關係，《十五分鐘熱度 Plus》喺2020年1月31日播出之後就暫停，改為播健康資訊節目《今日疫情》，所以《Interviu》由2020年2月16日起暫時改返做常規播放。


危，星官之一，二十八宿之一，危宿之首。危在北方玄武。恆星有三，排成曲尺形。危，原本就係人在厂，厂即係崖，危宿三星咁啱就厂形。厂形，或許舊時同广相混，广，金字屋頂，故天官書言蓋屋。西洋星座，危分入寶瓶座同飛馬座。


《香港編年史》係一個伺服器架設喺海外嘅香港繁體中文資訊網站，佢喺2019年7月16號反修例示威期間建立，雖然個名叫「香港編年史」，但內容並唔係香港嘅編年史，而係主要記錄反修例示威爆發以嚟同示威相關人物、重大事件以及商戶政見等資料，總編輯同管理人為陳妍茵。


2021年1月，香港警方以違反國安法為由，下令互聯網供應商喺香港境內限制瀏覽呢一個網站，成為香港有史以嚟第一次對互聯網實施限制嘅舉措。相反，另一個叫做香港解密相反立場嘅網站，記錄咗大批香港民主派人士、示威者同記者資料，至今依然可以正常運作，畀BBC質疑香港當局嘅做法有「雙重標準」。


《香港編年史》宣稱收集咗嚟自「老豆搵仔」嘅幾個Telegram「起底」頻道嘅資料，當中包括警員、官員、親建制人士、法官嘅個人資料。佢亦轉載咗其他反修例相關資訊，例如「『黃藍』商店名單」、警方涉濫權事件、警察車輛相關資訊。


2021年1月7號夜晚，《香港編年史》總編輯陳妍茵發出聲明，指6號起接獲大量香港使用者報告話無法連接去呢個站，質疑多間互聯網服務供應商屈服於政府要求封鎖網站。警方表示佢哋依照一貫做法唔對個別案件作評論，但係又引用港區國安法回應，指警方可以要求服務供應商對「構成危害國家安全罪行」嘅網站或者信息進行禁制。


根據《明報》報道，呢個係警方首次引用國安法第43條封鎖網站。對此，香港寬頻表示無封鎖使用者連接至呢一個網站，惟聲明中稱用戶報告有參與封鎖嘅互聯網服務供應商包括數碼通、中國移動香港、香港寬頻網絡以及電訊盈科。


2021年1月14號，香港寬頻網絡回覆傳媒查詢時首次承認按港區國安法要求封鎖《香港編年史》。保安局局長李家超喺1月20號喺立法會被問到點解警方至今仲未有解釋時，只係表示「警方已經向你哋交代」。民主派資訊科技界選委黃浩華表示今次事件屬警方首次引用《國安法》「封網」，又認為李家超作為保安局局長有責任清楚解釋國安處「封網」嘅具體界線，否則只會引起香港社會驚恐。


2021年1月14號，《香港編年史》總編輯陳妍茵喺Telegram頻道上發表公告，話成功買到新設備用網域blockedbyhk.com畀香港使用者繼續自由瀏覽，蘋果日報記者通過香港4間電訊商測試，當時成功登入。


與此同時，公告亦話佢查明香港ISP以域名投毒方式封鎖該站。除咗備用網域瀏覽或者傳統嘅虛擬私人網路方式翻牆之外，公告建議使用者亦可以將私人域名系統更改為Google或者Cloudflare，或者下載AdGuard、AdBlock等廣告封鎖軟件嚟突破封鎖。


張永霖，JP係香港亞洲電視前主席、揮揚企業有限公司主席、香港興業國際集團、中國聯通股份有限公司、泰康人壽保險股份有限公司同埋安達國際有限公司獨立非執行董事。佢亦係香港大學校董會成員同埋香港中文大學嘅兼任教授。


張永霖一直被喻為「打工皇帝」，但佢早年讀大學亦唔係一帆風順嘅，其中兩年嘅預科生涯，就轉過三間中學。張永霖話，佢自己喺18歲時面對升學問題，同而家嘅青年一樣咁徬徨。中六時，佢由高主教書院轉到聖馬可中學，其後又因為當時聖馬可中學無中七課程，所以又由聖馬可中學轉到聖士提反女校，繼續佢中七嘅課程。


張永霖話，做人要不斷努力，不斷求上進，先至會有成功嘅一日。佢以自己為例，大學畢業之後十幾年，仍然唔識講普通話，為咗要練好普通話，張永霖就由最基本嘅拼音、韻母、聲母開始。直至而家，佢已可以用普通話背書，亦可以用純正嘅普通話同朋友談三個鐘頭。


松柏塱村由黃、劉、陳、鄺同簡姓五個宗族建立，由於子弟冇得入讀由侯姓族人起嘅河上鄉私塾。因而喺村裏面自設私塾畀村內子弟就讀。直至到1919年，村中父老發起夾錢起課室，喺村前面祠堂側邊起好嘅課室就係而家博文學校嘅第二同第三室。


大埔事件係竹南鎮大埔里居民反對政府區段徵收同埋強制拆遷房屋嘅抗爭事件。事件起源係行政院國科會科學工業園區管理局因應新竹科學工業園區用地已呈飽和狀態，規劃約157.09公頃用地作為新竹科學工業園區第四期擴建用地竹南基地，喺2001年5月18號完成竹南基地細部計畫。


其中苗栗縣政府為執行「新竹科學園區竹南基地暨周邊地區特定區」都市計劃，以區段徵收方式，進行徵收。2010年6月9號，苗栗縣政府喺佔百分之九十八當地地主同意區段徵收並完成抵價地申請後，進行整地工程，同時對於區內重未同意徵收農戶但已被強制徵收嘅農地上，喺即將收成嘅稻田中直接執行整地施作公共設施工程，破壞咗徵收範圍嘅稻田，引發抗爭，經媒體報導同批判，引發後續一連串公民團體嘅抗爭同埋全國性嘅聲援，要求修改法令。


事後內政部同苗栗縣政府依照行政院時任院長吳敦義指示，同自救會達成共識，劃定專區配農地畀自救會。2013年則因為都市計畫變更致生計劃道路上建築嘅拆除事件。4戶被拆遷戶控告內政部區段徵收違法，2014年1月3號臺中高等行政法院一審宣判，判張藥房、朱樹、黃福記同柯成福4拆遷戶勝訴，其他駁回。


1931年，西班牙爆發革命，之後成立咗西班牙第二共和國，佢同老豆阿方索十三世流亡外國。之後佢到英國海軍當兵。佢響1935年通過導航同射擊嘅考試，如果佢放棄西班牙王子呢個銜頭就有機會做英國海軍中尉，但環王子唔願意。


但係因為環王子係個自由主義者，佛朗哥驚佢作反、推翻自己，所以就以攝政王嘅身份繼續統治，遲遲唔肯將王位傳畀佢，環王子一直都淨係西班牙王室首領。直到1969年，佛朗哥改為指定環王子個大仔環卡洛斯係王位繼承人。


雅各書收集一啲實際嘅指導，收信人係「散居全世界上帝嘅子民」。作者引用好多生動嘅辭藻同比喻，對基督徒應有嘅態度同行為提出實際嘅勸勉同指導。佢喺基督徒立場討論貧富、試探、善行、偏見、信心、行動、言語、智慧、爭論、驕傲、謙虛、評論人哋、自誇、忍耐、禱告等好多唔同嘅題目。


唐人新村唔係原住村落，早年人口唔多，喺1950年代先俾人開發。1952年，李希望教士同埋潘慈惠教士從元朗市來到屏山開荒，喺屏山唐人新村近屏康里開辦教會事工，即係新界神召會屏山堂。翌年，教會租到靜園農場，即係惠群學校前身。


1970年，金蘭觀從九龍城福佬村道遷至唐人新村現址，嗰時新界元朗理民府理民官鄧樂等擔任主禮剪綵嘉賓，到賀嘉賓極眾，港九新界哄動，報章亦大加報導。1990年代開始，唐人新村被開發為低密度住宅區，獨立洋房聚集喺唐人新村沙井路、唐人新村路一帶。


城巴喺1990年代末曾設有唐人新村車廠，具體位置喺唐人新村路丈量約份第121約第1263號地段、第1207號地段餘段、第1265號地段餘段同埋第1208地後段A段。間廠喺2001年俾城巴屯門車廠所取代，原址而家係中港混凝土有限公司嘅混凝土攪拌站。


2013年4月16號，香港政府展開喺元朗南發展房屋嘅可行性研究，發展完成後，佢會成為元朗新市鎮嘅延伸部分。唐人新村位處未來元朗南發展區嘅「花園城區」，係一個低密度住宅發展嘅社區，以配合而家低層同埋低密度嘅住宅社區，同埋一啲已規劃嘅發展。


「花園城區」提供寧靜同埋綠化嘅環境，通過規劃嘅休憩用地及網絡保留嘅次生樹林同埋天然河溪，配合現有嘅寧靜生活環境，連同唐人新村南面嘅田園地帶，營造喺園林同埋綠蔭中居住嘅氛圍。呢啲住宅社區係按現行分區計劃大綱圖訂定嘅地積比率發展。


六四事件係中國八九民主運動嘅結局，指1989年6月4號，中國共產黨派中國人民解放軍武力鎮壓北京天安門學生運動。六四事件又叫六四、六四風波、天安門事件，民運人士就叫六四屠殺、天安門屠殺。因為有中華人民共和國網絡審查，中國大陸網民亦詼諧噉稱之為八平方事件。


八九民主運動係1989年4月15號至6月4號間同埋其後一場發生喺中國大陸嘅政治事件，以大規模嘅學生、民眾嘅遊行同埋示威運動開始，但係學生團體同政府之間喺交涉中未能達成共識同埋政治妥協，最後以政府召集軍隊武力鎮壓造成好多市民同學生死傷而告終。


一般認為事件嘅中心係北京嘅天安門廣場，同埋上海等好多城市都喺呢一期間進行咗表達各種政治主張嘅示威遊行。一般政治評論家認為呢次事件導致咗自1978年改革開放之後中華人民共和國嘅政治改革步伐嘅停步甚至係倒退。


中國人民解放軍戒嚴部隊用坦克同埋裝甲車開路，由東西兩面迫近北京天安門廣場，喺西長安街，群眾阻擋軍隊前進。到咗凌晨兩點幾，軍隊已經包圍成個廣場，幾萬個學生聚喺廣場中間，同埋人民英雄紀念碑四周。到咗凌晨四點，廣場燈光突然間熄晒，軍隊廣播清場命令，學生最後撤離廣場。


有記錄片顯示，天安門廣場入面有人著軍服同手持長槍物走向人群，片中出現火光同槍聲後，人群反方向逃走，有人倒地。另有照片同影片都顯示，好多平民身上有槍傷同流好多血，要其他人打橫抬走。有影片顯示，有一架裝甲車開進廣場前橫過馬路，展倒馬路上圍欄。


另外，有好多六四照片顯示，現場有唔同物體或雜物曾受到重型車「覆帶」展過，地上留有一條肉體同血紅色印跡、雙輪單車等等。事件後，有民運人士向媒體展示子彈彈頭，表示係當時受到共軍射擊後，經手術由體內取出「證據」。


然而，目前對事件具體經過仍然有好多唔同講法。六四四君子之一嘅高新，1991年喺《華夏文摘》第七期寫低咗佢根據自己親身經歷，同埋事後同一部分當事人傾偈所得出嘅六四事件嘅經過，爾個版本同目前中國官方，重有大部分民運團體所講嘅版本喺唔少關鍵嘅爭議事件上面有出入，但係就目前有網上流傳嘅現場錄影記錄到嘅地方去講，佢嘅描述同啲錄像無矛盾。


但係當時嘅北京醫院都滿晒。至今，中共政府都無公佈六四死亡人數同名單。丁子霖教授個17歲嘅仔蔣捷連喺6月3號晚被槍殺，所以開始聯繫第啲死難者家屬，收集六四死難者名單。2006年6月為止，由原本嘅155個，加到186個。


據當時北京市長陳希同喺《關於制止動亂同平息反革命暴亂嘅情況報告》稱「在幾天的暴亂中」「戒嚴部隊戰士、武警戰士、公安干警負傷六千多人，死亡數十人」「有三千多名非軍人受傷，二百餘人死亡，包括三十六名大學生。


」中共控制嘅新聞媒體發表過有尐解放軍官兵被憤怒嘅群眾焚燒以後嘅錄像同照片。死亡嘅軍人，後來被國務院同中央軍委授予「共和國衛士」嘅稱號，共十人，其中六人係喺長安街翠微路口轉彎時因車速過快而翻車，油箱擦地起火死亡。


海外媒體嘅報導則多稱死亡人數超過一千人，戒嚴部隊死咗十幾人。多數北京市民同學生同獨立媒體對呢件事嘅報道為中國政府暴力鎮壓同屠殺和平示威嘅學生同市民，世界上都有媒體將之稱為「六四屠殺」或「天安門屠殺」。


開始時，呢件事未有引起美國新聞媒體嘅關注。隨著事態嘅發展，美國媒體開始派佢地經驗豐富嘅電視新聞評論員，例如CBS 嘅 Dan Rather，ABC 嘅 Peter Jennings 等長期喺天安門，向美國觀眾隨時報道有關新聞。


八號，美國國務卿貝克話「中國嘅權力鬥爭正在進行，局勢極唔明朗，以致無法斷定係邊個執掌政府嘅權力」，重「呼籲所有喺中國嘅美國普通公民盡快離開嗰個國家」。同號，紐約市長郭德華宣佈中止同北京嘅姊妹城市嘅關係，重建議市政委員會命名紐約市第四十二街同第十二大街嘅交叉路口為天安門廣場。


六月五號清晨，中銀集團所屬嘅十三間分行門口排晒長龍，發生中銀集團成立以來最大嘅一次客戶擠提，當日提出款項五十億港元，創歷史新高。呢次擠提令中銀集團元氣大傷，而呢次擠提亦係自1965年廣東信託銀行倒閉及恆生銀行擠提之後最嚴重嘅擠提事件。


對香港關係嚟講，由於香港對北京學生運動嘅支持，原本同中國政府同一陣線嘅民主派，喺六四事件發生後同中共分道揚鑣，香港民主黨前主席李柱銘、香港市民支援愛國民主運動聯合會主席司徒華及作家查良鏞都好嬲咁辭去咗香港特別行政區基本法起草委員會委員嘅職務。


六四事件引發咗港人大規模嘅移民潮。雖然1990年代初西方好多國家嘅經濟疲弱，令唔少香港人喺取得西方國家嘅護照之後又一度返香港定居，但隨住回歸後香港經濟急轉直下，呢啲人好多又再離開香港。另一方面，呢批新移民所帶來嘅龐大現金儲備同稅收，亦為呢啲國家嘅經濟重新注入活力。


另一方面，當時香港民間發起咗一次超過一百萬香港市民參與嘅支持北京學生運動嘅六四遊行，係香港開埠以來最大型嘅政治活動，自此開啟咗香港市民參與政治嘅意識，標誌住香港公民社會嘅開始。此後每年六四週年香港都會喺維多利亞公園舉辦紀念六四遇難者嘅燭光晚會，同時出現咗好多大大小小嘅政治遊行爭取政治上嘅發聲。


正如台灣嘅二二八事件，雖然發生喺好耐之前，最後都獲得平反。好多人無論係喺中國大陸，定係海外各地，都希望中國共產黨能夠平反六四。中國官方對事件嘅講法經過由「暴亂」到「動亂」最後到「風波」嘅轉變。更加中立而為外界所接受嘅講法可能係「六四事件」。


中國政府嚴打後續活動，好多好似天安門母親都要地下進行，或出席境外活動。而香港就由主要支持者支聯會每年搞紀念會，但近年受到挑戰。2013年開始，維多利亞公園以外地方出現好多晚會，例如本土派搞尖沙咀晚會。


郭田葰1997年喺澳洲墨爾本讀高中，1999年考入墨爾本蒙納士大學醫科，2005年正式成為醫生。郭田葰因為鍾意刺激，又試過有一位老教授讚佢喺關鍵時刻保持到冷靜，所以郭田葰揀咗成為一名急症室醫生，喺墨爾本博士山醫院同馬龍達醫院做嘢。


郭田葰有興趣演藝工作，喺澳洲讀大學時已經週不時參加唱歌比賽，亦攞過獎。佢試過喺澳洲墨爾本3ZZZ同3CW中文廣播電台每星期主持一個兩個鐘頭節目，內容包括天氣、時事、娛樂新聞同醫學常識。2008年亦做過墨爾本華裔小姐競選司儀。


㚻色係指透過文字、視覺、語言描繪或表現男性裸體、𡳞、㚻行為等，同基佬有關嘅性形象，使到觀賞嘅男性向者、雙性向者產生性興趣、性興奮嘅事物。包括小說、雜誌、雕刻、玩具、繪畫、漫畫、動畫、遊戲、舞蹈、音樂、錄音、聲劇、攝影、視像、直播、綜藝、劇集、電影等。


韓國電影，係指大韓民國嘅電影，由19世紀尾電影第一次畀人引入韓國以嚟到依家已經有百幾年歷史。1919年，金陶山拍咗韓國本土第一部電影《義理的仇討》。南韓片隨著民主化進程嘅推進喺1980年去到高峰，多咗好多新嘅人才，特別係原本嘅電影審查制度廢除咗，令韓國片嘅環境越嚟越好。


朱常洛係大明第十四任皇帝，佢死後廟號做光宗，謚號崇天契道英睿恭純憲文景武淵仁懿孝貞皇帝。佢做得一個月皇帝，年號係泰昌，所以又叫做泰昌皇帝。朱常洛係神宗朱翊鈞大仔，而佢阿媽係恭妃王氏。朱常洛一生都響鬥爭裏面過，亦都出名好色。


1582年，佢阿媽恭妃原本係慈聖皇太后個宮女，出身低，所以朱常洛無乜點理過佢。朱翊鈞只係鍾意鄭貴妃，重想立鄭貴妃生嘅朱常洵做太子，不過朝臣話大明只係會立大仔做太子，反對咁做。佢哋一鬥就十五年。去到1601年，朱常洛響恭聖皇太后同班朝臣支持之下，就做咗皇太子。


泰昌帝登位後，朝內黨爭同埋宮闈糾紛更加尖銳，先後發生移宮案、紅丸案。萬曆帝死後，貴妃鄭氏重住喺乾清宮，以獻美姬爭當皇太后，皇太子登位後唔可以住喺乾清宮。泰昌帝寵妃挾持皇太子於乾清宮，力爭皇后寶座。喺以東林黨人為主力嘅朝臣強大壓力下，至迫使鄭貴妃、李選侍由乾清宮搬出。


新皇帝朱常洛入住乾清宮後，每日沉於酒色，繼位冇幾多日，就一病不起。鴻臚寺丞李可灼呈上二丸僊丹，朱常洛食咗之後第二日朝早死咗，引起「紅丸」之爭。泰昌帝死時得39歲，只做咗一個月皇帝，史稱「一月天子」。呢個時候萬曆皇帝屍棺重未埋葬，泰昌帝地宮亦冇可能喺短期內整好。


呢本書個名譯做英文係What I Talk About When I Talk About Running，係佢特登模仿自己鍾意嘅美國小說家Raymond Carver嘅一本書What We Talk About When We Talk About Love。


繁體中文本『關於跑步，我說的其實是…』係台灣賴明珠翻譯，2008年11月3號由時報文化出咗。而喺大陸，今次拿到簡體中文版權嘅，唔係一直出村上春樹簡體中文書嘅上海譯文出版社，而係南海出版公司，結果林少華翻譯咗呢本書之後，被南海放飛機，最後出唔到，而南海出版公司最後出嘅簡體本係施小煒翻譯嘅『當我談跑步時，我談些什麼』。


呢條街係因為清朝中葉時期，附近起咗間北帝廟先至改咗噉嘅名。嗰時每年嘅農曆三月廿三係天后誕，喺廟前廣場附近就起咗好多戲棚嚟摆啲花局，重燒埋炮仗添。喺河邊重有好多食摊同食艇逼到爆咁滯。雖然話北帝廟喺20世紀70年代嗰陣因為破四舊先至拆咗，但附近啲街巷都係用咗帶有「廟前」嘅名。


唐朝基本上都係繼續用隋朝嘅制度，再加補充同發展，令到個中央集權體制更加完善，又因為要避李世民諱，將民部改叫做戶部。宋朝繼承唐制，但係三省六部嘅主要職權都已經轉移到其他機構，三省六部只係得個名。遼代設官同於宋制。


1993年喺英國踢嘅高菲亞盃青年足球賽，當時只得18歲嘅蔣世豪，幫香港足球代表隊青年軍踢，開賽2.8秒鐘就入波，做出咗當時最快入波嘅世界紀錄，重喺1993香港傑出運動員選舉獲選做「傑出青少年運動員」。


做出呢個紀錄之後，1994年，蔣世豪得19歲就幫南華足球隊喺香港甲組足球聯賽賽事上陣，但係因為覺得好難承受嚟自球迷嘅壓力，加上佢本人對足球事業並唔感到樂觀，所以喺1995年毅然退出球壇。後來佢去咗澳門發展佢嘅電腦事業，得到屋企人同埋球迷嘅支持，大半年之後先至重返球場加盟發景體育會，1996年轉投愉園體育會。


2007年初，蔣世豪因為「城門谷事件」對代表香港足球代表隊感到心灰意冷，決定唔踢香港足球代表隊。雖然有好多足球界人士，包括球會高層、球員同埋球迷提出挽留，但係佢心意已決。當時香港足球代表隊教練黎新祥表示暫時未有蔣世豪嘅接班人，而蔣世豪就話朱兆基同埋盧均宜都有潛質。


2007年踢嘅世界盃亞洲區外圍賽，因為蔣世豪嘅恩師黎新祥教練得到邀請，復出執教香港足球代表隊，所以蔣世豪都復出踢多兩場國際賽去多謝恩師嘅提攜。喺第一圈嘅兩場比賽中，蔣世豪都被委任做隊長。喺第一回合幫香港足球代表隊以3－2喺印尼中立場打敗東帝汶，喺第二回合喺主場幫香港足球代表隊以8－1大勝東帝汶晉級第二圈賽事。


喺美國等英文國家，如果一個非黑人對一個黑人用「nigger」呢個詞，可能會打交，甚至被人告上法庭。但係黑人同黑人之間，有時會互相叫對方做「nigga」，而「nigga」喺黑人之間使用嘅時候，唔一定有侮辱性。


蠔涌車公廟，又名車公古廟，係香港一座中式廟宇，喺新界西貢區蠔涌，蠔涌河同蠔涌路以北，蠔涌新村以東，亞洲電視前蠔涌廠房以東。佢大概喺1540年代起，1904年同1965年重修過。喺1996年被評為二級歷史建築，2009年12月18號改評為香港一級歷史建築。


呢間廟選址同建築佈局都好特別，前臨涌澗，背向風水林，又保留咗傳統嘅建築設計。相傳，車公係宋朝一位大元帥，曾經平定華南一場叛亂。南宋末年，宋帝昺南下避難，車大元帥一直護駕皇帝嚟到香港，並駐守喺西貢。後來獲道教奉為神明，重立廟供奉。


500.com 涉嫌為咗插旗於日本嘅綜合度假村項目，而去賄賂人哋。䑛嘢嘅有日本國會眾議院議員秋元司、中村裕之、岩屋毅、船橋利實、宮崎政久、下地幹郎同白須賀貴樹，以及 500.com 日本業務顧問紺野昌彥同仲里勝憲，重有 500.


同和街道係中國廣東省廣州市白雲區轄下嘅一個街道，2001年7月成立。轄區總面積24.25平方公里，下轄19個社區，總人口9.3萬人，其中戶籍常住人口5.2萬人，外來暫住人口4.1萬人。轄區入邊有南湖風景區同白雲山風景區。


2009年8月2號，日本氣象廳報告2009年第十一個熱帶低氣壓喺菲律賓東邊約1000公里形成。然而，2號稍晚日本氣象廳報告佢再形成熱帶低氣壓。8月3號，佢進入菲律賓大氣地理天文部門嘅負責範圍，菲律賓大氣地球物理和天文部門將熱帶低氣壓改名做Kiko。


2009年8月6號16時，菲律賓大氣地理天文部門提高咗風暴信號警告。1級信號警戒地方係巴丹群島省、巴布延群島、卡加延省。雖然莫拉克並非正面靠近菲律賓，但受外圍雨帶強風影響，呂宋北部連場暴雨，引發洪水同埋山泥傾瀉，至少12人死，包括3個法國行山客。


八八水災係2009年8月6號至8月10號間發生喺台灣中南部同東南部嘅嚴重水災，起因係颱風莫拉克侵襲台灣所帶來創紀錄嘅雨勢，造成前述地區發生水患同土石流，係台灣由1959年八七水災以來最嚴重嘅水患，並引發著名觀光景點阿里山同南橫公路多處坍崩，另外高雄縣甲仙鄉小林村滅村事件，更導致幾百人被活埋。


福建省氣象台喺8月6號對中北部沿海地區首先發出颱風藍色預警信號，8月7號上晝改發黃色預警，12點18分升為第二高級別嘅橙色預警信號，再喺8月8號6點兩個字發出最高級別嘅颱風紅色預警信號。8月9號，受颱風莫拉克影響，一艘超過3萬噸嘅大型貨輪，凌晨喺寧德市青山島附近擱淺，船上8名船員正等待救援。


目前，船舶同埋船員情況穩定，未發生燃油洩漏。寧德市海上搜救中心有關負責人話，會喺條件許可嘅前提下將各人救走。截至12點，浙江省已發生公路塌方大約3萬方，沖毀涵洞14條。因淹水同塌方等原因交通中斷，經搶修目前重有兩條省道、16條縣道中斷。


部分香港去台灣嘅航班取消。8月7號，受到颱風莫拉克嘅外圍下沉氣流影響，香港天氣酷熱，下晝大部分地區氣溫上升至33度。黃大仙、屯門、沙田、大埔同西貢更上升至34度或以上。莫拉克進入長江口一帶後，莫拉克嘅暴風圈快速變得鬆散，相關嘅雨帶同消散咗嘅熱帶氣旋天鵝合併為一個低壓槽，為廣東沿岸帶嚟雷雨。


《太空無垠》係一部美國科幻劇集，喺Syfy台播出，改編James S. A. Corey同埋Ty Franck）嘅《The Expanse》系列科幻小說。2015年11月23號開始播，播完第一季至第三季。


夏思義喺英國出世，喺英國劍橋大學讀咗博士學位。1972年開始係香港做嘢。頭六個月，港英政府就叫佢學廣東話先，所以佢後來就講得口嘞嘞聲嘅廣東話。到咗1980年代仲做埋政務官，出任過沙田理民官、政務專員，即係民政事務專員嘅前身。


佢喺1990年嗰陣，因為佢喺《清涼寺的鐘聲》部片出鏡先至開始咗佢嘅演藝生涯。到咗1991年，佢因為參加咗《外來妹》呢部電視劇嘅「阿芳」呢位先至畀人知佢係乜水 。佢跟住喺1996年影咗《西部員警》同《英雄無悔》呢兩部電視劇而攞咗第16屆中國電視劇飛天獎嘅最佳女演員獎 。


《咒》係一部喺2022年上映嘅臺灣恐怖電影，亦係臺灣自製首部邪教驚悚片，「一字宇宙」系列嘅第一部外傳電影，由「牽猴子股份有限公司」發行，柯孟融自編自導，柯孟融、張喆崴編劇，蔡亘晏、高英軒、黃歆庭、林敬倫、溫慶禹等主演。


弦論，量子物理學假說一種，框架一種，數學模型一類，雖則佢掛住理論個名，亦叫弦理論。佢及後發展出超弦論。過往量子力學興用粒子解釋，而弦論就好似音弦，會有唔同震動，因而叫弦。粒子係零維，而弦就係一維。弦嘅震動方式，就決定粒子種種特性，用函數表示。


8月28號，一個熱帶擾動喺日本硫磺島東南大約720公里形成。之後，聯合颱風警報中心亦為呢個風發出首個警告，但就冇將呢個風升格做熱帶風暴。而日本氣象廳喺嗰晚將呢個風升格，改名叫做科羅旺，8月30號朝早再將呢個風升做強烈熱帶風暴。


第6届印尼總統選舉，喺2014年7月9號舉行，同年亦係印尼大選年，係自1998年進入民主改革之後嘅第四次議會選舉。4月9號會先選四級會議議員，之後輪到7月9號就選正副總統，而贏得呢次總統同副總統嘅任期由2014年至2019年。


參選人一定要攞到政黨或聯盟提名，而提名政黨或聯盟要係最近一屆議會選舉中攞到至少兩成半選票，或者係人民代表議會入面攞到至少兩成議席。現任總統蘇西洛·班邦·尤多約諾由於已經連任咗一次，根據憲法規定佢係冇得參加呢次選舉。


喺投票結束後，根據唔同嘅民意調查機構公布出嚟快速點票結果，兩個總統候選人都話自己贏咗呢次選舉。喺7月22號印尼中央選舉委員會公布最終選舉結果，雅加達首都特區行政長官佐戈以大約5個百分比嘅優勢贏咗對手退役將軍普拉博沃·蘇比安托，就離離任嘅總統蘇西洛呼籲普拉博沃認輸，但係普拉博沃提出抗議，話只有選舉委員會搞掂晒選舉舞弊等投訴先會承認呢次選舉結果。


以前唔少借「既」來寫。「既」本義都算幾常用，為咗唔撞，旁加口部寫成「嘅」。之不過，無論「既」定「嘅」，皆為借字。嘅本身讀慨，皆因「嘅」為「慨」異字。嘅並非廣東話獨有，廣東、廣西、福建、江西等地嘅話都有類似，之不過寫法各異。


佢用法似文言個之，官話個的，吳語個个字。然而用法有別。「嘅」個用法，無文言「之」用途咁多。無官話「的」出現得咁頻繁。「嘅」喺廣東話並非必須，大多時實字直接駁埋。然時有時直駁有歧義，就借「嘅」釐清。然而依個功用，大多數量字代替。


例如，官話「很大的風」，廣東話會話「好大風」。官話「美麗的手」，廣東話「靚手」。官話「你的名字」，廣東話「你個名」。官話「他的狗」，廣東話「佢隻狗」。官話「我的最後的手段」，廣東話「我最尾手段」。官話「幸福的婚姻」，廣東話可以寫「幸福婚姻」，然而亦可成句「婚姻幸福」。


商場喺2003年春節開業之後，期間一直由百得購接手，曾經喺商場入面搞過帶有中國、泰國、意大利、法國、澳洲同埋日本、美國等七大風情區嘅特色，但實質上冇突出呢啲功能。不過喺開業嗰5年入面，先後爆出業主猛咁投訴物管係惡霸、開發商差債務同呃神見鬼單嘢之後，2008年畀咗浙江義烏嘅商城企業兼改名做百得購義烏國際商務城成半年，因開發商再次爆出債務糾紛同管理層出現七國咁亂嘅醜聞之後，又再改名做康王·柏德來商業城。


商場原先地下2樓諗住打造火車仔嘅配套設施方便啲民眾喺陳家祠嗰邊去到西華路口，但因開發商成日同業主玩撻Q同呃鬼食豆腐而冇整到。而火車仔嘅配套設施所經過近住陳家祠嗰邊嘅大門附近，隨住2014年10月15號因地鐵嘅入場施工而改成咗8號綫嘅中途站。


地鐵原本想以林士站作為港島線嘅總站，但是喺興建林士站嘅時候，好多工人喺施工過程入面離奇死亡，而且好多人見到鬼魂喺月台出沒，於是地鐵以車站「為載客量不足」而暫停工程，改為喺更下層嘅位置興建上環站作為港島線新總站，而林士站起好咗嘅大堂建構，亦都由上環站接收。


林士站嘅存在，其實係政府喺70年代計劃興建東九龍綫，以林士站同埋上環街市站作為尾站，而呢兩個站喺入閘區域相通，就好似中環站同香港站相通咁。不過，政府後來決定擱置東九龍線計劃。另外，林士站同港島線呈90度角，代表根本同港島線互不相連，唔能夠連接。


毅進文憑獲自資高等教育聯盟嘅成員院校接納為符合副學士同高級文憑或同等課程嘅入學資格。成功修畢延伸數學選修科嘅學員獲頒發嘅毅進文憑，更獲自資高等教育聯盟嘅成員院校接納為可以報讀以中學文憑試5科第2級程度為入學資格嘅課程。


毅進文憑嘅資歷獲政府接納為符合超過30個以中學文憑試5科第2級成績為入職學歷嘅公務員職位嘅學歷要求，呢啲職位包括救護員、三級康樂助理員、助理外勤統計主任、二級懲教助理、海關關員、消防員、警員、郵務員、社會保障助理員、二級稅務督察同福利工作員等。


而成功修畢延伸數學選修科嘅學員獲頒發嘅毅進文憑，亦獲政府接納為符合以中學文憑試5科第2級成績為入職學歷嘅公務員職位嘅學歷要求，呢啲職位分別為助理文書主任、助理稅務主任、助理貿易管制主任、二級地政督察同二級物料供應員。


毅進文憑嘅前身毅進計劃，英文名本嚟叫「Project Springboard」，但之後政府用個名同其他慈善團體相似做理由而改名，改用普通話拼音譯名「Project Yi Jin」，而唔係用廣東話拼音譯名「Project Ngai Chun」，引起坊間批評。


根據部分近代史記載，最早公開嘅圓周率日係1988年3月14號嗰日由拿利梭喺美國加州三藩市探索館入面提出嘅。嗰時拿利梭係一位物理學家，佢喺度猛咁公開研究同考察同圓轆轆嘅水果派有關嘅嘢 而三藩市探索館噉就辦咗有史以嚟同圓周率有關嘅研究節日。


高中一年級個陣，佢坐嘅個架飛機發生殺人事件，佢響順利解決事件後令到差人甘拜下風。之後佢又陸續解決幾單案，出嗮風頭，畀人叫做「平成嘅福爾摩斯」、「日本警察救世主」，同另一位高中生偵探服部平次並稱「關東工藤，關西服部」。


一次同好朋友毛利蘭去迪士尼玩，見到一班可疑人士響暗角進行交易，畀對方發現，將依然仲響測試階段嘅毒藥APTX4869強迫工藤食咗佢，以此殺人滅口。但由於藥物嘅副作用，工藤並冇死，但身體就縮細成七歲個陣嘅樣。


擁有住一流嘅推理能力，學識淵博、才思敏捷，擅長觀察同埋分析，同時繼承咗老豆嘅推理能力同阿媽嘅演技。雖然身體變細，但個腦、性格等冇變，所以佢依然可以幫手查案。由於身體上嘅限制，阿笠博士為佢度身訂造咗太陽能滑板、領帶變聲器、手錶麻醉槍、伸縮肩帶等嘅發明。


運動唔錯，最叻踢足球。初中時期係足球社大將、負責中場，但升到高中後就冇加入足球社。佢話係玩足球純粹係想培養出偵探應該有嘅運動神經，從來冇打算向足球呢方面發展。佢嘅反射神經非常好，腳力甚至好過一般嘅成年人。


宋朝初立，國勢尚弱。小郡主紅鸞被送入金邦。紅鸞同金邦名將耶律君雄青梅竹馬，暗訂終身。後宋國轉強，紅鸞個大佬狄親王以珠寶贖返紅鸞，金邦命君雄送紅鸞至黃河渡口，遇劫，船沉導致二人失散。倪思安迫女秀鈿嫁與指腹為婚嘅尚存孝。


秀鈿反對盲婚而投河自盡，俾君雄救起，遇盜沉船，宋兵誤會秀鈿係紅鸞，帶返宮帷。思安雖救出紅鸞，但失咗憶，思安認紅鸞做親生女，帶去尚府投親。尚夫人嫌貧愛富，推卻婚約。其子存孝仁慈，收留咗紅鸞。君雄流落中原，考中武狀元。


喺呢卷書信前面保羅討論佢同哥林多教會嘅關係，解釋佢為乜用嚴厲態度對付教會裏面講侮慢話同企喺反對立場嘅人。同時佢對採取呢種態度而促成悔改同和解覺得欣慰。跟住，佢要求哥林多教會努力捐獻，援助猶太需要接濟嘅信徒。


重振語言係一種嘗試來阻止或者逆轉衰落畀一種語言或者重振一種已滅絕嘅語言嘅。參與人可以包括有語言學家、文化或者社區團體、又或者政府之類。一尐人認為復活語言有別於重振語言。有人指出復活語言只有一個例子係完全成功嘅，即希伯來語，創造了一代新嘅母語使用者，而冇有任何先前存在嘅母語使用者作為模型。


重振語言針對啲着受限嚴重喺使用佮顯著程度上嘅語言。有時各種策略畀重振語言甚至得使來嘗試復活啲已滅絕語言。雖然重振語言啲目標睇在個案會有好大嘸同，但通常包括有試擴大講者嘅數量、語言嘅使用，或者試維持目前嘅使用水平，來保護語言嘸至於滅絕或者死亡。


原因畀重振比較多樣，譬如有人身危險影響啲語言死緊嘅人，經濟危險例如剝削土著自然資源，政治危險似種族屠殺或者文化危險/同化。單純喺近年代，估計有2000多種語言已經滅絕。聯合國估計，而今講講嘅語言裏便少於一萬人使緊嘅有一半以上，嘸到1000人使緊嘅有四分之一，除非有某種努力維持語言，一冇喺未來一百年內，其中嘅大部分會滅絕。


呢啲數字經常得到引用作為必要原因畀重振語言，來保護語言嘅多樣性。文化戥身份都經常得引用為原因，嗰陣時語言得睇作係獨特嘅「文化寶藏」。一隻社區通常當語言係佢哋嘅文化裏頭一隻獨特嘅部份，隻連埋佢哋戥佢哋祖先或者戥塊土地嘅，形成一隻重要嘅部份畀佢哋嘅歷史同埋自我形象。


重振語言亦都有拏褦密切畀隻語言學領域「語言錄檔」。喺隻領域裏便，語言學家試建立一份完整記錄畀語言嘅語法、詞彙、語言特徵。種做法經常會導致多尐人關注到如何重振門研究緊嘅特定語言。另外，記錄成文檔嗰陣時通常都佮到考慮隻目標係重振過門語言。


另一個標識語言危險程度嘅尺度係用喺2003年嘅論文嘅尺度，由UNESCO委託畀一班語言學家整出來。啲語言學家，除開其他目標同埋優先嘢，整有一隻尺度係有六隻級別畀語言活力同埋語言危險嘅。佢哋提出有九隻因素來「描述成隻社會語言學狀況畀一門語言」。


有好多嘸同理論或者模型試制定計劃畀重振語言。其中之一係著名嘅語言學家Joshua Fishman提供嘅。Fishman嘅模型畀重振受威脅語言或者幫佢哋等持續發展得嘅，係一隻流程分成八隻階段。啲工應該集中喺重振嘅早期階段，一路等到佢哋得到鞏固之後正得繼續到後期階段。


隻模型畀重振語言目標係引啲工作重心到至有效用啲埞，避免嘥能量試達到後期階段喺重振早期階段都仲未達到嘅情況下。比如講，如果幾乎都冇有任何家庭使慣門語言，噉宣傳使用門語言喺電視上或政府服務中可能單純攞力嘥。


Zuckermann隻術語「復興語言學」係基於「接觸語言學」做模型嘅。復興語言學特別探討到啲普遍嘅約束同埋機制着涉及到喺語言再生、更新、活化過嘅。復興語言學跟一隻又一隻複興嘅嘗試當中得出敏銳嘅比較性見解，係噉發揮到認識論上橋樑作用畀啲平行討論畀各種地方上嘅嘗試複興世界各地啲沉睡緊嘅語言嘅。


根據Zuckermann，「復興語言學結合有啲科學研究畀母語習得同埋外語學習嘅。畢竟重振語言係二語學習嘅至極端情況。復興語言學有補充畀隻已有領域即文獻語言學，隻記錄到啲受威脅語言喺啲語言沉睡之前嘅。」


「有啲語言學約束都適用喺所有嘅重振嘗試上。掌握啲約束會幫助得到啲人做重振嘅同埋啲原住民領袖工作得有效多尐。例如，，基本詞彙戥動詞變形容易復活過聲音戥詞序。做重振嘅人士應該係現實主義嘅，並應該拋棄啲口號係消極、反生產嘅，譬如「一冇真實一冇死！


其他語言學家認為，重振語言陣時大量借用主流語言陣時，結果會成為一種新語言，可能係歸融話或者 pidgin。譬如，有提議講應該當「新夏威夷語」係第二種語言係獨立於「傳統夏威夷語」嘅，因為英語有影響強烈畀種重振過嘅夏威夷語言喺每個方面。


F. O'Rahilly指出，一種語言屈服於外來習語，所有講者都變成雙語者陣時，隻懲罰就係死亡。Neil McRae表示，蘇格蘭蓋爾語啲用法變得愈發符號化，而本地蓋爾語習語消失緊，因為啲人轉頭支持由第二語言講者造嘅人造術語。


重振語言有拏褦畀健康效果嘅增加喺啲土著社區係參與過恢復傳統語言嘅。優點包括改善社區成員嘅心理健康，提升連結畀文化、身份、一體感。土著語言係身份形成過程中嘅核心元素，提供有途徑畀文化表達、表示、與及精神拏褦同埋祖先拏褦。


拏褦畀文化着認為發揮到重要功用喺細佬仔嘅發展當中，而且都係聯合國嘅一項公約權利。好多文章寫到，喺世界各地土著文化裏頭，身份佮文化之間嘅拏褦互相繑實難分。由于殖民化同埋跟尾嘅語言屠殺係透過啲政策而推行嘅，例如啲導致澳大利亞失竊嘅一代嘅，曾經有損害到啲拏褦，而重振語言都可能扮演到重要角色喺對抗已造成嘅跨代創傷方面。


另一項研究喺新南威爾士州畀Warlpiri人嘅有迴響反映到，語言得作為生命，即語言嘅生存即𠮨到社區嘅生存。復興語言有聯繫緊密畀克服羞恥、恐懼感，啲負面情況喺以前導致有好多勩嘅健康效果，嗰陣時講傳統語言代表有可能着跟家庭、社區當中掹離。


John McWhorter認為，恢復原住民語言啲計劃幾乎永遠都嘸係十分有效嘅，因為涉及有好多實際困難。佢仲認為，一種語言嘅死亡嘸一定代表一種文化嘅死亡。原住民表達方式照舊係有可能嘅，即使種原始語言已經消失，就類似美洲原住民群體，可以由美國黑人文化嘅活力證明到，體現喺啲嘸講Yoruba話但講英語嘅人當中。


Kenan Malik都認為，試保護世界所有語言係「嘸合理嘅」，因為語言死亡係自然嘅，喺好多情況下都係嘸避免得嘅，即使有干涉。佢提出，語言死亡改善到溝通，憑藉確保到多人講同一種語言。隻可能有利經濟並減少衝突。


保護少數語言冇至於滅絕，對啲講者講門語言喺統治地位嘅來講嘸算得上係憂慮。經常係有偏見同埋有蓄意逼害啲少數語言，等好厏啲少數族群嘅文化資本同埋經濟資本。其他時候，政府會認為支費畀重振語言計劃同埋創造語言上多樣化嘅材料係大到冇承受得。


除咗新聞頻道，半島電視台仲開設有幾個專門嘅頻道，包括體育頻道組合，公共政務頻道同細路頻道等。半島電視台喺2015年開通中國區嘅業務，包括官方新浪微博同埋微信公眾號。半島電視台另外擁有一個英文、阿拉伯雙語嘅官方網站。


選單，日常口語通常直接借英文講 menu，係互動式電腦用家介面嘅一部份，同用家互動嘅一種方法。呢種方法係將可以用嘅命令或者其他選項顯示晒出嚟，畀用家揀，等用家唔使吓吓都要死記住「要打乜嘢命令」或者「做乜嘢手勢」先可以令到電腦做嘢。


Gobee.Bike係香港第一間共享單車公司。服務喺2017年4月20號推出，喺新界沙田區擺咗一千部單車，用家可以用iOS或Android流動應用程式借單車，用完要喺指定泊車位還車。到目前為止，佢哋嘅單車已經喺沙田、大圍、大埔、科學園、馬鞍山、將軍澳、屯門、元朗、上水、粉嶺同東涌畀用家租借。


呢個舞台劇喺2018年3月16號喺百老匯劇院嘅抒情劇場預演，仲喺2018年4月21號開幕上演。舞台劇喺攞到十項提名仲贏到六個大獎，其中包括第72屆東尼獎嘅最佳話劇。呢個劇嘅演員陣容同第一年喺西區劇院喺演員好相似，演員安東尼·波爾、森·克萊米特、諾瑪·杜梅茲維尼、波比·米勒、傑米·帕克、亞歷·普萊斯同埋保羅·索恩利都返嚟劇組。


呢齣戲劇最初製作係兩個部分嘅戲劇，可以喺同一日或兩晚咁樣去睇。2021年6月，呢齣劇以單場3個半鐘嘅形式重新上演，仲喺2021年11月喺百老匯上演。2022年，三藩市、墨爾本、多倫多同埋東京嘅製作都採用咗單一部分嘅戲劇，而漢堡都緊隨其後將會喺2023年採用呢個模式。


2013年12月，一齣基於《哈利波特》系列改編嘅舞台劇據透露已經開發咗大約一年，嚟預期喺2016年嘅某個時候將佢帶去舞台上面。喺公告發佈果陣，果個系列嘅作者J·K·羅琳透露果個舞台劇將會「探索哈利喺早年作為孤兒同埋被遺棄者不為人知嘅故事」。


喺宣布果個項目計劃果陣，羅琳話果個舞台劇唔會係前傳。佢喺回答有關揀劇本而唔係新小說嘅問題果陣，羅琳話佢「相信當觀眾睇到劇本果陣，佢哋會同意呢個係故事唯一適合嘅媒介」。羅琳仲同觀眾保證，果個舞台劇嚟緊會包含一個全新嘅故事，唔會重覆以前曾經探索過嘅內容。


2015年10月23號，有關方面確認該舞台劇設定喺《哈利波特》系列嘅最後一輯小說《死神的聖物》完咗嘅19年之後，仲將會喺2016年7月喺倫敦嘅皇宮劇院開幕。呢個舞台劇嘅故事起點事件發生嘅19年後開始，同小說同埋電影嘅結尾完全一樣，主要講述長大做咗大人仲即將步入中年嘅哈利·波特，佢係現任嘅魔法執法部負責人，佢正喺度陪埋佢嘅細仔阿不思·賽佛勒斯·波特準備去搭霍格華茲特快列車，後者嚟緊要去霍格華茲開始佢第一個學年嘅旅程。


當阿不思打破咗波特家族被派去葛萊分多學院嘅傳統，佢同天蠍一齊被派去史萊哲林學院果陣，呢個都令校方O晒嘴。阿不思喺霍格華茲嘅頭三年過住並唔開心嘅校園生活，佢喺眾人期盼嘅目光之下被派去同佢家族好唔同嘅學院，又無繼承到佢阿爸嘅魁地奇天份，而且學業成績又唔好，同埋被人人加喺佢頭上嘅「哈利·波特個仔」嘅光環令佢被壓到抖唔到氣，仲令到佢嘅脾氣越嚟越暴躁。


喺啱啱讀霍格華茲嘅頭幾年入面，阿不思被認為係辜負咗佢嘅父母，而天蠍就因為一啲未經證實嘅謠言話佢係佛地魔個仔，呢兩個男仔因為呢啲原因就俾其他同學恰。天蠍嘅阿媽翠菊後嚟因為致命嘅病而死咗。由於阿不思跟佢老豆嘅陰影鬥緊，同埋哈利對點樣處理阿仔問題嘅不確定性，搞到阿不思同哈利漸行漸遠。


哈利喺得到諾特嘅果個更強大版本嘅時光器原型之後，果個原型可以俾人穿越返過去仲改變歷史。與此同時，哈利嘅疤痕又開始痛返起上嚟，呢個令佢自己開始擔心佛地魔可能會捲土重來。阿不思同時鍾意咗自稱係迪哥里先生侄女嘅蝶菲，後者特登透露自己正喺度照顧住年老嘅迪哥里先生，亦都透露咗迪哥里先生所在嘅安老院地址。


喺知道西追·迪哥里嘅死係由於佢同哈利一齊贏到三巫鬥法大賽嘅結果之後，阿不思同天蠍就同埋蝶菲夾埋用變身水偷咗妙麗喺魔法部辦公室入面嘅時光器，仲利用佢返到去1994年三巫鬥法大賽嘅第一項任務。佢哋兩個扮成德姆蘭嘅學生嚟蓄意阻止西追·迪哥里贏得到。


佢哋兩個嘅計劃失敗咗，而佢哋嘅假扮令到當時嘅妙麗對德姆蘭嘅學生維克多·喀浪有懷疑，轉咗同榮恩一齊參加聖誕舞會。結果，榮恩從來未經歷過對佢同妙麗嘅關係最重要嘅妒忌，搞到佢哋兩個嘅關係無辦法繼續向前發展，佢哋兩個亦都從來未結婚。


與此同時，哈利發咗好多關於佛地魔嘅噩夢，因為咁就令佢開始懷疑佛地魔會捲土重來。一隻叫禍頭嘅人馬同哈利講，話阿不思周圍有一片「烏雲」。喺確信天蠍對阿不思構成威脅之後，哈利試吓強迫霍格華茲嘅女校長麥教授用劫盜地圖密切關注住阿不思，令到呢兩個男仔喺霍格華茲隔離開。


阿不思同天蠍嘅友誼因為分開而被破壞，但阿不思喺佢阿哥詹姆·天狼星·波特果度偷咗哈利件舊隱形斗篷之後，阿不思同天蠍佢哋兩個最終和解咗。哈利同金妮喺同埋跩哥傾過之後，佢被說服讓步。與此同時，阿不思同天蠍再次試吓利用時光器嚟改變西追嘅命運，呢次係佢哋喺三巫鬥法大賽嘅第二個任務入面羞辱佢。


天蠍發現由於佢嘅行為，搞到西追·迪哥里加入咗食死人嘅行列仲殺咗奈威·隆巴頓，阻止咗隆巴頓殺死娜吉妮仲俾佛地魔喺霍格華茲大戰贏咗。哈利喺而家嘅時間線上死咗，阿不思因為咁就唔再存在，而佛地魔就可以完全鞏固權力仲將把魔法部轉變做獨裁者政權。


魔法部而家由一個叫「報喪鴉」嘅強大黑巫師領導住。喺呢個時間線上面嘅榮恩、妙麗同石內卜，仲有逐漸減少嘅反抗佛地魔運動嘅最後成員喺埋一齊，天蠍仲可以用到時光器嚟阻止阿不思同過去嘅自己嘅干擾，仲還原咗原本時間線嘅事件。


喺榮恩指佢同奈威喺活米村果陣一齊見到阿不思同天蠍同埋蝶菲喺一齊，哈利同跩哥後嚟同阿默·迪哥里對質，但係就發現蝶菲迷惑咗佢，等佢誤以為蝶菲就係佢侄女。蝶菲帶住兩個男仔參加咗三巫鬥法大賽嘅最後一項任務，但係阿不思同天蠍阻止咗佢行動，蝶菲就再用時光器穿越去到再耐啲嘅過去。


喺搵蝶菲間房果陣，哈利、金妮、跩哥、妙麗同榮恩發現果間房嘅牆上有啲隱藏嘅文字，形容緊一個令佛地魔返嚟嘅預言。跩哥質疑住點解佢會對佛地魔嘅捲土重來咁著迷，呢個就正如金妮喺天花板上面發現寫住話蝶菲係佛地魔個女就印證到呢件事。


與此同時，跩哥透露果個時光器實際上係佢自己有嘅完美模型嘅原型，但由於唔確定佢哋兩個入咗邊段時間，搞到佢哋仍然無辦法去營救果兩個男仔。哈利喺收到兩個男仔嘅訊息之後，佢同佢嘅盟友用咗跩哥嘅時光器及時返去拯救佢哋仲阻止埋蝶菲。


喺返到去而家嘅時間線之後，蝶菲被送咗去阿茲卡班。阿不思同天蠍而家決定喺霍格華茲更加活躍，天蠍話佢有興趣試下加入史萊哲林嘅魁地奇球隊，佢仲邀請約露絲出街拍拖。哈利同阿不思去到西追·迪哥里嘅墳墓，哈利為自己喺西追嘅死入面所扮演嘅角色而道歉。


呢個戲劇由帝夫尼執導、史提芬·豪傑特負責編舞，佈景設計就由姬斯汀·鍾斯負責，卡特里娜·林賽擔任服裝設計，尼爾·奧斯汀負責燈光設計，伊莫珍·希普負責音樂部分，而加雷斯·弗萊負責聲音設計。此外，謝洛美·切爾歷創建咗特殊效果，占美·哈里森製作咗特殊幻覺，而馬田·洛做音樂監督。


J·K·羅琳同啲製片人一直喺度發起一場叫做#KeepTheSecrets嘅活動，佢哋要求睇過呢齣戲劇嘅觀眾唔好透露情節嘅主要轉折點。果個口號印咗喺舞台劇嘅飛上面，仲喺中場休息果陣免費派印住口號嘅襟章。


舞台劇嘅飛喺2015年10月28號開始向預先賣俾註冊咗嘅優先會員，然後喺2015年10月30號開始向公眾賣飛。喺唔夠8個鐘嘅優先預訂時間裡面，全球首演製作嘅飛就賣咗175,000張。為咗滿足門票嘅需求，戲劇嘅預訂期延長到2017年1月。


2015年12月20號，最初選角宣布占米·帕克做哈利·波特，諾瑪·杜梅茲維尼做妙麗·格蘭傑同埋保羅·索恩利做榮恩·衛斯理。黑皮膚嘅諾瑪·杜梅茲維尼選咗做妙麗嘅角色引發咗熱烈嘅討論，羅琳回應話妙麗嘅膚色從來未指定係白色。


其他值得注意嘅演員包括飾演金妮·波特嘅波比·米勒、阿歷·普萊斯做跩哥·馬份、森·克萊米特做阿不思·賽佛勒斯·波特，仲有由安東尼·波爾飾演嘅天蠍·馬份，而原有嘅卡士總共有42個演員，而2021年嘅新演員陣容由43個演員組成。


就算啲飛喺轉售機構以高達£3,000英鎊嘅價位賣飛，呢兩個部分嘅開幕表演飛嘅價格喺£30英鎊至£130英鎊不等。跟住啲飛嘅轉售已經俾製片人禁止，如果繼續賣嘅話啲飛將會唔再有效。2016年7月中旬，劇院開始喺每個星期五下晝1點舉行彩票抽獎，喺佢嘅網站上用最低價格賣40個劇院裡面嘅「一啲最靚嘅座位」，每部分嘅廣告價格係£20英鎊。


2017年8月2號，有關方面公佈咗百老匯原定嘅演員陣容，西區劇院嘅主要演員都移師去百老匯重新飾演佢哋嘅角色，其中包括帕克、杜梅茲維尼、索恩利、普萊斯、米勒、克萊米特同波爾。果齣劇喺2018年3月16號開始預演，跟住喺4月22號正式首演。


2022年1月，因為做金妮·波特嘅戴維斯提出投訴而展開不當行為調查，施奈德俾劇組炒魷。該劇保持住百老匯歷史上非音樂劇每周最高票房嘅紀錄，截至2023年12月31號嘅8場演出周嘅總收入係$2,718,487美金。


有關方面喺2018年9月2日公佈咗35個澳洲演員陣容，當中包括做哈利·波特嘅加雷斯·李維斯、寶拉·阿倫德爾係妙麗·格蘭傑、吉頓·格蘭特利係榮恩·衛斯理、露西·戈爾比係金妮·波特、伊娃·里斯係阿不思·波特、湯姆·雷恩係跩哥·馬份，仲有威廉·麥肯納就係天蠍·馬份。


2021年11月14號，劇組宣布原先兩部分劇場嘅最終演出將會喺2022年3月27號喺墨爾本舉行，而喺經過短暫的停頓後，果齣劇喺2022年5月4號重新上演作為新上演單場演出版本嚟呈現。唯一值得注意嘅卡士變化係拉克蘭·活士會加入做跩哥·馬份嘅角色。


呢個舞台劇嘅飛喺2019年3月25號預售。為咗德國嘅製作而做嘅大規模翻新喺2019年5月開始，估計成本係€4,200萬歐羅。卡士包括做哈利·波特嘅馬庫斯·舍特爾、做榮恩·衛斯理嘅賽巴斯汀·維特、做妙麗·格蘭傑嘅姬莉安·安東尼、金妮·波特嘅莎拉·舒茲，同埋艾倫·霍佐維奇嘅跩哥·馬份。


2021年8月28號，果個舞台劇嘅開幕日期據宣布將會延期喺2022年5月31號喺加拿大首演，到時佢將會作為北美開發嘅新上演單場演出嘅版本嚟呈現。埃德米爾維什劇院進行咗重大翻新，估計洗咗$500萬美金。


哈利波特粉絲圈對呢個舞台劇嘅反應好兩極化。啲粉絲對呢個舞台劇同埋佢嘅其角色反應積極，其中天蠍·馬份尤其受歡迎。有粉絲評論話熟悉嘅角色之間嘅對話係「恰到好處」。其他人就指出呢個舞台劇揭示咗角色之間嘅一啲關係，例如係哈利同鄧不利多嘅關係。


有啲粉絲針對回應呢個舞台劇以書籍形式出版而話呢個故事睇起嚟仲「似一部同人小說」，仲講到佢背離咗之前既定嘅宇宙規則，同批評埋劇本人物嘅塑造。有啲人都對劇本嘅風格同情節提出咗質疑，投訴時光器嘅故事情節已經用過，西追·迪哥里嘅死亦都係咁，而且啲編劇正喺度重覆講返舊嘅故事情節，同埋過度去用幻想/科幻流派嘅比喻。


2021年11月2號彭帥喺新浪微博度曝光自己同相差四十歲嘅前中共高層張高麗，係有過長達十年以上嘅婚外情同性關係經歷，而張嘅老婆康潔亦知情。原帖喺網傳一排後就被删咗，到當晚黑接近午夜嘅時候，中華人民共和國啲網路平台就開始封殺埋有關嘅資訊內容，其中連社交網站豆瓣度2013年韓劇《總理與我》版面都被鏟咗。


陳浚霆喺香港出世，讀過香港國際學校，之後喺美國紐約大學讀書，修讀雙榮譽學士。2009年大學畢業後，佢做過公關公司，到2014年辭工返香港參加無綫電視歌唱比賽節目《超級巨聲4》，最後攞第十五名，之後簽約做無綫電視藝員，做過第28期無綫電視藝員訓練班旁聽生。


陳浚霆幕前演出包括拍電視劇同做節目主持，其中喺資訊節目《街市遊樂團》因為觀眾覺得佢成日畀另一主持江美儀恰而引起熱烈討論，之後澄清只係節目效果。佢喺2017年處境劇《開心速遞》入面飾演「龍璟風」，開始做戲份較多嘅角色。


不過佢自從第130集之後，就超過一個月無喺套劇度出現過，重有過去兩輯佢都有份拍嘅《街市遊樂團》，9月中出街嘅第三輯基本上繼續沿用原班主持，但唯獨佢無份拍，兩單嘢夾埋引起坊間懷疑佢「畀人雪」嘅猜測。到10月中，證實佢離開咗無綫電視，亦代表《開心速遞》入面「龍璟風」條線正式宣告爛尾。


委任議席，係議會成員來源途徑之一。相對於經選舉產生嘅議員議席，委任議席由國家元首、政府首腦、行政長官等邀請出任，唔經選舉產生。喺議會歷史發展初期，曾經係產生議員嘅主要途徑。唔少國家係民主發展進程入面，之後都利用選舉，將委任議席取代。


《英雄本色系列》係第三人稱射擊電子遊戲系列，先後由Remedy Entertainment同Rockstar發行，特色係講求玩家掌握子彈時間。頭一個作品響2001年推出，最新主線作品係2012年嘅《英雄本色3》。


共產黨宣言係世界上其中一本共影響力嘅政治書，喺1848年2月21號第一次出版。呢本書係共產主義學者馬克思同埋恩格斯寫嘅，講咗共產聯盟嘅目的同埋計劃。宣言提出咗工人階級革命去推翻資產階級嘅統治，最後帶嚟一個無階級嘅社會。


尚哲岀生於香港，曾經係全港跆拳道搏擊大賽中取得季軍，之後去澳洲留學，2014年於澳洲昆士蘭科技大學傳播與媒體科系畢業，大學時曾參加TVB全球華人新秀歌唱大賽攞第五。入行前一直跟唔同聲樂導師學唱歌同表演技巧，亦報讀演藝課程同武打演員訓練，同時間為電影監製寫短篇電影。


2018年到美國荷里活拍攝短篇電影 ’We shall Overcome‘ 同喺當地電影學院交流。同年參與ViuTV選秀節目《Good Night Show 全民造星》，首輪表演自編劇本演出，得到五盞藍燈晉級。


2021年編劇電影《源生罪》並飾演易子力一角，同任達華、曾江、鮑起靜、吳家麗、吳卓羲等資深演員合作，執筆嘅電影劇本入圍多個影展包括《第28屆明斯克國際電影節》競賽單元、《第15屆芝加哥亞洲躍動電影節》等。


滑板運動係用滑板玩嘅運動。最初嘅玩法只係響平地，個人企響板上面滑。但係發展到而家，滑板就有好多花式。2009年有一項報告話全球共有110.8萬滑板運動愛好者，呢個市場嘅年收入估計為48億美元。由1970年代開始就有精心設置嘅滑板場地，適合為興趣、業餘、或者職業嘅滑板好手。


係廣東廣州中心城區有醫療、保健、預防同康復喺埋一齊嘅二甲醫院，亦係間專畀女人、大肚婆同細路做主要服務嘅醫院，1952年成立，宜家有越秀同東山兩個院區、一個康復科、一個婚檢同一個社區服務中心，都喺越秀區入面。


高雄市議會係中華民國高雄市嘅最高立法機關，位於高雄市鳳山區。而家嘅高雄市議會係喺2010年12月25號由原高雄市議會同高雄縣議會合併改制而成。第四屆議員民主進步黨27席、中國國民黨28席、無黨籍5席、無黨團結聯盟3席、台灣基進1席、台灣團結聯盟1席，總共65席。


L型同H型、J型嘅最大唔同在於副波箱改為緊貼住引擎，跟返市場上第二啲單層巴士大隊。而引擎亦唔似得H型同J型噉樣有配過汽油引擎，佢初時可以配吉拿4LW、5LW或者6LW柴油引擎，車型代號分別係L4G、L5G同埋L6G。


Bristol L型自投產初期就已經俾Bristol母公司Tilling Group旗下嘅多間巴士公司引入，而一啲Tilling Group以外嘅巴士公司都有買，可以配唔同廠嘅巴士或客車車身。1940年二次大戰初期，Bristol接到政府軍需部指示停產巴士。


二次大戰過後嘅1946年，Bristol L型恢復生產，除咗多咗AEC A202同埋Bristol AVW引擎嘅選擇之外，亦轉咗用新嘅引擎散熱水箱，安裝位置比起舊款嘅低，後面嘅引擎蓋亦同樣得以降低。除咗英國本土之外，L型巴士亦有出口去南非同埋印度，由於南非對巴士嘅尺寸限制寬鬆過英國，嗰頭嘅巴士公司引入嘅L型巴士有長30呎闊7呎半同埋長30呎闊8呎版本。


1948年，Bristol喺商用車展展出咗可以配單層或雙層巴士車身嘅M型巴士，但係冇投產到。1950年代，中置引擎單層巴士成為市場主流，令前置引擎嘅L型銷量下跌。Bristol L型喺1954年停產，比雙層嘅Bristol K型嚟得早，由Bristol LS取代。


馬介休娛樂製作有限公司係一間喺澳門嘅娛樂製作公司，依家叫歡樂馬介休喺各大平台上推出娛樂影片同埋廣告，成為除咗微辣之外嘅澳門第二大娛樂品牌。呢個品牌起源喺2008年，發起人凌永豪、梁子龍、裴先達、何永健首先組成咗「花漾壯男」組合，直至到2016年，先至再重組叫「歡樂馬介休」，開始喺Youtube、Instagram呢啲平台放片，而且開始有其他幕前藝人加入。


大部分嘅回流潮都係原本喺80同90年代，開始移民外國嘅香港人，唔少都係因爲對嚟緊嘅香港主權移交感到不安。根據曾經係勞工及福利局局長嘅張建宗，喺大約1997年嘅時候，有差唔多60萬位香港人移民離開香港。


回流嘅原因有好多，但係主要都係因爲經濟原因。有啲人因爲卦住香港，唔能夠適應新嘅生活，而選擇返香港。亦有啲人因爲經濟狀況出現問題，發現喺外國好難揾食，被迫返香港住。例如，有啲比較有錢嘅香港人移民咗去加拿大，希望能夠從新建立佢哋嘅生意。


除此之外，中國大陸廣東省亦都成為咗香港人移居嘅其中一處熱門地點。因為兩座城市互相接壤，方便香港人隨時嚟往，而且大陸嘅物價同樓價都同香港比較下相對平，所以吸引咗唔少香港人北上於中國大陸投資置產，並且移民到當地生活。


不過喺2010年代開始，人民幣持續升值，港元嘅匯率歷史性咁俾人民幣超前，而且差距愈嚟愈大。加上中國大陸嘅貨物價格同樓市價格都大幅上漲，令喺大陸投資或者生活的機會，已經唔再吸引香港人，造成咗另外一種嘅香港回流潮。


根據澳洲統計局嘅人口普查結果顯示，喺由1994至到2005年之間，總共有33,905位香港人移民去澳洲，但係同時，回流嘅香港華僑澳洲公民就有34,248位，回流嘅人數比移民嘅人數多，變咗其實係負增長。


對於回流返香港嘅人，唔少都對佢哋嘅文化認同有啲疑惑。一來因爲香港本身經過咗管治國嘅轉變，二來就係佢哋曾經喺外國住過嘅時間，令有啲人唔肯定應該視自己為香港人、英國人、中國人、定係屬於曾經住過嘅外國國家嘅人？


有唔少回流返香港嘅人係移民咗去外國嘅爸爸或者老公，主要因爲佢哋嘅屋企需要經濟上嘅幫助，而好多都因爲咁而返咗香港做野。佢哋會經常咁來往香港同外國，成日喺空中坐飛機，所以稱佢哋爲“太空人”。同時，“太空人”亦都係廣東話嘅文字游戲，因爲佢亦可以解為“太太唔喺身邊嘅人”。


無限極廣場嘅發展商係恒隆、新世界同地鐵，前身係恆星戲院，因為要起上環站而拆咗，1987年完成重建，最初叫海威中心，落成嗰陣賣咗畀維德集團，於是改名維德廣場。2003年6月，摩根士丹利以8.4億港元向維德集團買咗維德廣場，再喺2006年3月以26億港元賣畀麥格理。


條路喺1997年起好雲景花園時順手搞出嚟。兩邊嘅人行路喺2013年9月重新鋪過。原先道路係對外開放，但從2015年開始，由於小區為咗好啲治安環境而實行封閉式管理，令成條馬路凈限雲景花園小區業主同住戶開放。


2010～2011年，由於廣州地區當地居民對於保護當地嘅粵語同粵劇文化呼聲比較高，加上廣州地區冇同粵劇有關嘅大型藝術博物館，市政府考慮到好多市民嘅意願，決定喺荔枝灣三期改造工程入面搞間同專門畀粵劇表演同展覽、講解嘅博物館出嚟。


2012年11月26號，博物館正式奠基，2013年7月嘅規劃重接受咗政府同平民嘅意見而將原先17畝嘅規劃整大到27畝。規劃確定後，博物館喺同年10月正式動工。2016年1月22號，博物館起好嗮。同年端午，博物館正式對外開放。


卡斯特羅布朗庫喺1918年加入巴西陸軍，第二次世界大戰期間擔任巴西遠征部隊上校，喺1963年獲總統祖奧高拉特擢升為陸軍元帥。1964年3月31號，巴西爆發軍事政變，高拉特政府被推翻，當時布朗庫係政變領袖之一。


後來佢經過國會間接選舉當選總統，1964年4月15號宣誓就任，做到1967年3月15號。布朗庫係第二位以巴西陸軍元帥身份，透過政變得到政權嘅總統。前一位係1889年推翻巴西帝制嘅首任總統德奧多洛達豐些卡。


《門徒》係一部2007年香港犯罪電影，由爾冬陞編劇同導演，錢嘉樂做動作設計，劉德華、吳彥祖、古天樂同埋張靜初主演。喺香港、泰國北部山區同埋新加坡拍攝，2007年2月15號喺香港、中國大陸、新加坡同馬來西亞上映。


呢個車站嘅主要經營去廣東省入面大部分嘅城市地區、廣西、湖南、湖北、重慶、四川、貴州、雲南、江西、河南、陝西、福建、江蘇、浙江、海南等各個省份嘅主要縣市。重有去到番禺區各個鎮嘅客運路線同好多條配套巴士路線響度。


湖畔大廈係澳門首個由政府全資興建，附設有完備社區功能嘅公共房屋項目。湖畔大廈由六座塔樓組成，提供二千七百零三個經濟房屋單位，一到五座高四十八層，第六座高四十六層，一房單位有二百九十六個，兩房單位有一千八百八十三個，三房單位有五百二十四個。


2015年9月7號，有住響湖畔大廈第四座嘅住戶反映，佢已經入住咗差唔多兩年，響當初第一年嘅環境非常之好，但係政府自從突然響第四座大門出邊整咗個大型壓縮垃圾站之後，惡夢就開始。由於湖畔二樓有幾間食店，每日佢哋都會將大量垃圾或者廚餘抌入垃圾站，但係有時竟然只會放響垃圾桶隔離，一啲垃圾袋係爛嘅，入面嘅汁會流出嚟引來大批烏蠅同發出臭味。


住戶話佢哋一直響到忍受，但係最近半年衛生情況差到接受唔到，大量大型垃圾同建築廢料響垃圾桶隔離嘅行人路到。住戶話佢曾經睇過有貨車將大型裝修廢料倒響空地到，另外再加埋唔同垃圾，而呢啲垃圾放響地下很多時成日又或者兩日都冇人搞，每日都係。


2016年5月21號，湖畔大廈接連有𨋢壞咗同停用，房屋局話湖畔大廈第二座其中一部𨋢因為鋼纜有問題停用，政府已經委託第三方機構檢測，判斷係屬於工程質量又或者係自然損耗，方便釐定維修責任。同一座另一部𨋢嘅保險門20號亦壞咗，經搶修已經恢復使作。


2017年3月30號晚黑，進行經濟房屋巡查時，發現湖畔大廈第四座一個單位，涉嫌將單位無償畀他人住嘅情況，正響到開展調查工作。根據第10/2011號法律《經濟房屋法》第五條第一款嘅規定，經濟房屋單位只能用響預約買受人又或者所有人同家團自住。


法律重規定，如果經屋預約買受人又或者所有人將經屋單位做非居住用途又或者以有償又或者無償方式將成個單位畀其他人住，科處相當於單位最初售價嘅十至四十個百分比罰款，如果作出部分出租，科處相當於單位最初售價嘅五到十個百分比嘅罰款。


2017年8月23號，颱風天鴿襲澳，三十歲嘅湖畔大廈男姓管理員，懷疑響當值期間，被強風吹到撞擊附近嘅牆之後受傷，送院之後搶救無效死亡。司警話，死者姓阮，係外勞，死者係由同事響23號發現瞓響湖畔大廈第五同第六座附近地下而且頭部受傷，報警求助，經初步對屍體檢查，死者除咗頭頂骨有裂痕，並冇發現可疑又或者可能由刑事引致嘅傷痕。


南宋開村，最初屬番禺縣永泰鄉，後嚟村入面有條龍溪水流過而改成「龍溪村」。後嚟因為好多當地人以農業謀生，習慣用水塘啲水耕田，加上嗰時超多水塘、涌堤同山坡嘅山旮旯地區。到咗17世紀初，當地村民改佢做「車陂」係形容個村好似打開幅田園農耕圖噉，其中「車」代表農業嘅灌溉，「陂」代表水塘。


奧林匹斯山係火星上面嘅一座盾狀火山，位於火星西半球北緯18.65度，東經226.2度，接近塔勒薛斯高原西北部邊沿。根據J. B. 普利沙嘅測量，奧林匹斯山嘅高度大概係22千米，係太陽系嘅第二高峰，僅次於灶神星嘅莉亞蕭維婭盆地嘅最高峰。


中國共產黨第六次全國代表大會於1928年6月18號至7月11號，响蘇聯莫斯科近郊兹維尼果羅德鎮「銀色别墅」秘密召開。出席大會嘅代表共142人，其中有表決權嘅正式代表84人，代表當時全國13幾萬名黨員。


1927年大革命失敗後，中國共產黨開始走上獨立領導中國革命嘅道路。响關於中國社會性質以及革命性質、對象、動力、前途等關系革命成敗嘅重大問題上，黨內存在著認識上嘅分歧同爭論。因此，迫切需要召開一次黨嘅全國代表大會認真加以解決。


由於國內當時正處喺極為嚴重嘅白色恐怖中，好難搵到一個安全嘅開會地點，加上1928年春夏間將相繼响莫斯科召開赤色職工國際第四次大會、共產國際第六次大會同少共國際第五次大會，考慮到屆時中國共產黨都將派代表出席呢幾個大會，而且中共中央亦迫切希望能夠得到共產國際嘅及時指導，遂決定中共六大响莫斯科召開。


1928年3月，共產國際來電同意中共六大响蘇聯境內召開。4月2日，中共中央臨時政治局常委會開會研究召開六大嘅問題，決定李維漢、任弼時留守，負責中央日常工作，鄧小平為留守中央秘書長。1928年4月下旬起，瞿秋白、周恩來等中央領導人同100多位參加六大嘅代表相繼分批秘密前往莫斯科。


瞿秋白代表第五屆中央委員會作《中國革命與共產黨》嘅政治報告，周恩來作咗組織報告同軍事報告，李立三作農民問題報告，向忠發作咗職工運動報告，共產國際代表布哈林作咗《中國革命與中國共產黨的任務》嘅報告。大會通过咗關於政治、軍事、組織、蘇維埃政權、農民、土地、職工、宣傳、民族、婦女、青年團等問題的決議，同埋經過修改嘅《中國共產黨黨章》。


二係喺革命形势同党嘅任務問題上，明確咗革命處於低潮，黨嘅總路線係爭取群眾，黨嘅中心工作不是千方百計咁組織暴動，而係做艱苦嘅群眾工作，積蓄力量。呢兩個重要問題嘅解決，基本上統一咗全黨思想，對克服黨內存在嘅「左」傾情緒，擺脫被動局面，實現工作嘅轉變，對中國革命嘅復興同發展，起咗積極嘅作用。


中國共產黨第六屆中央委員會第一次全體會議於1928年7月19號响莫斯科克里姆林宫召開，出席會議嘅有中央委員12人，候補中央委員11人。參加會議嘅重有共產國際代表布哈林、米夫等。，選舉蘇兆征、項英、周恩來、向忠發、瞿秋白、蔡和森同張國燾為中央政治局委員，關向應、李立三、羅登賢、彭湃、楊殷、盧福坦同徐錫根為政治局候補委員，選舉蘇兆征、向忠發、項英、周恩來、蔡和森為中央政治局常委會委員，李立三、徐錫根同楊殷為政治局候補常委。


全會聽取咗關於政治、組織、農民、土地問題等方面嘅報告。會議通過咗《關於中央政治局工作報告的決議》、《政治決議案》、《組織問題決議案》、《宣傳工作決議案》、《職工運動決議案》、《告紅軍將領士兵同志書》、《關於德國及其他各國黨內右傾派別的決議》、《告柏林無產階級書》、《致在獄同志及死難同志與在獄家屬書》同埋《中國共產黨中央執行委員會第二次全體會議宣言》等文件。


全會總結同檢查咗第六次全國代表大會以嚟嘅工作，肯定咗六大路線嘅正確，根據黨嘅總路線同當時嘅政治局勢，確定咗以後鬥爭嘅路線同策略，提出咗加強反帝反軍閥鬥爭，繼續深入土地革命，開展游擊戰爭，擴大蘇維埃區域，建立同擴大紅軍等15政政治任務。


中國共產黨第六屆中央委員會擴大嘅第三次全體會議於1930年9月24號─28號响上海召開。出席會議嘅有中央委員10人，候補中央委員4人，中央審查委員同候補審查委員各1人，北方局、南方局、長江局、滿州省委、江南省委、共青團同埋全總黨團等嘅代表20人参加咗會議。


會議由瞿秋白主持。全會批評了以李立三為代表嘅「左」傾錯誤，基本上結束咗李立三「左」傾冒險主義錯誤對全黨嘅統治。會議通過咗《關於政治狀況和黨的總任務決議案》、《對於中央政治報告的決議》、《組織問題決議案》、《職工運動決議案》等，發出咗《中國共產黨中央委員會為蘇維埃第一次全國代表大會告民眾書》、《致蘇聯共產黨中央賀電》、《致德國共產黨賀電》、《告青年團書》、《告同志書》等。


呢次全會係由共產國際代表米夫一手策劃嘅，有意扶植王明等人上台。會議由頭到尾都充滿着住激烈嘅鬥爭。王明响會上概述咗會前佢根據國際文件寫成嘅題為《兩條路線》嘅小册子嘅觀點，指責李立三嘅錯誤係响「左」嘅詞句掩蓋下嘅「右傾機會主義」，指責三中全會對立三路線未加以絲毫嘅揭破同打擊，响主要問題上繼續住立三路線。


文章提出咗一系列比李立三嘅冒險主義重要「左」嘅錯誤觀點。响米夫嘅支持下，王明等通过呢次全會取得咗响中共中央嘅領導地位，開始咗土地革命戰爭時期「左」傾錯誤對黨嘅第三次領導，發展咗宗派主義嘅過火鬥爭同打擊政策。


博古主持會議，並作咗《目前的形勢與黨的任務》嘅報告，陳雲作咗《國民黨區域中的工人經濟鬥爭與工會工作》嘅報告，張聞天作咗《中國蘇維埃運動與它的任務》嘅報告。全會全面肯定咗四中全會以嚟嘅「左」傾錯誤路線，並通過咗一系列「左」傾錯誤理論同政策，使到以王明為代表嘅「左」傾冒險主義錯誤發展到咗頂點，最終導致咗中央革命根據地第五次反「圍剿」嘅失敗。


全會通過咗《中共五中全會政治決議案》、《五中全會關於白色區域中經濟鬥爭與工會工作的決議》、《五中全會給二次全蘇大會黨團的指令》，同埋《致聯共十七次代表大會電》、《致德國共產黨電》、《致在獄同志電》、《致工農紅軍電》等文件。


1937年11月底，中共駐共產國際代表、共產國際執委、主席團委員同候補書記王明被派回國。由於佢唔了解中國抗戰嘅實際形势，被抗戰爆發後，蔣介石採取嘅某啲進步措施，同埋當時响實力上蔣介石較強，紅軍數量較少等現象所迷惑，再加上佢一貫具有嚴重嘅教條主義，存在住將共產國際指示神聖化嘅傾向，因此好快就陷入咗右傾投降主義嘅誤區，响理論上同實踐上畀中國嘅抗戰事業造成咗嚴重嘅損失。


呢種右嘅傾向違反獨立自主原則，實際上不利於保持國共兩黨合作嘅統一戰線，黨嘅各級組織為克服呢種傾向並防止佢蔓延，進行咗必要而有效嘅鬥爭，從而將王明右傾投降主義嘅影響局限喺局部嘅範圍入面，並較快咁加以克服。


全會通過咗《中共擴大的六中全會政治決議案》，《關於各級黨委暫行組織機構的決定》，《關於中央委員會工作規則與紀律的決定》，《關於各級黨部工作規則與紀律的決定》，關於召集第七次全國代表大會嘅決議，致各國共產黨、致八路軍同新四軍全體指戰員、致東北義勇軍同東北同胞電，《中共擴大的六中全會告全國同胞、國共兩黨同志書》等文件。


會議再次強調中國共產黨必須獨立自主咁領導人民進行抗日戰爭。批判咗黨內响統一戰線問題上存在嘅關門主義同投降主義兩種錯誤偏向。大會尤其批判咗「一切經過統一戰線」、「一切服從統一戰線」嘅右傾投降主義主張，強調正確嘅統戰方針應該係既統一又獨立。


毛澤東指出，雖然响抗戰時期民族矛盾係主要矛盾，但係階級矛盾並冇消失或减少。同時，必須睇出，冇民主、民生問題嘅適當解決，亦就唔能夠實行廣泛嘅人民嘅動員以戰勝日本帝國主義。大會重申，黨應該將主要工作放响戢戰區同敵後，獨立自主咁放手組織人民抗日武裝鬥爭嘅方針。


抗戰時期黨以主要力量响敵後開展獨立自主嘅游擊戰爭，建設抗日民主根據地，咁實際上係中國革命响民族戰爭嘅條件下繼續走鄉村包圍城市嘅道路。呢次全會號召全黨同志必須努力學習馬克思列寧主義理論，善於將馬克思列寧主義普遍真理同國際經驗應用於中國嘅具體環境，反對教條主義，廢止洋八股，提倡新鮮活潑嘅、為中國老百姓所喜聞樂見嘅中國作風同中國氣派。


响當時嘅情況下，重冇條件召開中共第七次全國代表大會，擴大嘅六屆六中全會起咗重大嘅歷史作用。呢次全會正確咁分析咗抗日戰爭嘅形勢，規定咗黨响相持階段嘅任務，為實現黨對抗日戰爭嘅領導進行咗全面嘅戰略規劃。呢次全會基本上克服咗王明嘅右傾錯誤，再次強調中國共產黨必須獨立自主咁領導人民進行抗日戰爭，從而使全黨統一於中央正確路線嘅指導之下，推動咗各方面工作嘅發展。


响歷時11個月嘅會議期間，先後召開咗8次全體會議。毛澤東代表政治局作了工作報告，周恩來作咗關於重慶談判嘅情況報告。全會討論並通過咗毛澤東起草嘅《中央關於城市工作的指示》，通過咗中共七大主席團、代表資格審查委員會候選人名單同會議日程，以及準備向中共七大作嘅政治報告、軍事報告同準備提交中共七大討論嘅黨章草案。


國立中央大學係中華民國一間國立大學，校史可以追溯到1915年喺南京創立嘅國立南京高等師範學校，1928年正式定名做國立中央大學。國共內戰後，原校址變成中華人民共和國管轄嘅南京大學，而1962年中華民國教育部決定喺桃園市為國立中央大學復校。


佢喺前299年俾秦國招攬做宰相。前298年，由於秦國大臣擔心佢因為本身係齊國人，做事一定會考慮齊國嘅利益，於是俾秦昭襄王追殺。好彩佢有一位門客識得扮狗潛入秦宮庫藏，偷咗狐白裘出嚟，就叫秦王嘅寵姬向秦王求情，最後田文被釋放。


2005年澳門立法會選舉期間嘅賄選同脅選問題引起社會討論。而喺選舉後，《澳門日報》登出多個議員當選祝賀廣告，凸顯咗澳門日報社會主義嘅立場。另外，當時正值第四屆東亞運動會舉行，當中嘅開支失控問題隨住東亞運嘅結束而逐漸浮現。


喺第一期出版前，網上流傳住一份叫做「愛瞞日報」嘅「報章」，但實際上係「盜版」嘅作品，因為當時第31期《新澳門》並未出版，而當時《愛瞞日報》並非獨立刊物。直至2005年11月底，《新澳門》第31期出版，《愛瞞日報》先正式問世，並喺創刊號發表啟事，對喺製作期間曾經被竊取盜用予以譴責。


長沙灣工廠大廈係香港頭一批徙置工廠大廈，喺長沙灣道同埋東京街交界，1960年到1965年間起好，1973年開始由香港房屋委員會管理，2006年拆咗。部分原址做咗元州邨一部份，剩低嘅就起咗中華基督教會協和小學同埋聖公會聖多馬小學。


車站喺2009年7月正式喐手起。起緊時因車站周邊遇到好多拆遷問題而停咗工好多次，甚至喺2011年間停工長達半年。2011年底，喺廣工沙河頂校區隔籬嘅11標線嘅出入口Ⅱ貫通咗。工期直到2012年5月先至搞掂。


佢哋前身係「基督教錦田福音堂」，1958年喺錦田創立，之後喺1991年12月遷往元朗教育路興發大廈，定名為「神召會元朗錦光堂」，之後佢地逐步擴張，而依家主要嘅會址係元朗鳳琴街22號，位置前身係美都戲院。


電玩界網絡紅人甄偉業本身亦係錦光堂教友，更加係教會「力捧」嘅信徒領袖，但佢喺2019年被揭發非禮教友，喺2020年12月28號被裁定罪成。不過，錦光堂之後向會眾交代事件嘅時候隱瞞詳情，又話感恩傳媒報導無牽連教會。


其中喺2019年7月，沙田一場反送中抗議活動發生警民衝突，有啲示威者被警察打到頭破血流，唔少影片放咗上網。不過，吳儀珠就指責轉發呢啲片段嘅教友，話呢啲轉發行為撕裂社會，甚至反過來話係示威者毆打警察，又揚言唔認同嘅教友可以離開。


梁皓恩係香港女演員、主持、模特兒同瑜伽導師，演出過舞台劇、電視劇、微電影同廣告。出道之前係社工，幫青少年同家人做輔導，係香港浸會大學社會工作 學士。佢創辦咗《卉思創藝及生命教育中心》，推廣生命同戲劇教育工作，曾經幫多間中小學以及非牟利團體做戲劇導師，推廣生命同戲劇教育。


何佐芝個阿爸係何東，阿媽朱春蘭係拉丁美洲同華人嘅混血兒，後生時做過護士。何東48歲時因為個肝有事大病咗一場，因為咁Archee曾經照顧過何東。何東好返之後，帶埋Archee去美國公幹。兩年之後，何佐芝就嚮美國華盛頓出世。


《首爾追星記》，係香港 Now TV 製作嘅旅遊節目，共有八集。Now觀星台應韓風吹襲香港而製作咗《首爾追星記》，由兩位主持劉振宇同埋岑樂怡為大家披露首爾最有機會與韓星偶遇嘅地點，令一眾追星族可以更快鎖定目標，見到自己嘅偶像。


分散式阻斷服務攻擊，又叫洪水攻擊，顧名思義，係利用網上已俾攻擊者攻陷嘅電腦作為「人類」，向某一特定嘅目標電腦發動密集式嘅「接受服務」要求，藉此耗盡目標電腦嘅網絡資源同系統資源，搞到唔可以向正常請求嘅使用者提供服務。


駭客透過將一個個「喪屍」又叫做「肉雞」組成喪屍網絡，就可以發動大規模嘅DDoS/SYN洪水網絡攻擊，或者將「喪屍」組隊進行帶有利益嘅刷網站流量、Email郵件群發，癱瘓預定目標嘅受僱攻擊競爭對手等商業活動。


SYN flood係一種駭客透過向伺服端發送虛假嘅包以欺騙伺服器嘅做法。即係將包中嘅原IP位址設定為不存在或不合法嘅數值。伺服器一收到該包就會返回接受請求包，但實際上呢個包永遠返唔到來源處嘅電腦。呢種做法都令伺服器必需開啟自己嘅監聽埠不斷等待，就浪費咗系統各方面嘅資源。


同前面講嘅攻擊方式不同，Application level floods主要係針對應用軟件層，即係高於OSI。佢同樣係以大量消耗系統資源為目的，透過向IIS咁樣嘅網絡服務程式提出無節制嘅資源申請嚟迫害正常嘅網絡服務。


佢嘅政治立場偏向親中派，曾經形容《蘋果日報》反中亂港，鼓勵香港法律系學生爭取中國內地嘅發展機會，又質疑香港大律師公會以政治立場掛帥，同埋形容喺香港逃犯條例爭議期間爭取民主嘅人士係黑暴分子。喺國際關係層面，佢又不時指控外國干預中國內政。


禮樂站，規劃嗰陣叫做新民站，起響廣東省江門市江海區禮樂街道新民鄉樂民街，係廣珠城軌江門線嘅架空站，近住新民幼稚園。呢個站喺2011年1月7號起好，廣珠城軌亦都已經通車，不過呢個站到宜家都未用得，啲車經過都唔會停。


黃泥涌體育館，香港室內體育館之一，喺黃泥涌跑馬地，毓秀街二號，黃泥涌市政大廈四字樓，英文叫Wong Nai Chung Sports Centre。行政上歸灣仔區。設施有籃球場、排球場、羽毛球場、壁球場、乒乓球檯、活動室、兒童遊戲室。


愛德醫院進行健康檢查，負責社區護理Community Care Team嘅APN袁斌見若君冷靜應付緊急事故，建議若君轉到社區護理，領導一個小組。若君了解咗CCT嘅工作後，欣然接受挑戰。同時，CCT亦迎來咗袁凱、英傑、曉柔等後生嘅新護士同埋啱啱調來嘅護士長夏雨恬。


當佢哋喺新嘅領域上奮鬥嘅時候，問題開始漸漸出現。若君嘅老公喺國外失踪，仲發現佢撫養咗一個患有心臟病嘅女仔。雨恬同耀陽遇見咗當年拋妻棄子嘅阿爸，始終無法原諒佢。袁斌嘅前女友病重住院，袁斌因為過去唔夠關心佢，對佢愧疚。


碗窰，舊寫椀陶，香港一地，亦係村名，喺大埔南面，喺大埔河上游，卽碗窰河附近。大明時，碗窰有窰燒製磁器，因以爲名。今有已無窰，改建爲屋宇，村分上碗窰、下碗窰。碗窰廟宇，以樊仙宮爲大，舊日庇𧙗工人。香港政府立法定大埔碗窰窰址做香港法定古蹟。


用 DAW 做混音嘅流程主要係每種樂器或者人聲嘅部會係一個獨立嘅聲道，喺 DAW 入面用演算法混音，好處係如果某個聲道發現有問題，只要有問題嘅嗰部錄過就得，甚至可能可以喺 DAW 入面執就得，唔使搵齊成隊樂隊再夾時間成首歌錄過。


第30屆香港電影金像獎喺2011年2月8號下晝公布提名名單。2011年4月17號星期日晚，喺香港文化中心大劇院頒發，大會頒咗21個獎。頒獎典禮司儀毛舜筠、鄭丹瑞同谷德昭，紅地毯司儀係蔣怡同林曉峰，最佳衣著獎司儀係杜如風。


建築系留學生佟之元諗住就快畢業，點知俾方續猛咁追住，但都拒絕咗。點知屋企因為發生好大件事而放棄學業，返到中國內地。由於佢阿爸涉嫌腐敗而收監，阿媽因為煤氣爆炸而死，搞到佟之元冇咗阿爸阿媽而去咗泰國曼谷。


香港駕駛學院喺1983年成立，係香港第一間獲得政府認可嘅駕駛學校。香港駕駛學院一共有三間安全駕駛中心，分別喺南區嘅鴨脷洲、沙田嘅小瀝源同埋元朗嘅南生圍。2018年投得觀塘有信街「新觀塘駕駛學院」嘅經營權，喺2019年7月正式投入服務。


營有地三公頃二， 容得落二百六十八人，有營舍、各種康樂場地同飯堂。營舍為平房，各處高高低低。平房都係獨立屋，有客廳、有睡房，有廁所，有花灑沖涼。三到十五人一間。地處偏僻，周圍烏燈黑火，故此啱晒睇星，開埋觀星臺，唔少愛好者都入營睇星。


營原址為起萬宜水庫嗰陣嘅工程師宿舍。水塘1979年起好，當時香港總督麥理浩好郊野，決定將宿舍用地改成營地。並且得到鄧肇堅捐一半興建經費二百萬港元，項目得以成事。個營係香港首個開畀大眾用嘅公眾度假村，自始市民就有郊野戶外康樂休憩場地。


營內康樂設施有泳池、健體站、射箭場、歷奇挑戰站、繩網陣、觀星臺、運動攀登牆、禮堂、籃球練習場、活動室、網球場、康樂室、多用途球場、閱讀室、羽毛球場、卡拉OK室、壁球場、兒童遊樂場、乒乓波室、室內兒童遊戲室、小型高爾夫球場、電視遊戲室、自行車場、手工藝室、卵石路步行徑、桌球室、植物研習徑、電視室、雀鳥徑、餐廳、蝴蝶徑、燒烤場。


「呢一場冇贏家嘅公投選舉」，金門反賭連線話，金門公投雖然反方以大比數贏出，但係呢場號稱澎、金、馬離島博弈公投最後聖戰嘅選舉並冇贏家，唔理贏定輸，呢次選舉最重要嘅意義，畀金門民眾思考金門建設發展嘅真正方向，期待政治人物以負責嘅態度面對民意。


《七公主》係香港無綫電視製作嘅時裝電視劇，喺2021年8月播出，由黃翠如、林夏薇、高海寧同江嘉敏領銜主演，並由陳瀅、鄺潔楹、劉佩玥、陳曉華、陸永、鄭子誠、徐榮、丁子朗、林韋辰同馬海倫聯合演出，監製陳維冠。


後尾楊楚營畀音樂人林慕德發掘同佢簽約，準備幫佢出唱碟。佢亦唱過1986年由葉德嫻主演嘅電影《再見媽咪》主題曲《獨個成長》，隻歌都係林慕德創作。林慕德更諗住將本嚟為杜麗莎創作嘅《去吧！》同埋另一隻歌《媽媽 I Love You》交畀佢唱。


楊楚營於1986年2月，突然死，楊楚營個妹楊依琳證實佢係喺跑馬地景光街22號四樓住所開煤氣自殺，根據傳媒報導，1986年2月23號下晝5點左右楊楚營三位男性友人上門探訪，但撳門鐘冇人應，又發覺有濃烈煤氣味由屋內傳出，消防員破門而入後發現楊倒臥大廳，被送往鄧肇堅醫院後證實不治，警方喺現場執到兩張字條，相信係死者嘅遺書，調查後認為死因無可疑。


2017年3月，陽光檸檬茶推出30年前嘅復刻版包裝，令1987年陽光檸檬茶電視廣告歌重新畀人留意，而咁啱傳媒搵咗廣告歌嘅監製林慕德接受訪問，聲稱廣告歌歌手身份係楊楚營，令楊楚營突然做咗網民熱話。楊楚營個妹楊依琳接受《鴻鵠志－影視筆記》Facebook訪問澄清楊楚營唔係孤兒，亦喺Facebook留言話佢家姐無同李中浩拍過拖，只係唱歌伙伴同朋友，李中浩喺家姐生日有帶女朋友到場，另外佢喺蘋果日報留言話好嬲無口德嘅網民虛構家姐死因。


另外前歌手盧昭明喺Facebook聲稱自己先係1987年陽光檸檬茶廣告歌主唱，盧昭明嘅亞視訓練班同學黃秋生相信盧昭明冇必要講大話，陽光檸檬茶電視廣告錄音師朱偉文接受《鴻鵠志－影視筆記》Facebook訪問證實盧昭明係電視廣告主唱，出街只有盧昭明主唱版本，指林慕德指鹿為馬。


訴諸點解信，又有叫布佛氏論證，係一種謬論。呢種謬論嘅詏嘢手法係「問都唔問就假設對手個主張係錯嘅，並且要向佢解釋佢點解會噉諗」，用訴諸點解信呢種謬論嘅人喺對手提出一個論證嗰陣唔直接噉回應對手嗰啲理據，而係同對方解釋點解佢會有噉嘅意見，好多時仲會做吓對手嘅心理分析。


英文裏頭嘅「Bulverism」呢個字係由英國哲學家 C. S. Lewis 喺 1975 年首次提出嘅。Lewis 佢嘲諷訴諸點解信謬論喺宗教同政治等場合嗰度俾好多人用嚟迷惑人心，並且對呢個問題做咗啲分析。


運用訴諸點解信本質上係自我摧毀嘅。是但揾一個人嚟睇，佢之所以會主張某個或者某啲立場，都梗係或多或少噉有些少心理原因喺背後，所以如果「分析咗對手嘅心理」就等如係成功噉否決咗佢個主張嘅話，噉世界上唔會有任何嘅主張係可以相信嘅。


灣景中心大廈係香港香港島灣仔北一個私人住宅屋苑，喺灣仔北行人平台上面，由怡華置業有限公司、益新置業有限公司同埋益大發展有限公司合作發展，由周星樾建築師事務所設計，建利建築公司承建，喺1979年5月入伙。


灣景中心大廈位於灣仔區主要商業區，鄰近全部都係甲級商業寫字樓，而且鄰近維多利亞港，全部都係地標。灣景中心大廈上層全部係約400至500平方呎嘅小型單位，平均呎價比起同區其他住宅為高，當中以最近海傍嘅A座更係一直無一戶住客轉售過，所以灣景中心大廈可以話係小型家庭嘅「豪宅」。


《超自然之戀》係喺2021年「法國五月藝術節」上演嘅法國當代輕喜劇，翻譯同改編自2001年法國舞台劇作品《Plus Vraie que Nature》。由康樂及文化事務署主辦、鄧樹榮導演執導、「鄧樹榮戲劇工作室」製作，並由黃智雯、葉榮煌、王耀祖主演。


曾經留學巴黎嘅鄧樹榮導演，喺法國五月帶嚟呢部浪漫幽默嘅法國當代輕喜劇。知名藝人黃智雯飾演美女機械人，聯同資深演員葉榮煌同王耀祖，上演一段超越自然嘅愛情故事。喺人工智能愈趨成熟嘅今日，人類同機械嘅交流所產生嘅意義絕對係超乎想像。


四辻宮係由善統親王響1233年左右創立，而善統響1291年出家，所以由仔尊雅王繼承當主一位。歷史上對於尊雅王嘅資料唔多，淨係知佢有三個仔女，分別係大仔無極志玄、大女智泉聖通同埋細仔善成王。響1356年，善成王皇籍脫離，改名叫四辻善成，以伯爵身份繼承當主一位。


砌低你係香港無綫電視明珠台喺2000年至2001年期間播映嘅職業摔角節目，呢個節目原本係喺美國嘅世界摔角娛樂公司所制作嘅重頭節目之一，原名係WWE Friday Night SmackDown!，無綫電視明珠台喺2000年買落轉播權，逢星期三晚喺最後新聞之後播出，播咗一年就再無播。


Friday Night SmackDown!簡稱Smackdown!，而家喺美國嘅CW Television Network同加拿大嘅The Score Network播出，另外喺全世界多個國家都有轉播。


砌低你原本係世界摔角娛樂公司所制作出嚟同另一間職摔公司世界冠軍摔角所制作嘅職摔節目Thunder打對台，喺1999年4月29號首播，同世界摔角娛樂公司其他制作唔同，呢個唔係一個直播節目，而係一個錄影節目。


銫嘅同位素之中只係有一個是穩定嘅，佢係133Cs，其餘嘅都係唔穩定。但係唔穩定嘅銫同位素中，仍有半衰期非常長嘅銫同位素，例如135Cs，半衰期有成2.3×106年，但係由於佢唔喺半衰鏈上，換句話講，唔會有其它元素，喺衰變後產生放射性同位素，或者能夠衰變成呢尐嘢嘅同位素本身唔穩定或難以存在，因此導致133Cs嘅豐度係100%。


《富貴門》係香港電視廣播有限公司拍攝製作嘅時裝家族電視劇，以高清技術拍攝，由呂良偉、羅嘉良、馬德鐘、袁詠儀、郭可盈同埋戚美珍領銜主演，並由薛家燕、許紹雄、劉兆銘、馬國明、陳敏之同埋王浩信聯合演出，莊偉建監製。


故事以萬基銀行行政總裁卓一元同埋老千沙富來呢對真假兄弟為主。一元作為家族生意嘅主理人，喺家庭入面擁有舉足輕重嘅地位，阿媽常開眉、妹妹卓一心同埋老婆賀爵年對佢尊敬有加。但自從「二弟」一鳴出現，呢頭家就起咗翻天覆地嘅變化……


巨星雪條，雪條一種，外表三色，上段啡色有彩色糖粒，中層白色，下層紅色。今下雀巢公司產品。本身英國里昂公司產品，一九六七年五月，乘電視片集興起，對準女仔市場推出。香港嘉頓出過叫巨星雪條，後來停產。英國紅色士多啤梨味，而香港紅色西瓜味。


二十世紀八十年代里昂公司出問題，當中將雪糕業務賣畀雀巢公司，就連帶將呢隻變咗雀巢旗下。英文名舊寫FAB，今寫fab。英文fab正寫fabulous，有驚人或極好意思。二〇二〇年，雀巢香港一度推出，直接用英文包裝，然而大眾仍舊叫巨星雪條。


觀鳥園嘅雀仔，大多嚟自馬來群島，但近年亦有飼養本地鳥種，例如珠頸斑鳩。有響地上棲息嘅雉雞、鷓鴣、鳩鴿同鶇等。有啲品種，例如產新畿內亞嘅鳳冠鳩，而家重瀕緊危。重有大眼斑雉、擬啄木鳥、鳴禽類等。總數大約90品種近700隻。


毒販朱洛夫嘅手下海倫想帶埋啲毒品去自首，向李碧雲求助，可惜被人殺咗，啲毒品又俾人搶埋。原來係同黨胡奎所為，但係洛夫就以為係碧雲攞咗啲毒品。白夢露亦都想將啲毒品據為己有，𠱁咗胡奎講出藏毒地點之後殺埋佢滅口，碧雲知道之後即時通知佢表哥陶探長，終於將啲毒販繩之以法。


《十七年命運週期》係香港MakerVille製作嘅電視劇，由廖子妤、楊樂文、陳健朗、李敏、張可欣、陳書昕、林漢忠、鄭學謙主演。套劇橫跨2003年沙士爆發同2020年COVID肺炎爆發兩個時間點。套劇預計喺2024年喺ViuTV首播。


喺20世紀90年代初嗰時東風路話快速化之後，由於東風路中間有鐵欄，所以東風路由東向西行嘅車無辦法直接左轉入解放路，所以一般都要兜入盤福路再上盤福立交。由解放路北向南行嘅車要左轉入東風路同樣要先經盤福路。


重有，由人民路嘅南邊嗰度嚟啲車諗住過去流花湖公園或友誼劇院、廣州火車站、東方賓館嗰邊都係要先轉右入東風路，上去盤福立交嗰度掉頭。由解放路南往北行嘅車如果想左轉入東風路，都要兜六榕路、百靈路、海珠北路入盤福立交。


不可譯係做翻譯嗰陣會撞到嘅一個問題。一般人會傾向認為係指目標語言入面冇字可以對應來源語言嗰隻字，傳媒都中意講爾種字，但係喺翻譯嘅角度，其實更大嘅問題係例如一段嘢同時有兩個意思，又或者句嘢係成語，又或者原文係詩體等等一般人唔會恁到嘅問題。


呢隻噉嘅字喺同期嘅廣東話或者英格蘭話入面並冇對應，一個廿一世紀初嘅粵人或者英系白人可以理解到個概念，但佢哋語言搵唔到隻字去對應 Kummerspeck，所以如果有人想將一本用德文寫嘅長篇小說翻譯做粵文或者英文，撞到 Kummerspeck 呢隻字嗰陣就好可能會覺得「唔知點譯好」，不過其實粵語同德文名詞嘅構詞方法非常似，翻譯如果想作個粵字，其實唔難，反而英文同德文雖然同源，但係已經變到相差太遠，所以英文要作個對應嘅字，反而會有難度。


李孟賢，華裔美國人，係舊金山第43任市長，因為原本個市長紐森升咗做加州副州長，所以指派咗李孟賢出任代理市長。2011年1月11號喺舊金山市政廳宣誓就職。喺2011年11月，李孟賢贏咗三藩市民選市長選舉，成為舊金山第一個民選華裔市長。


李孟賢祖籍中國廣東台山四九鎮茶基村，喺美國西雅圖出世。1978年喺加州大學伯克利分校法學院畢業之後，做咗10年民權律師。李孟賢喺1989年入咗舊金山市政府做嘢，先後做過多個部門。喺2005年，李孟賢做咗舊金山行政官，負責管理多個市政府部門。


2011年1月10號舊金山前市長紐森提早一年結束任期，轉咗去做加利福尼亞州副州長。舊金山市議會喺翌日召開會議，11個議員一致表决同意正式任命李孟賢做代理市長，用嚟接替紐森空出嘅職位。因而另到李孟賢成為咗舊金山160年歷史上第一個華裔、亞裔市長。


喺2017年12月11號晚，李孟賢喺屋企附近嘅Safeway超市買嘢嗰時突然心臟病發倒地，被送去舊金山總醫院之後搶救無效，喺2017年12月12號凌晨1點11分宣布死亡，終年65歲。家住當地嘅眾議院民主黨領袖佩洛西亦有向佢致哀。


信義宗神學院前身係東南亞嘅信義神學院，呢間學院喺1913年創建於中國湖北灄口，屬中華信義會。1948年年底，佢哋因為中國內地時局動盪而搬到香港，成為基督教香港信義會嘅神學教育機構。1913至1977年間，信義神學院為華人教會培育咗數以百計嘅全職牧者同數以千位信徒領袖。


藤森慶子做政治家之前，最早可以由佢老豆藤森謙做總統嗰時離婚講起，佢頂替佢阿媽嘅「第一夫人」角色，做咗「第一女兒」，經常就陪老豆去唔同活動。而藤森謙係日裔秘魯人，1990年當選做總統。由於佢作風強硬，致力清除反政府游擊隊勢力，同時亦改善到經濟，幫到窮人致富。


但係佢響2000年因為貪污醜聞，流亡到日本之後再響智利被人拉，引渡返國之後又因為謀殺綁架等罪名，判監廿五年，到而家重坐緊監。藤森慶子卸下「第一女兒」嘅職位，轉做議員。憑著老豆嘅「餘蔭」，佢曾經參加第34屆總統選舉，但係最終以唔夠五個百分點嘅差佢，輸咗畀現任總統烏馬拉。


到今屆佢就成為熱門人選，響民意調查入面一直領先。但係有選民就驚佢會延續佢老豆嘅獨裁統治，藤森慶子應承唔會行返之前專制嘅路，亦大打經濟牌，受到唔少選民支持。而隨著藤森慶子主要對手、原本支持率排第二嘅候選人古斯曼，因為違反選舉法而被取消資格之後，令佢獲選嘅呼聲就更高。


亦做過旅發局擔任「香港美食之最」評判、ViuTV節目「煮餐飯有幾難」主持之一、TVB節目「我係小廚神3」評判、TVB「 媽媽唔易'造'」主持、TVB Big Big Channel嘅KOL，亦一直有為「飲食男女」拍攝食譜。


喺2019年7月21號元朗暴力事件當中，有平民被無差別襲擊。玻璃朱用私人名義facebook話「大家睇嘢可唔可以睇番轉頭，可能人哋元朗居民唔抵得班黃絲蝦蝦霸霸，先會自組民團去反抗佢哋呢？正如你哋都覺得對政府忍無可忍先會用噉激進去爭取一樣囉⋯」同埋「你地咁憎警察，點解又要警察幫呢？


上連登call馬重快喇！」，引起大量網民聲討。跟住兩日內，玻璃朱向公眾道歉同解釋自己係用逆向思維方式去客觀分析事件，並重申絕對唔會支持任何暴力，但有合作開嘅品牌同佢「割蓆」。例如，歐洲電器品牌Fisher & Paykel就批評朱庭萱嘅言論同立場同品牌嘅宗旨背道而馳，佢亦將自己專頁都閂咗。


2019年12月13號，網上流傳一張相，相入面有多位藝人到訪香港警察總部嘅警察公共關係科，喺佢哋致送警方嘅撐警橫額前面影相留念。其中一位出席者朱庭萱見到張相畀人擺上網，就即刻留言叫人唔好分享，又話「醒啲好唔好呀！


新疆維吾爾族人被指受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月新疆棉花風波，多個國際品牌發表聲明批評中國強迫新疆維吾爾族人勞動，因此唔再用新疆棉花。


喺2021年5月，Mirror舉行一連六場演唱會，唔少資深藝人包括古天樂、鄭裕玲、毛舜筠都有捧場，而且唔少人都買唔到飛。不過，朱庭萱就公開同唔少人大唱反調，話Mirror呢啲樣行落旺角大把，又話內地歌手王一博、張藝興先叫做有才華，仲人身攻擊Mirror嘅支持者係井底之蛙。


結果引來一啲Mirror嘅支持者批評無聊，Mirror嘅支持者又話從來冇人叫朱庭萱同佢啲朋友鍾意Mirror，質疑朱庭萱點解無端端主動出言傷人，但朱庭萱就反而聲稱話係Mirror要搵佢幫手宣傳。佢嘅言論後來引起更多網民嘅不滿，有人形容以朱庭萱外貌質素，落砵蘭街同廟街都搵到一堆。


寶雲道公園，香港公園之一，遊樂場之一，喺灣仔寶雲道同灣仔峽道交界，蘭谷之中，英文叫Bowen Road Park。行政上歸灣仔區。園內有涌，山上流落山下。設施有狗公園、寵物公園、寵物共享公園、公園，以及公園座椅、狗糞收集箱。


1977年，中國國家海洋局開始開展對黃巖島嘅科學勘測活動，1990年3月31號喺黃巖島設立主權標誌。1992年，中國國軍勘測南海並將五星紅旗升上黃巖島，1997年～2012年間黃巖島一度被菲律賓佔領，2012年4月中國海監船營救被菲律賓逮捕嘅大批駛入黃巖島中國漁民，同菲律賓軍艦對峙。


羅建軍喺個仔百日嗰陣俾人拉咗入監倉，連老婆都走埋佬，搞到佢阿媽帶住個孫足足16年。喺建軍出咗獄之後，細路都大咗，佢都老埋。好彩嘅係喺40幾歲嗰時咁啱撞正啱自己心水嘅女人，江欣，佢哋兩個就話對方係下半生可以畀到自己幸福嘅人。


2015年第5屆香港區議會選舉，趙柱幫代表新民主同盟參選博康選區，結果攞到2,859票，以193票之差鍊贏公民力量陳國添，四年後佢改以沙田區政身份參選，喺同一選區冧莊。2021年喺香港民主派區議員辭職潮中辭任區議員後轉行做保險經紀，更組成「社區理財團隊」，主打強積金服務。


喺1906年就任爲瑞典地質調查所所長。1914年時，因爲對礦業提建議，而畀中國政府招聘。喺1914年到1925年期間，佢派遣去北京地質調查所，滯留喺中國，佢同擔當課長嘅丁文江合作帶領組織。喺呢個時期，佢幫手培育咗中國第一代嘅地質學者，發掘咗好多鐵礦石同第啲礦物，仲有一啲地質學嘅、考古學嘅發現。


1999年英國李斯特城大學畢業並得到BSC Business Economic degree學位後開始佢嘅電影事業。先加入中國星娛樂有限公司擔任發行部主任，喺中國星時期參與咗各個國際電影節同展覽，包括美國國際影視展、法國康城電影展、韓國釜山影展、香港國際影視展，果段時間佢推廣同發行咗超過50部香港電影比不同嘅國際發行商。


澳門嘅電話通訊原屬澳門郵電司轄下管理。直至1981年9月29號，澳葡政府同埋大東電報局簽定20年嘅專營合約。澳門電訊於1981年10月成立後，就擔負改善澳門電訊服務嘅使命。澳門回歸後屆滿嘅專營合約，得澳門特區政府批准續期10年，但電訊市場好似流動通訊服務已經全面開放。


2010年2月12日中信國際電訊攞出14億向中信泰富買入佢手頭上澳門電訊20%股份，又喺2013年1月15日向英國大東電報局同埋葡萄牙電訊集團買入佢哋手頭上全部股份，交易嘅時間估計要6至9個月，即係中信國際電訊將會擁有99%股權，澳門政府嘅股份部分冇變。


Advanced Info Service ·  Bharti Airtel ·  香港移動通訊 ·  澳門電訊 ·  Globe Telecom   Maxis Communications ·  Optus ·  新加坡電信 ·  SK電訊 ·  台灣大哥大 ·  Telkomsel


喺清朝尾，由於外國教會喺廣東嘅省城入面越嚟越犀利，搞到喺度猛咁辦學校、起教堂同醫院等建築嚟將社會搞到好穩陣。但係有啲廣州本土嘅交友同團體都唔鍾意俾西方教會嘅辦學同埋其它形式嚟控制啲學生，結果佢啲自己搞間學堂、書院或重新執教，雖然話佢哋都係教啲西方嘅近代教育內容，但係佢哋改進嗮啲教會嘅辦學理念。


南洲站，規劃嗌過南洲客運站，係廣州地鐵2號綫同佛山地鐵1號綫嘅轉車站，喺海珠區南洲路同東曉南路嘅交界地底。不過兩個月台嘅開放時間都唔同，其中廣州地鐵2號綫範圍喺2010年9月25號開放，而佛山地鐵1號綫範圍喺2018年12月28號開放。


南洲站嘅站廳樣似SF Square Head系列字體嘅「7」字噉，分開咗廣州地鐵2號綫同佛山地鐵1號綫兩個站廳。其中站廳西邊屬收費區，四圍俾人行通道，商舖同出入口圍住嗮，收費區有好多部扶手電梯同樓梯、專用𨋢往返月台都得。


其實喺1988年規劃嘅舊二號綫未出現呢個站，1997年，《廣州市城市快速軌道交通線網規劃研究》話會將舊嘅二號綫一分為二，呢個站就變咗而家2號綫嘅車站。初期係2號綫南邊倒數第二個站，後嚟番禺撤市變區，路線一路延長到廣州南站。


喺舊嘅二號綫開始喐手起嗰陣，呢個站重未起嘅。直到2007年，由於2號綫嘅南延段經過政府批准，終於喺2008年正式開始逳手起。2009年2月16號，工地附近嘅南洲路同東曉南路交界附近出現1m深嘅地陷而導致一路停工。


雖然2009年底地鐵復工之後，作為2號綫同1號綫嘅車站因受到瀝滘站嘅拆遷問題令開通時間一拖再拖，搞到地鐵喺2015年12月28號開到燕崗就返轉頭，而呢個站重喺度等瀝滘站嘅情況而俾好多市民唔知情況而猛咁投訴。


隨住瀝滘站附近啲房屋拆遷補償喺2016年4月初傾掂兼同年月10號入場施工之後，車站先至繼續動工建設，不過施工進度一直好慢，直到2017年平安夜先至加快進度。而呢個站去瀝滘嗰邊嘅右線同左線隧道先後喺2018年3月18號上晝同埋同年5月15號近正中午時段貫通。


南洲站係海珠區南洲路同東曉南路交界嘅唯一地鐵車站，喺每個禮拜一到五高峰時段，有唔少乘客喺隔籬嘅海珠客運站坐巴士或長途大巴往返廣州市同其他城市地區。而星期六、日同節假日亦有唔少乘客經本站轉車往返廣州同番禺、重有其它城市地區。


截至2009年，海上巴士載客量達每日18,500人次，夏季上升至21,000人次，喺2010年冬季奧運會期間運行更錄得48,000人次嘅單日載客量。海上巴士喺2004年至2009年間嘅年度載客量達520萬人次，2008年創咗554萬人次嘅年度載客量記錄。


運輸聯線嘅收費架構適用於此，乘客需要畀橫跨兩個收費區嘅費用，而喺週一至週五晚黑六點半之後，以及週末及假日全日，乘客淨係畀一個收費區嘅費用就得。以前海上巴士都好似架空列車噉，靠乘客自律畀錢。為咗避免乘客走飛，碼頭內時不時會有警察同運輸聯線員工檢查乘客嘅付費證明，有權要求未能出示有效付費證明嘅乘客離開碼頭，最高罰款達173加元。


海上巴士兩個碼頭嘅中央候船廳皆設有閘機，但只作人流管制而非收取船飛之用。入閘人數一超過船隻載客量上限，入閘機就上鎖，以免船隻超載。隨著運輸聯線推出康百世卡智能收費系統，濱海站同朗斯代爾碼頭都加設驗票閘門，喺2016年4月啓用。


海上巴士喺溫哥華市中心嘅碼頭係屬於濱海站一部分，以一條行人天橋同濱海站大樓相連。乘客可以喺處轉溫哥華架空列車嘅博覽線同加拿大線，以及西岸快車通勤鐵路線。渡輪喺北溫哥華停泊喺朗斯代爾碼頭，乘客可以喺處轉北岸巴士線。


海上巴士兩座碼頭各提供兩個泊位，碼頭建築嘅平面係「山」字型。中央候船廳喺兩個泊位之間，以隔牆同入閘機分成兩部分，各服務一個泊位，乘客喺度等上船。泊位另一邊嘅通道俾落船嘅乘客離開碼頭。成個碼頭佈局同鐵路系統嘅西班牙式月臺佈局相似。


海上巴士喺1977年投入服務時有兩艘渡輪，分別為「布勒水獺號」同埋「布勒海狸號」，兩艘船嘅載客量都係400人，由Yarrows公司製造。第三艘渡輪由域多利船塢公司製造，命名為「布勒太平洋微風號」，同樣可運載400人，耗資2億5千萬加元，喺2009年10月付運畀運輸聯線，並喺同年12月投入服務。


運輸聯線本來計劃喺奧運過後翻新水獺號同海狸號，等佢哋壽命延長20年，然後再恢復奧運期間開齊三艘渡輪嘅航行安排。不過，由於資金短缺，奧運過後海上巴士服務主力由海狸號同太平洋微風號兩艘渡輪提供，水獺號就留做後備。


運輸聯線喺2012年尾宣佈建造第四艘渡輪，並由荷蘭嘅德文船塢集團投得總值約2500萬加元嘅工程合約。新船命名為「布勒水獺二號」，2014年6月建成，同年7月尾交船畀運輸聯線，12月1日啓航。海狸號將改做後備，水獺號就會退役。


布勒內灣早喺1866年已出現渡輪服務，但當年嘅「渡輪」實際上只係一隻划艇。正規嘅渡輪船隻喺1873年投入服務，而連接溫哥華市同朗斯代爾碼頭嘅定時渡輪服務喺1891年首航。獅門橋1938年通車之後試過搶到渡輪部分生意，但二戰期間北溫哥華一帶造船業興旺，令渡輪乘客數目回升。


1960年代有人提議起行車隧道橫越布勒內灣，喺溫哥華呢邊駁上新起嘅高速公路。但隨住溫哥華市嘅公路計劃取消，隧道計劃亦告吹，原先預留來起隧道嘅錢改咗復辦布勒內灣載客渡輪服務。大溫哥華區域局1975年發表一份報告，將渡輪服務列為改善區内運輸嘅首要項目之一，而渡輪就喺1977年6月16號以「海上巴士」嘅名啓航，再度為乘客提供搭船過海嘅選擇。


壯學喺1950年代誕生，創始人係中國民族學家黃現璠。佢嘅代表作係《廣西僮族簡史》一書。但對壯族嘅研究，最早可以追溯到19世紀。壯學經歷咗確立期、發展期和繁榮期3個階段。中國現有幾十間壯學研究機構，幾百名專家學者。


丹拿山個名嚟自1918至1925年嘅皇仁書院校長丹拿，佢係第一個喺七姊妹區起屋嘅英國公務員。佢間屋「黑白屋」設計獨特而且宏偉，係二戰前嗰帶出名嘅景點，大屋個位就噉叫做丹拿山，而佢前面條街就叫做丹拿道。


喺英國，國會議員，係透過全民直接選舉產生嘅下議院議員，每位都係各自喺650個其中一個嘅國會選區以領先者當選制當選。《2011年定期國會法》規定除列明情況外，下議院須最少每五年改選一次，所以每位國會議員嘅每屆任期最多都係五年。


洲際酒店集團係酒店集團，總部嚮英國 Denham。喺2010年1月，佢全球有4,500間酒店共646,000間客房分佈嚮100個國家。經營酒店牌子包括 Crowne Plaza、Holiday Inn、InterContinental and Staybridge Suites。


第二次世界大戰之後，泛美世界航空嚮美洲、歐洲、非洲、亞洲同中東發展航空市場。創辦國際級酒店品牌「洲際酒店」同度假村。客人目標係外國官商、國家元首、皇室人員、搖滾明星、知名人士咁，包括雷尼爾王子同格蕾絲王妃、艾娃·加德納、約瑟芬·貝克、納特·金·科爾、艾美黛·馬可斯、瑪嘉烈·戴卓爾、路易士·岩士唐、列根總統、希拉克總統同埋威廉王子咁。


自然法  係一個基於對人性嘅觀察，而設立嘅法律制度。根據呢個制度，所有人都有固有嘅權利，係由“神、自然、或者邏輯”而嚟。自然法嘅理論亦可以叫做“倫理學理論”、“宗教道德理論”、同埋“民法法系理論”等等。


現代嘅自然法理論主要都係嚟自啟蒙時期，用社會契約嚟代替君權神授嘅講法。由呢個時間開始，唔少關於人權嘅宣言，特別係喺西方國家，都有提及到呢個概念，包括美國獨立宣言、人權同公民權宣言、世界人權宣言、同歐洲人權公約等等。


郡尉係國王陛下係郡裏面既代表，呢啲代表首先係由首相建議，然後再由國王陛下任命既。喺古代既英國，郡尉係要負責組織郡內既民兵，呢個傳統去到1871年取消咗。但係實際上，要到1921年，郡尉先至正式失去咗喺有需要既時候號召郡內既健全男子參戰既權利同義務。


1540年代，國王亨利八世開始喺英國既幾個郡嗰度任命郡尉，同埋將當時司法行政官既軍事職能移交俾佢哋。郡尉要負責佢管治既郡既民兵、義勇兵同埋志願兵。郡尉係呢啲部隊既指揮官，負責任命呢啲部隊既軍官。呢啲任務都係臨時性既，只有喺需要既時候，例如蘇格蘭或者法國入侵既情況下，先至要做。


雖然哥連蓮茜伯爵喺1688年被任命做快富既郡尉，哥連之後亦都有幾個郡尉俾國王陛下任命咗，不過要到1794年先至得到皇家花令紙授權喺蘇格蘭永久設立郡尉。到咗1797年，立咗《民兵法》之後，郡尉先至有權組建同埋指揮自己郡裏面既民兵部隊。


碌，香港叫root機，係一種攞到Android操作系統嘅超級用戶許可權限嘅方法，佢可以用嚟幫用戶超出手機製造商嘅範圍嚟卸咗啲手機出廠商事先裝咗喺手機入面啲程序同部分需要喺超級用戶許可先至可以用得嘅嘢。


手機製造商喺手機出咗廠之後，佢冇開到碌機嘅許可，所以佢唔受人碌機嘅。但係而家碌到機嘅方法係用系統嘅漏洞。而唔同嘅手機廠商，有嘅漏洞都唔一樣，所以搞出咗碌機方法都唔一樣。但係唔理用咩辦法嚟實現碌機，最後都係要喺su嘅可執行文件複到Android系統嘅/system分區入面再用chmod命令嚟整佢嘅許可權出嚟。


朱踐耳喺1922年10月18號喺天津出世，原名朱榮實。佢細個嗰陣同屋企人遷居上海。佢祖居現今喺存涇縣榔橋鎮嘅黃田村，名為「敬修堂」。朱踐耳讀中學嗰陣對音樂產生咗興趣，並自學鋼琴。朱踐耳視聶耳為佢嘅終身偶像，佢「踐耳」呢個名都係為咗偶像而改嘅。


1945年，朱踐耳去咗蘇北解放區，先後喺蘇中軍區前線劇團同華東軍區嘅文工團從事音樂事業。喺呢段時期，佢寫咗《打得好》呢首歌曲，並俾當時嘅解放軍廣泛傳唱。1949年，朱踐耳去咗上海電影製片廠、北京電影製片廠同埋中央新聞紀錄電影製片廠打工，為電影配樂。


1955年，朱踐耳去咗前蘇聯，喺莫斯科音樂學院學習作曲，喺呢段時間創作咗多部鋼琴小品，例如序曲《告訴你》、《流水》、《敘事詩》等等。1960年，佢畢業返返中國，撞正中蘇交惡。佢喺上海實驗歌劇院作曲。喺呢段時間，朱踐耳嘅作品《唱支山歌給黨聽》成為咗當時流傳得相當廣泛嘅作品。


海靈頓真正開始佢嘅㚻片演員生涯源於佢嘅朋友所做嘅一件事，呢位朋友將佢嘅一張裸照送到咗《花花女郎》雜誌社，呢張相令到佢得到雜誌社所評比嘅「當月真正男人」獎項同500美金。佢喺雜誌上嘅相吸引到攝影師占·法蘭茲，兩年後法拉奇為佢拍攝咗COLT日曆嘅圖片。


2007年9月30號下晝，有個日本網友喺Niconico網站上傳咗一段經過刪減同處理嘅比利·海靈頓嘅㚻片片段，因為影片中海靈頓同另一位演員進行咗一段好盞鬼嘅摔跤比賽，並且喺摔跤過程中嘅動作同叫聲好怪，立即被好多Niconico網友惡搞，一時間比利·海靈頓嘅㚻片成為Niconico上好常用嘅惡搞題材。


日本網民嘅追捧令到海靈頓好驚訝，2008年12月2號Niconico大會嗰日，Niconico組委會收到署名為「比利·海靈頓」嘅人送嚟嘅一紥花，組委會重以為呢個只係一個惡作劇，但後來證實呢紥花係海靈頓本人所定送。


1986年，首度喺馬六甲代替佢老豆林吉祥出征競選，以1萬7606張多數票擊敗蘇進安，首次當選馬六甲市區國會議員。喺1990年同1995年嘅大選中，即使多數票減少，佢仲可以以1萬4468張同4639張勝選連任，成為第一位連任三屆馬六甲市區國會議員嘅馬六甲中學校友。


2008年，首度率領行動黨大軍參加全國選舉，喺同人民公正黨同伊斯蘭黨合作下攞到壓倒性勝利，喺檳城州40個州議席中贏下29席組織民聯政權，結束國陣民政黨喺檳城執政39年歷史，被提名出任首席部長，取代許子根。


喺2018年馬來西亞大選後，候任首相馬哈迪宣佈委任行動黨秘書長林冠英為新任財政部長，亦係馬來西亞政治時隔40年之後，第三位華人擔任財政部長，所以林冠英嘅受委備受矚目。馬來西亞首位財政部長係敦李孝式爵士，佢喺1957年就擔任馬來西亞首任財政部長。


2020年2月24號，執政黨希望聯盟爆發政治危機，首相馬哈迪突然宣佈辭去土著團結黨主席同首相職位，土著團結黨亦喺同日退出希望聯盟，引發政壇大地震。第七次馬哈迪內閣隨住解散，以等待新首相人選。3月1號，最終由土著團結黨總裁慕尤丁領導嘅國民聯盟執政中央，希盟政權宣告垮台。


國盟上台執政後，即刻重新審視希盟執政時期推出嘅政策，其中林冠英擔任財政部長時推出嘅2020年馬來西亞聯邦政府財政預算案亦畀國盟重新分配。國盟政府亦隨住對在野黨展開政治打壓，包括舉報敵對政黨人物嘅言行舉止同翻查涉及嘅案件。


而林冠英係涉及案件嘅主要爭議人物，包括洋房採購案同檳城海底隧道弊案。馬來西亞反貪污委員會亦喺同年5月翻查上述案件，並陸續傳召林冠英任檳城首席部長時嘅相關人物助查，包括現任檳城首席部長曹觀友、拉瑪沙米、阿都馬烈、佳日星、林峰成、彭文寶、章瑛、羅興強同王國慧。


8月6日夜晚，林冠英因檳城海底隧道弊案畀馬來西亞反貪污委員會突然宣佈逮捕，佢老婆亦因洋房採購案喺8月7號畀反貪污委員會傳召助查，之後喺8月11號被正式提控，兩人被控收賄同洗黑錢罪名。但係兩人都唔認罪，案件進入司法審訊階段。


林冠英擔任財政部長後，同馬華總會長魏家祥就拉曼大學學院撥款銳減課題展開激烈爭論。喺2019年財政預算案中，拉曼大學學院由3000萬令吉嘅撥款，大幅度削減至剩返550萬嘅發展撥款。財政部長林冠英基於拉曼大學學院係由馬華公會控制，政府先會減少呢間學校嘅撥款，並以「政教分離」為由，要求馬華放棄對拉曼大學學院嘅控制權。


2019年10月11號，林冠英再次削減拉曼嘅發展撥款為100萬令吉，比起上年嘅550萬仲少咗450萬令吉。魏家祥炮轟林冠英對土著學生撥巨款，但係對貧窮華裔學生無同理心。林冠英喺隔日表示，若果馬華同意撤出拉曼，將會獲得6000萬令吉撥款。


12月4號，林冠英動用財長權力，宣佈加碼4000萬令吉撥款，惟呢筆撥款並唔係畀拉曼大學學院，而係畀拉曼大學校友總會基金會，魏家祥再次炮轟林冠英同拉曼基金會嘅群帶關係同企圖混淆民眾。林冠英對此表示，政府已預留拉曼大學學院嘅撥款，惟唔可以將公帑撥給政黨控制嘅機構，以符合民主國家保障新聞自由同尊重法治嘅做法。


佢再次呼籲馬華放棄對拉曼大學嘅控制權，惟馬華總會長魏家祥強調，打從創校開始，馬華就同拉曼有唔能夠擺脫嘅關係。林冠英又稱，只要馬華放棄控制權，政府將每年為呢間大專院校撥款至少3000萬令吉，同時強調行動黨或者政府無意接管拉曼大學學院。


2020年8月6號夜晚，林冠英因檳城海底隧道弊案畀國盟政府翻查而畀馬來西亞反貪污委員會突然宣佈逮捕，8月7號喺吉隆坡法院被控索賄罪。之後8月10號喺北海法院被控濫權索賄罪。9月11號，林冠英喺北海法院被控兩項不誠實挪用政府土地相關的失信罪。


2015年，林冠英以低於市價嘅280萬令吉購買一幢10165平方尺嘅房屋，每平方尺價大約275零吉，，呢間房屋喺2015年政府估價為427萬令吉，市價會更高。國陣喺國會公開呢件事嘅議員影射呢件事或者同檳城州政府將山竹園嘅廉價屋發展地脫售以興建醫院有關，稱其可能同林冠英的原屋主彭麗君有過利益輸送。


2016年6月，林冠英畀馬來西亞反貪污委員會官員逮捕同被控貪污。檢控嘅兩條罪名一項係批準女屋主彭小姐所擁有嘅發展地段進行發展，。另一項係佢所購買嘅房子過低。林冠英聲稱係政敵對佢嘅政治逼害，試圖透過閃電州選舉還擊以保住檳城州政權。


馬華檳州聯委會署理主席陳德欽抨擊林冠英同各行政議員到國外拜訪、招商同出席研討會，一共出國20次，最終換得來嘅卻是外資大幅度下跌。佢指出檳城州外資由2010年到2013年整整下跌82%，即係由2010年嘅104億5千110萬令吉劇降至2013年嘅17億9千439萬令吉。


檳城州喺2013同2014年出現大差距嘅投資額，其中一個原因係跨國企業都喺年杪做出投資決定，喺2013年杪定下嘅合作項目中，部份投資額被納入2014年嘅投資預算。如要精準掌握投資表現，一般會以6年嘅總投資額為分析基礎，檳城州喺2008至2013年嘅投資總額為410億令吉，較前朝政府2002年至2007年嘅210億令吉，增長近乎200億令吉或95% 。


同時候如果單以國陣馬華民政以林冠英嚇跑外資為由招開記者會，並以呢件事扭曲事實可以說不過去的污衊，因為2015年嘅外資，檳城仍然係馬來西亞第一名，高達45億令吉，佔全國外20.5%，而2014年檳城亦有51億令吉嘅外資，排名全國第三，係大馬工業發展局實實在在嘅數據，唔可能誣賴林冠英講咗一啲話造成2013年嚇跑外資，但喺2014、15年嘅外資卻又不被林冠英喺外國論壇對時政嘅批評嚇跑，仍然係全馬來西亞居冠軍同前三。


再睇睇國陣嘅民政黨喺2010年檳城各項投資仲末結算嘅時候就招開記者會曾經，以首兩個月嘅投資僅僅一億元要求林冠英辭掉國會議員專心治理檳城州，結果喺隔年嘅投資數據出爐檳城2010年所獲得嘅投資額創下檳城有史以來最高嘅投資額，亦係2010年全國最高嘅投資額，檳城首度成為獲得全國最高投資額嘅州屬，高達122億令吉，佔2010年全馬投資額嘅26%。


2008年7月24號，林冠英喺記者會上批評登嘉樓政府購買馬賽地官車係奢侈嘅決定。但係，佢其後喺2013年曾經兩個月內更換兩次官車，其中包括馬賽地S300L，呢種做法引起廣大批評。林冠英堅稱買馬賽地S300L當官車，反而為納稅人省了35萬8955令吉。


喺發生兩宗人感染瘋狗癥事件後，林冠英無視世界動物衛生組織一再強調「集體疫苗」為最有效杜絕瘋狗病嘅方法，9月15號命令捕殺檳城州所有喺街頭遊蕩狗隻，涉及犬只約有4萬隻。屠狗令受到廣大市民、愛護動物協會同外國媒體批評。


2011年，林冠英到新加坡招商時批評柔佛並唔係一個安全嘅州屬，因為罪案不斷，而且同檳城比較，好容易被綁架。喺柔佛州蘇丹依布拉欣殿下怒責檳城首長林冠英對柔佛州治安發表嘅指控係無任何根據後，林冠英為佢喺新加坡嘅言論鄭重向柔佛州蘇丹道歉，但係依然堅持國陣所控制嘅媒體錯誤呈現佢嘅言論。


2013年9月5號，林冠英到香港招商時同移居香港嘅馬來西亞檳城僑民聚餐，喺佢演講當中提及大馬當前嘅罪案同貪污問題，畀國陣人士包括部長同黨要藉住旗下嘅英語報紙媒體攻擊林冠英喺投資者面前貶低國家形象。林冠英隨即喺9月11號發表文章駁斥呢項指控，佢要求國陣部長同國陣控制嘅英文主流媒體應該停止荒謬同惡意嘅謊言，指控佢喺香港招商時，喺投資者面前貶低馬來西亞，林冠英要求國陣部應該去補習英文加強佢哋嘅英文詞匯，因為佢會見嘅係檳城僑民，而唔係投資者，亦諷刺馬來西亞英文退步咗咁多，連國陣聯邦部長同國陣控制嘅英語媒體詞彙造詣亦咁差，連diaspora係指僑民嘅意思亦唔識。


朱羅王朝，又嗌注輦，係10世紀至13世紀嗰陣出現喺印度半島嘅古國，即係而家嘅淡米爾納德邦。朱羅王朝最早起源喺高韋里河流域。呢個王朝嘅統治者仲試過征服印度半島南部，吞咗斯里蘭卡，佔領埋馬爾代夫，甚至仲入侵到馬來群島。


陳兆龍，MBG，，生前係香港消防處嘅消防員。2002年至03年，嚮大埔佛教慈航智林紀念中學讀中七，當年佢係聯校田徑組男子4X100米接力賽冠軍隊成員，係學校體育健將。2007年11月嚮八鄉消防訓練學校以優異成績畢業，獲頒「金斧頭」榮譽。


欖洲係香港一個冇咗嘅島，新香港國際機場未填海以前，係除咗赤鱲角之外另一個天然嘅島，響新界大嶼山沙螺灣北便、赤鱲角西便嘅地方，屬於離島區。因為要發展新香港國際機場，所以喺1990年代填海剷平，成為機場南面跑道西邊嘅一部份。


卓蘭鎮，係臺灣苗栗縣嘅一個鎮，喺苗栗縣南端。西以關刀山稜線同三義鄉相接，北同景山溪、拖沙尾山稜線、大湖鄉相鄰，東以馬拉邦山脈同泰安鄉相連，南以大安溪同臺中市東勢區、和平區相隔。四季氣候溫和，雨季主要喺5月至6月、8月至10月。


快速道路，又叫快速公路，快速路，係專畀高速交通工具用、雙向之間有分隔帶或安全島嘅分隔式道路。同高速公路同樣都係畀汽車用，但服務等級較高速公路為低，例如喺交通流量較細嘅路段設有平面路口等一般道路嘅設計。


雲滙係距離中文大學站有大概5分鐘車程，而沙田站及大埔東鐵綫就大概10分鐘車程。屋苑係有免費接駁穿梭巴士去沙田鐵路站。地理位置有部分單位可以眺望吐露港，係天賦海灣盈月同埋逸瓏灣I,II 對面。雲滙隔離屋苑係嘉華發展既嘉熙旁邊。


1986年，佢嘅內閣文部大臣藤尾正行公開話「我唔覺得東京審判係啱嘅」、「南京大屠殺同廣島市原子彈爆炸邊個規模大？所以一定要重新諗過東京審判嘅性質同意義」，受到國內外強烈抨擊，冇辦法唔辭職。1987年，竹下登繼中曾根康弘出任日本首相。


2020年鄭正鈐參選新竹市立委期間，競爭對手，時代力量候選人高鈺婷指控佢存款係0元，每個月卻要還40幾萬嘅貸款，而且有53筆嘅官司，欠債超過3,000萬。高鈺婷質疑佢以市議員每月12萬嘅收入，根本還唔起債，懷疑佢可能要透過擔任公職來賺錢，甚至可能涉及財產申報唔實。


時代力量前立委黃國昌曾經指控，鄭正鈐嘅博士論文涉嫌違法抄襲。佢話鄭喺當議員嘅期間喺中華大學發表嘅博士論文，好多都係抄襲同一位指導教授，而呢位教授係胡秀媛，佢係一年前畢業嘅學生。呢篇64頁論文入面，有19.


至2022年，時代力量議員參選人陳志明再度質疑鄭正鈐抄襲論文，從文獻分析到研究內容，甚至問卷調查都有相當高的雷同度，佢打算具名向中華大學檢舉呢個事。不過，中華大學召開咗審議委員會，指論文抄襲嘅指控冇成立。


2020年中華民國立法委員選舉前夕，鄭正鈐被揭發以唔同身份掩護住，經常往來中國，除咗新竹市議員之外，仲有社區大學理事長、國民黨青年部副主任等好多身份。同時，佢亦經常喺北京、上海、天津、深圳出入，同中共統戰部嘅官員見面，被指違反咗《反滲透法》。


2023年6月，鄭正鈐被男記者指控喺餐敘上面對他摳手性騷擾，男記者向國民黨進行申訴，而國民黨喺6月21號宣布簽結，事後卻被爆出其實申訴人未簽字同意，引發吃案疑慮。鄭正鈐之後否認性騷擾指控，國民黨否認吃案。


《Because It's Singapore》係2017年星加坡國慶慶典嘅主題曲，由李偉菘作曲，李偉菘音樂學校嘅林俊傑主唱。歌詞講述新加坡人嘅集體身份，提醒國民新加坡人應有嘅勤奮、決心，團結，呼籲國民唔好忘記呢啲優點。


2008年開始研究香港嘅珊瑚，喺香港累積超過1000次嘅潛水經驗，曾到日本學習養殖珊瑚嘅方法，係中文大學生命科學學院嘅講師。2018年創立珊瑚學院，希望建立香港人同珊瑚之間嘅聯繫。同漁護署合作嘅「育養珊瑚校園計劃」，邀請本地學校參與珊瑚養殖同監察行動，透過親身體驗培育珊瑚BB，再放回香港海底作珊瑚修復計劃。


彭俊超係香港觀鳥會嘅高級研究專員同香港戶外生態教育協會嘅董事會成員之一引用錯誤 Closing  missing for  tag。依家係香港大學生物科學學院植物學博士後研究員。佢係亞洲協會香港中心《見樹亦見林》展覽創作嘅生態學家。


劉善鵬嘅父母喺佢細個嘅時候會带佢周圍去上山落水，攪到佢對大自然超有興趣 ，去報讀唯一有關於生態及生物多樣性科嘅香港大學，主修生態及生物多樣性學科， 喺2010年畢業。劉善鵬依家係長春社高級保育主任，塱原水田嘅「看更」，連同香港觀鳥會攪親子環境教育活動。


鄭樂宜依家係香港大學碩士研究生，2014年時仲讀緊書嘅時候參加了香港大學環境生命科學學會嘅大嶼山水口灣嘅《水口百態》研究計劃。一班人用咗一年嘅時間數沙灘上嘅生物品種。鄭樂宜2014年係香港大學環境生命科學學會代表，同世界自然基金會香港分會遞交近五萬人嘅聯署，希望政府設立兩個海岸公園嚟保護喺香港水域中嘅中華白海豚。


中學時嘅宋亦希喺老師嘅鼓勵下嘗試養青蛙，漸漸產生興趣。宋曾參加香港海洋公園保育基金嘅「野外生態保育大學生贊助計劃」，由2017年起帶領多項以本地淡水龜為主嘅研究。2019年喺香港大學生物科學學院做研究助理教授，而家係嶺南博雅大學科學教研組嘅助理教授。


有關先知約珥嘅資料唔多，佢生活喺邊個時代亦唔清楚。呢卷書可能係喺公元前第五或第四世紀，當波斯帝國統治猶大時寫成嘅。約珥描寫非利士地方遭遇可怕嘅蝗災同旱災。喺呢啲事件佢睇出耶和華嘅日子臨到嘅徵兆，嗰時耶和華要懲罰嗰啲敵對佢旨意嘅人。


農場餐廳係陳興濤創辦嘅港式西餐廳，1987年第一間分店喺中環威靈頓街，餐廳供應經過改良嘅簡單西餐，標榜所有食物唔落味精、雞精、牛肉精。全盛時期曾經有48間分店，僱員人數達到1,300人。1997年亞洲金融風暴爆發嘅時候全線結業。


農場餐廳有一套特別嘅經營管理策略。陳興濤唔准員工講粗口，亦唔准員工喺廚房食煙。餐廳嘅營業時間比一般餐廳短，噉樣令到員工有更多休息同與屋企人相處嘅時間。主管級員工亦要撰寫工作日記，並喺員工之間傳閱。陳興濤亦多次撰寫文章，表述公司嘅經營方向同面對嘅問題，更曾經將撰寫嘅文章刊登喺報紙廣告度。


2008年開始，用過「農家意粉」呢個名先後開設咗五間分店，但係因為經營問題導致入不敷支，2015年1月已經全部執笠。2015年7月，再喺深水埗九江街開設「農家意粉農家妹」餐廳，2021年改返名做「農場餐廳」。


童黨阿必同大王都係單親家庭細路，關係好。住同邨嘅阿雞係兩人嘅𡃁。 有一勻，為咗幫阿雞解決球場紛爭，大王同蕃薯等人講數，結果成班人埋堆，結為童黨。佢哋霸佔同邨有輕微智障嘅三叔間屋，當成聚會場所，又經常蝦三叔，令佢痛苦不堪。


阿雞睇唔過眼，勸三叔報警，點知俾大王成班人設局，鑑生打死。為咗處理屍體，成班童黨將阿雞屍體燒毀，將骨灰掉落垃圾車。三叔目睹阿雞俾人打死，又受大王等人毆打，決定報警。最尾，阿必因轉做污點證人，判監七年，大王、蕃薯等主謀就被判終身監禁。


即使係噉，嗰邊重發現咗有好多個礫石島響度。尤其係烏達島，雖然話呢度究竟係烏達崖定係第啲礫石島響度，一直都拗咗好耐，但係佢成日俾冰原吞噬或移位、甚至俾北冰洋啲海水沉咗落去都有。根據丹麥地測學研究所話嘅測量結果，重有個未改名嘅兩個島喺卡啡古賓島嘅北邊。


花尾渡係20世紀20年代到80年代珠三角地區內河主要嘅水上交通，呢種木船本身無動力，靠前面嘅機動船拖住行，所以又叫拖渡，又因為部船裝飾得好靚，係當時廣東特有嘅河上風景，所以叫花尾渡。曾經係珠江航運嘅主力，後來畀鋼殼動力船取代。


部船容量好大，大部啲嘅可載客三四百人，細部嘅可裝一兩百人，可載幾十噸貨。佢嘅特色係無動力艙，全靠前頭嘅火輪拖住，因而部船無噪音、唔震、穩，瞓覺時好舒服，呢點得人鍾意，不過因為係拖渡，所以行得慢，啲客可能會煩、悶，所以啲船運公司會請啲藝人上去為乘客表演。


嶺南三江貫通，河道縱橫，舊時未通鐵路高速路，渡船就係主要嘅交通工具，航運好發達。行公路嘅話，有時去個地方要過幾次海。比如當時坐車從廣州到湛江，要經南海九江沙口渡同順德龍江渡，停車過海就好嘥時間，而西江係嶺南黃金水道，可以直通廣西，所以啲人就坐船去地方。


船原先係靠槳或帆驅動，後來出現腳踏船，稱為車渡。道光十年，廣州水域出現咗第一條以蒸汽機為動力嘅英國福士號商船，外國商船開始一個個入來廣州水域度營運。廣東航商受新船吸引，喺咸豐五年購買美國造嘅「威拉特」 、「星火」、「金髮」 3條輪船，懸掛美國旗航行於省河一帶營運，史稱「詭寄」經營。


光緒末年，火船仔傳入廣東，開始越來越多渡船用火輪拖。光緒三十四年，航商譚禮庭改造大型車渡，將渡船嘅腳踏裝置拆咗，改為平底船，然後按畫舫來整部船，是為鳳尾渡，清末民初時部船越整越豪華，設有華貴廂房、餐廳、浴室、獨衛，演變成花尾渡。


花尾渡抗風差，有安全隱患。1980年2月27號凌晨，曙光401號喺開平單水口以西5公里嘅潭江河面遇強風翻船，死難301人，同年11月26號，廣西桂民301於平南丹竹遇風翻沉，死100人。自呢啲沉船後，花尾渡逐漸為鋼殼船取代。


因為花尾渡係拖船，每次埋岸離岸都要拍拖一次，就係埋岸時火輪減速，船工鬆開牽引繩，花尾渡就靠慣性拍到拖船上，船工再綁好兩部船嘅繩，拖船發力𢶜去碼頭，是為「拍拖」。後來見男女拖手仔一如兩部船拍埋拖行，於是就將戀愛成為拍拖。


《大師》係一部2012年嘅美國電影，由保羅湯馬士安德遜執導。主演係祖昆馮力士、菲臘西摩荷夫曼、愛美雅當絲。故事講述二次大戰退伍軍人Freddie Quell努力適應戰後社會，佢後來遇到一個叫「The Cause」嘅宗教運動領袖Lancaster Dodd。


香港列陣，係香港曾經籌備開嘅本土化政黨，本嚟預計2016年4月23號創黨，成員包括前學聯秘書長周永康同副秘書長岑敖暉、香港專上學院講師劉小麗、土地正義聯盟成員朱凱迪、香港中文大學副教授姚松炎、西環飛躍動力成員劉偉德、影評人舒琪等。


廣州校區喺1950年3月開辦，最初用中國人民銀行華南分行銀行學校嘅名喺海珠區龍潭村一帶辦學，但第二年改名做中國人民銀行廣東分行銀行學校，過咗三年又改名做中國人民銀行廣東分行幹部學校重搬到海珠區東邊嘅七星崗一帶辦學。


1958年，學校改名做廣東省財政銀行幹部學校重喺三年後改名做廣東省財貿幹部學校。雖然1968年11月受破四舊浪潮影響而暫停辦學，但喺1973年7月以廣東銀行學校嘅名喺荔灣區長堤一帶恢復辦學，直到1985年4月搬到天河區龍眼洞重改名做廣州金融專科學校，七年後又改名做廣州金融高等專科學校。


1995年諗住同廣東商學院合併，但最後未達成協議。2000年改畀廣東省教育廳睇實。從1985年開始一直係專科學校機構，直到2004年5月，學校正式升級做本科機構兼改名做廣東金融學院。2012年正式加接收港澳臺地區學生入去讀書同開通碩士等級專業，第二年正式加接收留學生。


《前》係香港特別行政區政府官方為「香港特別行政區成立二十五周年紀念」官方活動指定嘅獻禮歌曲，由多位香港歌手參與錄製，呢首歌喺2022年5月31號喺網上首播。張家誠作曲，陳少琪作詞，歌曲由統籌陳少琪、張家誠。


喺2011年利比亞內戰入面，佢一直扮演重要角色，重率領卡達菲嘅支持者打擊反對派。2011年8月21號，利比亞國民解放軍聲稱佢已經畀人拉咗，但係兩日之後嘅朝頭早，佢出面向西方記者表示自己行動自由，冇畀人拉到。


吉沢明步係一個響日本東京出世嘅鹹片女星，因為個樣勁似香港藝人鄧麗欣，令佢響東南亞地區好受歡迎。佢出道早期係做雜誌模特兒，後嚟因為佢間 agent 好弱而轉做鹹片女星。除咗拍鹹片之外，佢亦有演出日劇「孃王」。


第二個字代表女性生殖器，但雙方通常都唔會產生相關聯想。用呢個詞並唔表示對方有智力缺陷，而係用嚟對對方道德或第啲方面行為嘅強烈不滿，甚至可以表達憎恨，厭惡或藐視意味。由於佢粗俗、污辱同帶有攻擊性嘅含義，多數喺言語性嘅侵犯同攻擊之中用到。


2011年10月10號，公民黨舉行記者會，聲稱12個選區區議會參選人受到狙擊。愛護香港力量借外傭居港權案抹黑，重旁邊派發有關單張、收集簽名、叫口號，同埋滋擾街站，影響到公民黨選情。黨魁梁家傑話，已經有證據同埋向廉政公署，選舉管理委員會投訴。


菊地生於神奈川縣秦野市。喺1999年以本名菊地百合子嘅名義出演新藤兼人執導嘅電影《生きたい》而出道。 2001年出演嘅熊切同嘉導演執導嘅電影《空之穴》獲得咗包括鹿特丹電影節喺內嘅多個國際電影節嘅好評。


2007年12月18號，2009年預定公開嘅電影《カムイ外伝》嘅拍攝中因兩髀大髀肌肉拉傷，治療兩個月。當初雖然經已延遲咗拍攝，但因為係動作電影，武打同拉筋嘅練習必唔可少，最後唔得已仲係放棄。代替菊池嘅係小雪來出演該電影。


Chromium係Google為咗發展自家嘅瀏覽器Google Chrome而開啟嘅計劃，以BSD授權條款等幾種授權發行並且開放原始碼。Chromium同Google Chrome共享大部分程式碼同埋功能，但功能同埋商標之間有一啲細微嘅分別。


Chromium 更新速度好快，每隔幾個鐘就會有新嘅開發版本發佈，每一次更新幅度唔一定相同，可能會有新功能，或者單純修復問題，由於新功能會先喺Chromium上測試，等待認證之後先至會應用喺Google Chrome上，所以Chromium係Google Chrome嘅先行版。


1582年，織田信長開始支援羽柴秀吉對中國地方嘅征伐，喺夜宿京都嘅本能寺嗰陣，遇到前往支援羽柴秀吉作戰嘅部將明智光秀突襲，抵抗咗一陣間之後失蹤埋，一般相信死喺寺入面，當年49歲，終佢一生霸業，而大仔織田信忠逃到附近嘅二條御所抵抗明智大軍，最後亦打唔贏，兩父子各個唔同地方放火自殺。


街市街係香港一條街，嚮油麻地天后廟南面，九龍政府合署北面，彌敦道西面，上海街東面。街市街係一條單程行車路，由廟街入，由東向西出上海街。而黃昏之後，安排成為新填地大排檔，有街頭睇相、算命、成人性趣用品咁。


2011年12月金正日死後，英國《每日電訊報》有評論認為，由於繼承人金正恩嘅經驗重淺，金雪松可能會同姑丈張成澤、同父異母阿哥金正男進行權力鬥爭。2013年亦有報導話隨住異母妹妹金與正受重用，直接負責金正恩參加嘅所有活動，金雪松同老公申福男已經被調至其他支援崗位。


但係有另外嘅意見認為金雪松同金正恩嘅關係並唔係好似之前推測咁敵對或者冷淡，相反兩者關係好密切。美國海軍分析中心國際關係局局長高斯喺2014年6月10號接受自由亞洲電台訪問時話，佢認為金雪松可能做徂金正恩嘅核心顧問，喺政權入面控制情報脈絡嘅核心地位。


係由中國研製嘅太空船，喺2003年10月15號載住太空人楊利偉，由長征2F運載火箭發射，係中國太空計畫嘅第一次載人太空任務。自1999年以嚟，曾有四次神舟冇人飛行任務。繼蘇聯同美國之後，中國成為世界上第三個擁有獨立載人太空能力嘅國家。


喺呢個制度入面，市政府嘅政策制定、立法、撥款同執行監督等權力係由一個由5至11位民選議員組成嘅市議會負責。市長喺呢個制度入面通常只有象徵性嘅職能，例如代表該城市對外，或者只係市議會嘅一個成員，通常都會兼任市議會議長。


市政府嘅日常運作同執行市法規嘅權力則由市議會任命一位市經理或者類似嘅職位負責。市經理對市議會負責，佢嘅職責通常都會喺委任合約度詳細列明。理想嘅市經理最好係能力高、冇黨派嘅，但係實際上好難搵到呢樣嘅市經理。


一個芭蕾舞團嘅伴舞隊組成主要舞蹈員嘅骨幹，佢哋通常會一個團隊噉跳舞－而唔似得王子公主呢啲主角噉，會單獨噉跳做觀眾注意力嘅中心。雖然伴舞隊好多時都俾人覺得佢哋冇啲主角咁樣眼，但做伴舞隊查實好講求默契，喺舞台上要曉得互相配合同步噉做出舞步，係芭蕾舞表演當中不可或缺嘅一部份。


節目入面有18位玩家，有啲係玩開呢個遊戲嘅「高端」玩家，其餘係網絡紅人。每集節目會玩一鋪「狼人殺」遊戲，每鋪9位玩家，抽牌分配做「狼人」陣營或者「好人」陣營，只要一個陣營消滅晒對家陣營嘅所有玩家，嗰個陣營就贏。


政治檢控，一般係指威權或極權政府為咗打壓反對意見聲音，對佢哋進行嘅刑事或民事檢控。不過，好多時候進行呢啲檢控嘅政府都唔會承認呢啲係政治檢控，而另一邊支持政府嘅陣營亦會否定呢個說法。一啲被視為遭受政治檢控嘅人，可能會獲得另一個國家嘅政治庇護。


克里斯托弗·N·肯德爾支持加拿大最高法院喺小姊妹書店同藝術中心控訴加拿大政府案嘅判決入面嘅結論。肯德爾認為，㚻色作品加深咗社會對於性同埋性取向嘅刻板印象，造成咗社會系統性嘅唔平等。佢駁斥咗鹹濕作品支持者嘅觀點，並聲稱㚻色作品加強咗好多人對女性嘅憎厭同對同性戀者嘅恐懼。


清末教育家、詩人梁鼎芬，故居係喺榨粉街，渠試過喺度創建廣州第一間私立公共圖書館，呢一頭原先有唔少書院，尚有花香巷、豪賢路、雅荷塘等街巷名為證。據話榨粉街原先仲有梁氏祠堂。梁鼎芬就係將祠堂改成“梁氏藏書樓”，作為私人圖書館，仲免費畀附近啲街坊來讀書。


廣州市第卅五中學係中國廣州一間冇咗嘅完全中學，呢間學校喺中國廣東省廣州市荔灣區上九路33號。呢間學校喺1956年創立，佢間學校以前係解放前嗰陣嘅鶴鳴書院。佢都係荔灣區最早用廣州市嘅英文試驗教材嘅中學。


黃徐毓芳係紐西蘭政治人，紐西蘭國家黨黨員。佢喺中國上海出世，喺香港長大，係伊利沙伯中學舊生。佢識講流利嘅英語、粵語、普通話同上海話。佢1974年同屋企人移民紐西蘭，喺基督城進修。之後，佢做咗註冊會計師，1996年第一次參政，成為紐西蘭第一個亞裔國會議員。


呢幅畫作繪製於公元9世紀末，1908年畀匈牙利籍英國考古學家斯坦因發現於莫高窟第17窟，即藏經洞。據京都大學教授羽田亨考証，「敦煌出土嘅應為基督畫像嘅絹畫斷片…… 大概為敦煌地方唐代畫家接受景教司祭或教徒嘅訂貨，按其意願或其他參考材料畫成。


根據北京大學考古文博學院教授林梅村及匈牙利羅蘭大學講師宋妮雅嘅研究，佢哋認為呢幅基督畫像喺很多方面都刻意模仿波斯薩珊王朝時代嘅塔奇·博斯坦岩石浮雕神像。比如兩者都有頭光，佩戴類似項圈，甚至基本姿勢都好相似。


幅畫初頭睇落似一幅菩薩像，但仔細睇面部會發現有異於中土嘅西式特徵，鬍鬚同鄂鬚都係赤茶色，同菩薩通常嘅綠色鬍鬚完全唔同，顯示出該畫屬於另一種宗教。畫中人物為四分之三身像，佩戴有十字蓮花裝飾嘅頭冠及墜有十字架嘅項圈，頭冠同項圈上嘅十字架邊緣為水滴狀，而十字蓮花呢種符號亦見於《大秦景教流行中國碑》。


此像身披黃色襯裏嘅紅色披肩，其下着綠衣，但已褪色，同背景顏色相近。長至手肘嘅衣袖飾有規則嘅皺褶紋樣，手腕上戴一金色手鐲。頭光有細小嘅火燄帶，閉合嘅唇綫拉着墨綫，兩端稍微往下翻卷。整幅畫嘅背景裝飾散落嘅小花，可能係為咗增強宗教嘅神聖性，並有「奉愛」之意。


呢個機場服務洛杉磯地區，包括格倫代爾、帕薩迪納同聖費爾南多河谷。佢比起洛杉磯國際機場接近荷里活同格里斐斯公園，同埋佢係大洛杉磯地區入面，唯一一個有火車直達洛杉磯市中心嘅機場。多數嘅直航機到係飛去美國西岸，不過都有去德州達拉斯同紐約嘅。


數學上，同倫係講兩個物件之間嘅連續變化。喺拓撲學上，兩個定義係拓撲空間之間嘅連續函數，如果其中一個可以「連續咁變換」做另一個，咁呢兩個函數就叫做同倫嘅，而嗰個連續嘅變換就係兩個函數之間嘅一個同倫。同倫嘅一個重要應用係同倫群同餘倫群嘅定義，佢哋係代數拓撲入面重要嘅不變量。


迪亞文迪之前主要係喺意乙嘅球會踢波，從佢出嚟無耐，差唔多大部份時間都喺意乙嗰度踢咁。呢度可以講得嘅就係佢曾經喺費倫天拿足球會踢過波，喺嗰陣呢個波隊差唔多就破產咁滯。2007年佢去咗利禾奴踢波之後先至有機會亮相意甲聯賽。


2009年8月，佢去咗英超嘅韋斯咸，不過佢冇透露到轉會費，報道估計550萬英鎊左右。喺佢征戰嘅第一個賽季，就上咗29場同埋射入咗8波，但喺波隊喺打咗賽季一半左右，就因為財政問題而換咗東家，最後韋斯咸先至成功護級。


迪亞文迪喺2010年至2011年英格蘭超級足球聯賽入面，由新教練艾林·格蘭嘅帶隊喺前兩場波凈係上咗場17分鐘。因為佢喺2010年8月14號去咗意甲升班馬布雷西亞踢波。到咗2011年7月，佢就去咗意甲嘅博洛尼亞做隊長去踢波直到佢走佬為止。


K113副Scania引擎係打直擺喺車尾，容量係11升。佢可以整成兩軸嘅K113CLA/K113CLB/K113CLP/K113CRA/K113CRB，三軸嘅K113TLA/K113TLB/K113TLP/K113TRA/K113TRB同埋四軸嘅K113TRBL。


海灣大橋係美國80號州際公路嘅一部份，每日大概有28萬架次嘅車行經呢條橋。海灣大橋由Ralph Modjeski設計，係上下層結構，上層西行至三藩市，下層西行至屋崙，上下層都入到Yerba Buena Island。


樺皮廠站係鐵路車站，喺中國吉林省吉林市船營區樺皮廠鎮。站1912年起，郵政編碼132205。長圖鐵路經過呢站，而家有貨運，無客運，而站同上下行都未電氣化。車站距離長春站有九十三公里，屬於瀋陽鐵路局，歸四等站。


葉紫棱，原名葉漪嘉，香港女藝人，係2018年參選亞洲太平洋國際小姐奪得季軍、 跨平台女神大獎以及緻萌健髮大獎。 曾合作拍攝的廣告品牌超過100個，當中包括Disneyland、Panasonic、HSBC等等，被賜予「廣告女王」嘅封號。


後來有一日，唐伯虎同其餘三個才子朋友行街睇女仔，遇到華太師夫人同四大侍婢出巡拜神兼派善包，而佢哋聽聞四大侍婢裏面嘅秋香係最國色天香，於是就假扮乞兒攞包嚟乘機索油，當唐伯虎見到秋香嘅天真笑容，就此而決心要娶到秋香。


幾日後，恢復元氣嘅奪命書生返嚟太師府尋仇，重重創咗奮力頑抗嘅太師夫人，而呢個時候，秋香靜靜雞放走咗嘅唐伯虎返轉頭嚟應戰奪命書生，而且重因為打贏咗而重奪兵器譜嘅排名。唐伯虎因為拯救太師府有功，太師夫人決定既往不究，重將秋香許配咗畀唐伯虎，從此有情人終成眷屬。


《等着你回來》係香港亞洲電視自製嘅靈異電視劇，又名《撞到正》及《情定陰陽界》，喺1997年首播，全劇共30集。故事背景係1930年代嘅香港，劇情集驚嚇、浪漫、靈異同埋親情於一身。當年呢套劇收視率持續高企，係第三線劇集嘅收視冠軍，大結局更獲得十點收視。


南非穿山甲個身主要係黃啡色。個身俾好似屋瓦咁重疊嘅鱗片包住，連尾部都係。眼瞼好厚，鼻窿亦有特殊嘅肌肉控制開關，雖然成日俾螞蟻襲擊，都可以冇事。外耳退化，幾乎睇唔到。腳強壯有力，腳爪又大，佢哋就係用呢種爪整爛蟻竇，樹窿。


一般喺地面生活，公嘅活動範圍係 15 到 25 公頃，乸嘅活動範圍係 3 到 4 公頃。佢哋仲識得爬樹，又可以用條尾支撐住企喺度，兼且可以每小時3公里嘅速度移動。如果受到襲擊，會將身體捲成一個波咁，收埋自己個頭喺個肚度。


煙斗係種用來食煙嘅架生。形似個斗，方便揸手，個窿放煙草，柄裏面有條空心管，連起個窿同煙嘴。用家一吸氣嗰時，着咗火煙草產生嘅煙，就會由條管帶去用家口裏頭。煙斗由好簡單機製平嘢，到精緻手造嘅貴嘢都有。有啲直頭係貴到離譜嘅收藏品。


老龍坑係香港九龍一個谷，又係廢村名，喺紅磡北便，喺鶴園西便，即係後來山谷道邨個位度。好多人唔識，但港鐵何文田站開咗之後嘈過一輪，香港郵政已經寫返入九龍城派遞局派遞區裏面。英國人將老龍坑西便座山叫做十二號山，東便座山叫老龍坑山。


初期時廣州聚龍村冇呢條馬路。直到2000年代初，廣州市人民政府為咗解決同德圍同槎頭地區住街坊去沙涌、棠溪、新市地區嘅交通唔方便同埋太少路網嘅問題，先至決定喺同德圍聚龍村地區整條馬路嚟解決街坊嘅出行問題。


大慶石油會戰係中華人民共和國初期一件歷史事件，發生喺1960年到1963年。所謂「石油會戰」，係指集中全國力量開掘油田。由於大慶油田係中國發現嘅第一處大油田，自此改變中國依賴入口石油嘅局面，促進中國石油工業嘅發展，所以呢場石油會戰意義好大。


中國喺舊陣時無開發到油田嘅，甚至畀美國美孚公司宣佈「中國無石油」，即係「中國貧油論」，所以嗰陣時中國石油靠入口。1953年，第一個五年計劃實施，但係啲石油唔夠，要使外滙入口原油、成品油，石油工業係唯一無完成一五計劃嘅單位。


直到1959年，中國石油產品銷售量爲504.9萬噸，其中自產205萬噸，自給率40.6%。而當時中國經歷一系列政治、經濟動盪，國民經濟崩潰，1960年，中國需要原油1000萬噸，缺口一半以上，巴士因爲無油要孭煤氣、酒精、木炭出街。


石油作爲緊要嘅戰略資源，係好多國家爭嘅嘢。1928年初，「中國東北有石油」呢件事傳得好墟冚，日本人亦想搵，自1929年起佢哋就開始喐手，搵過牡丹江、錦州、阜新、扎賚諾爾、豐寧，但都搵唔到。九一八事變後，日本勢力更加方便喺中國東北搵石油，扎賚諾爾係重點地區，但都未搵到。


而家認爲，日本之所以搵唔到石油，一個係鑽探技術未得，一個係無深入認真噉鑽探，鑽探範圍、密度唔夠。而中國地質學家、陸相成油論嘅提出者黃汲清認爲，日本人用咗30年都無搵到油田，而中國人用五年就搵到，係因爲日本人唔知陸相地層可以生油，換言之，係日本人嘅探礦思想有問題。


喺日本有個傳聞，話1920年時美孚就搵到大慶油田，但係美國政府唔畀佢宣佈，重要佢宣稱「中國貧油論」。而美國人噉做，係因爲東北係日本勢力範圍，而日本石油靠美國入口，美國驚日本有咗石油就無咗制住日本嘅手段。


自此將四萬石油職工、三萬轉業官兵、國務院一啲部門人員調曬去大慶油田，喺薩爾圖舉行誓師大會，開始咗大慶石油會戰，由時任石油工業部副部長康世恩做大慶石油會戰領導小組嘅組長。後來返唔到城市嘅落鄉知青都加入埋。


原本開發噉嘅油田係要有大卡車、工程車、吊機來運設備，呢啲設備總共幾萬噸重，但係唔夠車，於是係靠人力從火車站拖到幾公里之外嘅工地。鑽油井要水，啲鑽機裝咗，無水等於廢鐵，而車少，啲人就人手用盆、桶運水，總共運埋幾十噸水。


有啲人捱唔掂，亦有啲人頂硬上，比如畀中共宣傳嘅鐵人王進喜，就話佢哋呢班人就好似佢噉搏命，唔驚艱難，稱之爲「鐵人精神」、「大慶精神」。此外重有五面紅旗，係指石油會戰入面嘉獎嘅五個人，分別係王進喜、馬德仁、段興枝、薛國邦、朱洪昌。


而喺之後，1963年10月下旬國家經委同東北局經委開咗個座談會，決定宣揚大慶事蹟同經驗，之後寫咗份報告去北京，1963年12月25號，毛澤東發出「工業學大慶」嘅號召，號召發出後，全國有125萬人訪問大慶。


呢場石油會戰持續咗三年半，共探明油田面積860平方公里，建成第一期嘅大型煉油廠，間廠可以年產原油500萬噸，三年落來累計產出原油1166.2萬噸，佔同期中國原油產量51.3%。財政上繳10.6億元，兜返本之外，亦爲國家累積資金3.


而礦區嘅規劃係村鎮仔嘅模式，會戰總部直接設喺油區，無將辦公、生活區同工礦區分離，結果投資大，效益低，日後嘅城市化亦破壞當地草原生態。同時處以上嘅領導幹部生活舒服過其他人，比如食得好過人、辦公規格高、領導會議多而他他條、工仔餓肚做餐死、開交誼舞會。


而爲咗攞個名，油田嘅面積、石油儲量計算好粗疏，水份大，急住去宣傳。同時1960年時劃30萬平方公里做實驗，結果汙染草原、浪費原油，而實際上油田開發應該喺勘探完後、制定完備開發方案先好開始，但因爲急，結果搞成噉嘅局面。


2010年2月17號，烏克蘭最高法院因應季莫申科對選舉結果嘅上訴，而命令烏克蘭中央選舉委員會暫停裁定亞努科維奇贏出選舉嘅公佈，但係並冇推遲或者取消佢嘅就職典禮。到咗2010年2月20號季莫申科就撤銷咗佢提出嘅上訴。


露明道花園，喺香港九龍太子道聖德肋撒醫院新翼同舊翼之間，係1930年代拆咗嘅古瑾圍嘅位置，公園度保存有一座石門遺蹟，門額刻有「上帝古廟」四個字。根據《我九龍城區風物志》嘅記載，露明道公園喺1962年起好。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年27歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


佢喺加拿大滿地可舉辦嘅1976年奧運會攞過鉛球銅牌，4年後喺莫斯科舉辦嘅1980年奧運會攞過銀牌。退役後亦攞過蘇聯政府頒發嘅榮耀勛章獎章。佢曾經喺1976年6月10號到1978年7月6號間保持男子鉛球世界紀錄。


崗頂站附近都係啲大型寫字樓、電腦等高科技產品嘅專賣場地方。所以好多時都係啲電腦城做嘢啲員工同市區過嚟崗頂地區買數碼產品啲人、附近啲寫字樓返放工啲打工仔上落車為主。尤其喺晚高峰屬電腦城閂檔時間，有好多員工同辦公寫字樓落班啲人成日揀呢個站上落，所以車站出入口好多時打嗮蛇餅。


幅畫嘅尺吋係491厘米乘716厘米，係實物大嘅繪畫。呢幅畫嘅畫面係法國海軍嘅巡防艦美杜莎號沉咗之後啲生還者嘅求生場面，呢場海難發生喺1816年7月2號位於而家屬毛里塔尼亞嘅海域。海難當時至少有147人生還，佢哋喺齊曬一隻自製嘅木筏上面漂流，佢哋漂流咗13日先畀人救起，不過嗰陣時就得番15人倖存，期間佢哋無水無食，甚至要靠食屍來頂肚。


呢件事後來變成國際醜聞，好大程度上導致呢場海難嘅係個法國船長失職無能，而呢個船長係法國復辟王朝任命嘅。不過實際上，當時嘅路易十八無權任命船長，個皇帝並無直接參與入呢件事度。美杜莎號船長係Chaumareys子爵，任命貴族做船長係法國海軍內部嘅慣例。


喺選題上個畫家之所以揀呢個發生咗無幾年嘅出名悲劇，就係想撩起大眾輿論關注，嚟發展佢嘅畫家事業。由此佢好畀心機，喺正式成品前，佢做咗好多對呢單海難嘅調查，同時喺畫時亦畫咗好多次草稿。佢採訪咗其中兩個倖存者，重整埋隻木筏嘅精細模型。


佢重入啲醫院、太平間，去觀察死屍嘅色澤、紋理同埋人死時嘅樣。正如個畫家所料，幅畫喺1819年喺巴黎展覽度第一次展出時，就引起咗好大關注，有好多人讚，亦有相當人彈。雖然係噉，呢幅畫重係搏得國際名聲，今日重評做係法國畫史上早期浪漫主義嘅開路先鋒。


個故仔開始於1816年嘅巴黎，即係拿破崙畀英軍及其同盟打敗嘅滑鐵盧戰役嘅第二年。英國人爲咗表示支持波旁家族喺法國復辟，佢哋將而家屬塞內加爾嘅西非港口聖路易送咗畀法國。呢個商港幾緊要，係歐洲到好望角之間嘅理想中途港。


爲咗接手呢個港，法國政府準備咗支船隊去呢個港，派任新嘅塞內加爾總督以及隨行官員、軍隊。船隊領導係Hugues Duroy De Chaumareys。雖然任命咗佢，查實佢唔多啱呢個位，當時佢53歲，身光頸靚，完全係個貴族，之但係佢有20幾年未掂過海，甚至未試過指揮一部船。


實際上佢之前係個海關文官。任命佢嘅理由好簡單，因爲佢係個絕對忠誠嘅保皇黨人。佢做過子爵，1795年時佢加入英軍去抵制法國大革命。1814年，路易十八重返王位，Chaumareys亦都從中出咗唔少力。因爲海軍係掌控法國勢力嘅重要部分，路易十八好需要令海軍「保皇化」。


噉呢個時候，Chaumareys就係個合適人選，雖然佢對航海幾無知而人又自負。呢個任命個朝廷係放心啊，之佢啲屬下軍官失望呢。呢班軍官有好多係原先跟住拿破崙打英國嘅，佢哋又點會睇得起呢條咁無能嘅友？於是班軍官同Chaumareys之間嘅關係變得幾緊張。


1816年6月17號，De Chaumareys領導之下、由四部船組成嘅法國海軍船隊從賀樹科起行，出發去聖路易。呢四部船分別係巡防艦美杜莎號、戰鬥艦盧華號、雙桅橫帆船阿居斯號、護衞艦迴聲號。爲咗趁喺天氣好時行船，美杜莎號行先其他船，不過由於定位錯咗，隻船偏離咗喺離支船隊161公里嘅地方。


無耐就出事，7月2號，部船喺今日毛里塔尼亞一帶嘅西非海岸沙礁擱淺。美杜莎號未爛未穿，就係咭住咗，好難甩得到啲礁石。所以當部船沉得嘅時候就開始慢慢下沉。當時個個人都鬧Chaumereys，話佢無能力又無經驗，明明係流亡國外嘅而家又封咗爵。


啲人試下將部船𢶜返落海，不過都唔掂。Chaumereys諗住棄船走佬。佢同佢啲親信一齊討論緊急方案，當然班水手係無包括入來嘅。當時討論出來就係可以坐美杜莎號嘅六隻救生艇去97公里開外嘅非洲西海岸度。雖然美杜莎號隻船載咗400人，其中有160個水手，但啲救生艇浄坐到250個人。


救生船上人越少，噉船上每個人分得嘅應急糧就更多，而船上面坐嘅好多係權貴、官員。最後啲救生艇衝住啲浪去緊陸地，而拉住隻木筏喺後面漂緊。成隻筏得一袋麪包、餅乾食，原本有兩桶酒，不過舂咗落海瀉咗，得返啲啲。


好快隻筏上面嘅人就怨呢種不公同卑鄙。啲人好失望，佢哋想將隻筏搲埋啲救生艇，趁機跳上啲艇度。呢種情況Chaumereys見到好慌，立即命令割斷隻筏同救生艇之間嘅繩，由得佢哋喺海度漂。筏度嘅人好絕望亦好慌亂，佢哋見到救生艇慢慢喺視綫消失，而佢哋就遠離陸地嘅海度漂緊。


喺海上漂流咗13日後，1816年7月17號，隻筏畀阿居斯號救起，而實際上部船並唔係專登搜救佢哋，而係無意遇着。到佢哋救起時，得返15個人生還，其他人有啲畀人殺咗、或者畀同筏嘅人掟咗出筏落海、餓死、或者因爲絕望投海自殺。


《美杜莎之筏》描寫嘅係喺隻筏畀人拋棄、喺海上漂流嘅嗰13日入面，最後倖存嘅15人試圖向遠方船隻求救嘅絕望場面。根據嗰陣時一個英國人嘅講法，幅畫所畫嘅嗰個時段，隻筏經已變到散修修。畫面尺吋非常之大，達491 × 716 cm ，所以成幅畫面顯得好真實，畫中人嘅尺吋接近真人，前景度幾具屍體甚至大過真人一倍。


呢隻自製筏捱唔到幾多大浪。一位長者想留住佢嘅仔條屍，喺個膝頭哥度攬到實一實，而絕望之中面有暗淚。畫家喺幅畫嘅近景度畫咗好多條屍，有啲屍都浸水就來捹出筏，而隻筏嘅邊外、可以睇到啲大浪冚緊埋來，而啲水喺木板上掃下掃下，啲人好似隨時都會畀啲浪篩出隻筏。


而幅畫有個好顯眼嘅黑人喺度揮下揮下條巾，佢係個非洲水手，個名叫Jean Charles，佢企喺隻空木桶度揚條巾，想吸引路過船隻注意，而佢右下面亦有個人同佢一齊求救。週圍嘅人亦都喺度呼救，唯有呢位長者意志麻木、神緒悵然，喺對比之中顯示出求生意志堅強不屈、然而希望渺茫嘅嗰種悲愴，以及意志磨滅、木然無觸而放棄求生嘅沉痛。


成個畫面主要係由兩個金字塔來構圖。嗰幅帆、桅杆及其週邊係第一個金字塔。呢個金字塔嘅底係嗰啲瞓咗喺度嘅死屍、坐住嘅人，桅杆及隔籬企緊嘅人撐起咗金字塔嘅頂。同時畫面遠啲啲嘅地方，企喺木桶上面嘅黑人係第二個金字塔嘅頂，呢個金字塔嘅底基本同第一個金字塔嘅底重疊，呢個黑人週邊嘅人嘅手伸向佢，引導觀眾視綫集中去呢個黑人身上，黑人揮巾求救嘅部分令畫面情緒達到頂峰，表達出一種悲劇感。


喺色彩上，舍希戈運用咗顏色對比，啲死屍嘅膚色比較蒼白，而在生人嘅衫、雲、海嘅色彩總體比較陰暗。總體而言，幅畫畫面偏暗，噉係因爲運用咗深色，大部份係棕色，舍希戈之所以噉用色係爲咗表現出悲劇感同苦痛。幅畫入面嘅光綫安排屬於「卡拉華佐式」，亦即啲意大利畫家經常用到嘅幽暗風格──呢種風格有種極其強嘅明暗對比。


1919年留學日本關西學院，中途退學之後返國，1920年留學中國金陵大學，同年退學。之後搞女權運動，反日本運動活動。1948年入北。1948年8月任朝鮮最高人民會議議員，9月任保健部長兼文化宣傳部副部長，1949年做政務院文化宣傳部長，1957年做司法部長。


呢套劇場響2019年被日本市民認為係「名偵探柯南23部劇場版入面最好睇嘅劇場版」同埋「新一同小蘭最sweet 嘅劇場版」，而主題曲被日本市民認為係「名偵探柯南23部劇場版入面第二好聽嘅主題曲」，國內外嘅口啤都好好。


馬丁路德金係一個浸禮會牧師，而且係美國一個出名嘅民權主義者，宣傳非暴力同埋種族平等。馬丁路德金嚮1964年獲得諾貝爾和平獎，係呢個獎有史以嚟年紀最輕嘅得獎者。1968年4月4號响田納西州孟非斯一間酒店嘅露台畀人槍殺。


育賢書室喺香港西貢沙角尾村二巷1A號，喺1928年起好啟用，係村裏面嘅華僑夾錢起，係西式嘅設計建築物，1966年，育賢學校起好之後，書室就改做舉辦村中活動嘅場所。喺2014年12月4號確定被評為香港三級歷史建築。


賴興祥，前新加坡男演員，1997年憑電視劇《和平的代價》出道，其後喺《力克千年蟲》、《公元2000》、《甜甜的季節》等電視同電影受到一定關注，仲攞過紅星大獎最佳新人獎同十大最受歡迎男藝人獎。 但佢之後退出演藝圈。


毛記電視，簡稱毛記，有「大大台」之稱，係香港一個網絡媒體平台，由雜誌《100毛》開辦，公司喺2015年3月16號成立，喺2015年5月18號開台，內容主要係用惡搞同抽水形式諷刺時弊，同時影射畀網民、壹傳媒叫「大台」嘅無綫電視。


妊神星擁有2粒已知嘅自然衞星。最大嘅係妊衞一，直徑大約係350公里，佢喺2005年1月被發現。妊衞二比妊衞一細啲、近啲，佢喺2005年6月被發現。佢嘅質量得妊衞一嘅1/10，以一條橢圓率極高嘅軌道圍繞妊神星運行，公轉周期18日。


威遠礮臺，減筆寫威遠砲台，係中國一礮臺，喺廣東虎門嘅亞娘鞋上面，對住珠江口。大清年間起嘅。威遠礮臺查實唔係島上唯一嘅礮臺，不過就以佢做統稱。同威遠礮臺相連，重有鎮遠礮臺同靖遠礮臺，三個都喺灘上。另外後面南山，有南山礮臺。


水塘功能係將八仙嶺西北部嘅水源收集，經地下水管輸送到船灣淡水湖。又係灌溉水塘，用來灌溉附近農田。水塘亦係軍地河嘅主要源頭，河水先流入軍地，再匯入梧桐河。面積約3.5公頃，容量約17萬立方米，石屎主壩高24米、長54.


李朗怡喺香港出世同長大，祖籍廣東清遠。佢中學讀協恩中學，大學喺香港中文大學新聞與傳播學系畢業，2009年6月加入無綫新聞做實習記者，同年10月開始做互動新聞台主播，2011年6月開始做埋翡翠台嘅天氣報告嘅主播。


波恩，臺灣譯 ｢波昂｣，係德國北萊茵－西法倫州嘅一座城市。歷史上，波恩曾經係科隆公國嘅首都。1949年到1990年德國分裂期間，波恩係西德嘅首都。至今重有六個聯邦政府部門將總部設喺波恩，而其他政府部門亦都喺波恩設有辦公室。


孫樞係中國地質學家，生於江蘇金壇。1953年畢業於南京大學地質系。1989年當選為第三世界科學院院士。1991年當選為中國科學院學部委員。中國科學院地質與地球物理研究所研究員、中國科學院地學部主任。曾經擔任中國科學院地質所所長同國家自然科學基金委員會副主任。


來香港之後，做過編劇，寫電視劇同電台廣播劇，編寫過兒童、青年、婦女綜合性節目同戲劇。她曾任《香港文匯報》《歡樂兒童》版編輯，同出版社嘅策劃統籌。佢出任一九八五年度香港兒童文藝協會理事。佢作品種類繁多，有短篇小說、散文、遊記、童話故事、長篇小說等等。


文華新村一共8棟樓，全部用「文」字開頭，因此又叫八文樓。文華新村前身係油蔴地碼頭倉庫，同埋中華煤氣公司舊煤氣廠。嘉年企業喺1955年購入，1961年發展成住宅大廈。而油蔴地小輪就將碼頭搬到渡船角，起咗佐敦道碼頭兼巴士總站。


2000年代，文華新村已經四十年，設計已經過時，內外陳舊。佢多幢大廈相連設計，幫咗罪犯匿埋同走佬，因為咁治安差咗。連賊王季炳雄都匿過喺度。2003年12月24號凌晨3點幾，香港警察飛虎隊破門入文景樓1229室，逮捕季炳雄，重喺屋裏面搵到大批槍械同手榴彈，成為當時大新聞。


彭長緯，GBS，SBS，JP係前任香港沙田區議會副主席選區民選議員）、民主建港協進聯盟前任副主席、第十二屆全國政協委員，做過環境保護運動委員會委員、區域市政局議員、臨時區域市政局議員等職務，聖公會牧愛小學畢業。


，又叫冰島罌粟、野罌粟、岩罌粟，係罌粟科罌粟屬嘅3～5年生草本植物，原產中國新疆、甘肅、寧夏、陝西、山西、河北、北京、內蒙古、黑龍江、吉林、湖北、四川同中亞、北亞、北美洲北邊嘅近高緯度地區或海拔580～3500m高嘅山林地。


主角蘭迪為咗賺錢去中國賣大麻，點知被送入再教育營，被逼勞改同埋做廉價手工製品，仲親眼目睹公安殺死「營友」，主角又喺獄中巧遇，「小熊維尼」因為生得似習近平而淪為階下囚，最後蘭迪重殺死咗小熊維尼。另一方面，蘭迪個仔斯坦想組建電子搖滾樂隊打入中國大陸市場，但娛樂公司就話，若果想到中國發展，就要面對中共嘅言論審查。


《衰仔樂園》俾嗶喱嗶喱、微博、百度等中國大陸媒體封殺。之後《衰仔樂園》官方喺 Twitter 同埋 Facebook 發出「官方道歉聲明」，但係份聲明被指曲直難分，繼續諷刺中共。時事評論員林和立話，卡通內容刺中北京死穴，所以被下架。


係美國歌手同填詞人，亞利桑拿州鳳凰城人。曾經同篠田賢治等人合作搞過Linkin Park樂隊，2013年至2015年間亦先後做過Dead by Sunrise同Stone Temple Pilots樂隊嘅主唱。


孝思接駁專線未成立之前，每逄清明、重陽嗰陣，兩間專營巴士公司新福利同澳巴會將11、22、28A、30、33、34號延伸到雞頸馬路，去大潭山兜一圈，但係11、22、28A、33響延伸期間就唔會停「澳門大學」站。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


2018年4月21號，澳門巴士票價調整，全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係特別活動先開辦，而且免費，所以將呢條線由孝思接駁專線改冧巴做37T。


梁茜童，綽號西童，係香港網絡KOL同YouTuber，2015年因為一張影到佢展示豐滿身材嘅謝師宴嘅相喺網上廣泛流傳而出名，之後佢利用網上嘅名氣搞網店。2022年佢參予ViuTV選美真人騷《尾二一屆口罩小姐選舉》，代號「聞西」，最後攞到冠軍。


英格蘭聯賽盃係由英格蘭足球聯賽主辦嘅一項淘汰制足球盃賽，1960–61年度球季舉辦第一屆。聯賽盃只開放畀英超聯賽同英格蘭足球聯賽成員共 92 隊成員參加，冠軍球隊可以出線參加歐霸盃，2021年改為進入歐洲協會聯賽附加賽。


尹鑴，初名斗魁、字斗魁·希仲、號白湖·夏軒、諡號文簡。係大朝鮮國後期嘅文臣、政治人、儒學者、性理學思想家。性理學者兼原始儒學主意者及李朝後期嘅性理學嘅巨頭兼禮訟論爭嘅主要人物。北人出身轉向南人同南人强傾派的中進。


歐化中文，又叫西化中文、西式中文，泛指中文嘅文法、文筆、風格、用詞受歐洲語文尤其英文過分渲染，用詞累贅、語病充斥、文句不通，失卻傳統中文嘅特色，常見於用過翻譯工具嘅翻譯作品，譯者就算毋直譯，都會受工具嘅句子切割、翻譯記憶同配對影響，而有意無意忽略中文章法、用詞習慣，易寫出西化中文。


二十世紀初，西風東漸，為反思中國文化發展，一啲以魯迅為代表嘅中國文人希望以「直譯歐文句法」嘅方式改造中文，進而改造「中文思考方式」 。魯迅話︰「歐化文法侵入中國白話嘅大原因並非好奇，而係必要。」中國音韻學家錢玄同亦積極主張廢除漢字，改用歐洲語文，並認為中文字嘅意義太模糊，文法毋精確，毋足以「代表新世界」嘅進步思想。


白色的鴨也似有一點煩躁了，有不潔的顏色的都市的河溝裏傳出它們焦急的叫聲。有的還未厭倦那船一樣的徐徐的劃行。有的卻倒插它們的長頸在水裏，紅色的蹼趾伸在尾後，不停地撲擊著水以支持身體的平衡。不知是在尋找溝底的細微的食物，還是貪那深深的水裏的寒冷。


用徂16個「的」字，讀起來繁雜。其中「白色的鴨」、「徐徐的划行」、「深深的水」本可講成「白鴨」、「徐徐划行」、「深水」。除徂「西而唔化」之外，英漢字典編譯者成日將形容詞用「的」來譯都會影響讀者思維，例如辭典一定將「beautiful」解做「美麗的、美觀的、美好的」。


介詞喺英文有重要作用，但係介詞係出名唔可以直譯嘅詞種，直搬去中文就係濫用，例如「喺某領域上……」、「關於佢嘅申請，你睇過未？」、「由於佢嘅家境貧窮，使到佢只好休學」、「將本書放喺枱面上」、「某人係小說中嘅重要角色」譯介詞都係多此一舉。


有時英文需要起碼兩詞語先表達到嘅詞意，譯成中文用一詞就夠，但就直譯成相應嘅中文詞，例如將「Open Learning Institute」譯做「公開進修學院」，古德明認為「Learning Institute」兩詞合起來就係「學院」嘅意思，將「Learning」同「Institute」分別直譯成「進修」同「學院」，「進修」同「學」意思重疊。


受英文影響，每每睇到英文「as」，一律譯成「作為」，而毋加思索要表達嘅內容。中文自有一套表達方法，「為師者」、「做人媳婦」、「貴為九五之尊」、「身為部門主管」、「做老公嘅」、「做老婆嘅」等等，毋使每事每物都「作為」一番。


英文句字有虛有實，「through」往往為虛，中文多譯做「透過」。「透過」一詞喺中文實有所指，強而有力。翻譯家思果喺本書《翻譯新究》指出，「He delivered the speech through an interpreter.


漢語表假設嘅「如果」多放主句前，但英文對應嘅「if」可放喺主句前後，好多科學家喺翻譯或寫作時照搬英文格式將後置if對應嘅「如果」後置，令文章違反漢語語序，好似梁燦彬、周彬寫嘅《微分幾何入門與廣義相對論》一書，通篇都用爾種錯誤語序。


有啲譯者將英文「One of the most…」直譯成「最『乜乜』之一」。爾句嘅問題係，既要用「最」讚對象至高無上，又要用「之一」踩返腳但又毋限定頭幾位，即係包尾都可以話係最好之一，講到底根本無意思。


與其用「最『乜乜』之一」不如用返中文本身嘅四字詞，好似將「最出名之一」改成赫赫有名、「最優秀之一」改成鶴立雞群、「最討厭之一」改成神憎鬼厭。有啲人為咗令受眾接收到「最『乜』嘅『乜』……」之準確意思，會累贅噉講「最『乜』嘅『乜』，冇之一……」。


第二次世界大戰期間，Bedford受英國政府命令出軍用車同埋單層巴士，戰後生產逐步回復正常。當時英國政府成日都向Bedford落訂單買軍用車。1955年，Bedford喺同樣位於Bedfordshire嘅Dunstable開咗間新廠。


自二次大戰以嚟，Bedford主要都係做英國同埋英聯邦國家嘅生意，市場好窄。當1970年代其他國家嘅車廠，相繼攻入英國同埋英聯邦國家嘅市場，Bedford開始走下坡。到八十年代嚟自英國政府嘅訂單都減少埋，結果Bedford喺1986年執笠收場。


Bedford喺盧頓間廠改為由通用汽車同埋五十鈴合資擁有，1998年起改為完全由通用汽車控制。Bedford嘅Dunstable廠房同埋貨車產品改由AWD Trucks擁有。至於Bedford巴士就冇再出。


外來媳婦本地郎係由廣東電視台整嘅一部以粵語為主要語言，同埋以輕鬆、趣味同埋貼近生活嘅情景喜劇，亦係中國大陸入面，播得最耐嘅電視劇，從2000年11月4號開播一直到而家。佢係成個廣東電視劇收視率冠軍。部劇每年直接丼700萬入去拍，收益達到1億幾。


呢部劇喺2000年4月18號開拍一直到依家都未停過。2000年11月4號開始喺廣東電視台珠江頻道開播，2006年4月播咗1044集，2008年12月播咗超過1500集。2017年1月24號正式突破3000集大關。


寶華銀行前身係台中長億集團喺1990成立嘅泛亞銀行，喺1997年，佢收購咗高雄市第十信用合作社。去到1998年耐斯集團陳哲芳以每股八蚊嘅價格收購泛亞銀行，喺2004年又同美國通用資融集團GMAC策略結盟，引進美國通用新台幣15億元資金，並由「泛亞銀行」更名做「寶華銀行」，但之後資產品質持續下滑，2017年8月10號被金管會接管，2008年2月被星展銀行收購。


叱咤903 留給香港的時代曲係叱咤903喺2019年8月5號嘅限定音樂節目，由903嘅幕後團隊主持，由朝早7點到8點，以及朝早10點到翌日凌晨2點播出。主要都係播放一啲為香港打氣嘅歌曲，當日上晝十點以及下晝四點分別直播行政長官以及政府跨部門記者會。


下關區來源自民國時期第七區，個名出自當地地名，係指明洪武元年喺龍江設嘅稅關「龍江關」，鄭和去西洋支船隊就喺龍江關出發。宣德四年喺上新河設上新河關後，民間稱地處上游嘅上新河關為「上關」、地處下游嘅龍江關為「下關」。


《三一如三》標榜係「實況處境劇」，劇情貼近時事，好似電話遊戲Pokémon GO喺2016年7月底引入香港爆紅，8月中播出嘅第8集已經攞佢做背景創作單元故仔。而立法會選舉投票日翌日播出嘅第13集，用咗選舉做主題，重搵嚟其中一位候選人游蕙禎特別客串劇中候選人嘅角色。


爛尾樓或者叫做爛尾建築、爛尾工程，係指工程未開始，只係喺設計階段就「爛尾」，或者係開始咗之後，喺某個階段，因為種種原因而被放棄或擱置，而未能完工嘅「爛尾」建築物。呢啲建築物可以係樓、橋、路、隧道、塔，亦可而係填海工程、機場、港口之類。


喺中國，爛尾建築通常係因為開發商唔夠錢繼續起落去，最典型嘅例子係恆大集團債務危機，喺2021年《紐約時報》話恆大集團欠供應商、債權人同埋投資者總共1.9665萬億元人民幣。兩年之後，根據香港交易所既公佈，截至2023年6月30號，恆大嘅負債總額增加2.


3882萬億元人民幣，比《紐約時報》之前講嘅多20％，而債務總額相當於中國國內生產總值嘅2%。呢份中期年報亦顯示，恆大嘅總資產係1.743997萬億元人民幣，恆大已經資不抵債，所以基本上佢哋手上嘅工程好難唔爛尾。


有啲爛尾工程未必係爛晒尾，呢啲工程只係俾建築公司推遲，或者施工進度極其緩慢。最著名嘅呢類「爛尾工程」係安東尼高第喺巴薩隆拿嘅聖家大教堂。呢座教堂喺1882年開始起，到依家都未完成，不過當局計劃喺2026年高第逝世一百週年之前完工。


壞血病係缺乏維他命C引起嘅病。維生素C主要用嚟合成人體嘅膠原。壞血症嘅主要癥狀係皮膚、牙齦同黏膜上面嘅出血點。出血點集中喺腿。患者臉色好白，情緒低落仲有一定程度嘅活動障礙。喺疾病嘅進展期會有化膿同甩牙等癥狀。


，又叫祈福國際學校，係中國廣東省廣州市嘅一間中英文私立學校，喺1996年由祈福集團出錢喐手起好，位置喺番禺區祈福新村嘅中心地帶。呢間學校既係一間國際學校，又係中小學、幼稚園配套嘅學校，重係廣東省唯一嘅國際級民辦學校。


南仁東係中國大陸嘅射電天文學家，吉林遼源人。佢喺清華大學畢業之後試過喺無線電工廠做咗幾十年，改革開放之後代表中國天文台專家喺非中國大陸啲大學做過客座教授同訪問學者，亦參加過十國大射電望遠鏡計劃。1993年提出喺貴州黔南州平塘縣大窩凼一帶整中國大陸研發嘅射電望遠鏡，望遠鏡喺2016年9月25號起好，成就咗世界上獨一無二嘅項目。


展覽目錄係一種用嚟記低展覽入面展咗乜嘢嘅書或者小冊子。喺藝術界，係特指美術展嘅紀錄。展覽目錄將 ｢展覽｣ 呢種有時限嘅發表方法某程度上記低，等有需要嘅時候可以當出處咁引用。記錄嘅未必係單個美術展，亦可以係某段時間之內同一間館所有美術展併埋一齊講。


林燕玲，綽號「小飛俠」，係前香港新聞從業員，先後做過銀河衛視、無綫電視同now TV新聞主播，而家係麗新集團傳訊事務副總裁。佢2002年喺香港科技大學生物化學系畢業，係香港少數唔係出身新聞系嘅新聞主播。


〈向夜晚奔去〉係日本雙人音樂組合YOASOBI嘅第一首單曲，喺2019年12月15號由DefSTAR RECORDS發行。呢隻歌係monogatary.com「將小說音樂化」企劃嘅第一套作品，以星野舞夜嘅小說《塔那托斯嘅誘惑》為藍本。


呢隻歌係2020年日本最熱門嘅歌曲之一，唔單止攞到《日本公告牌》日本百強單曲榜年度冠軍，重登上咗第71回NHK紅白歌合戰。截至2021年6月，呢隻歌以2.2億次嘅串流成績攞到日本唱碟協會白金唱碟認證。


銠嘅同位素有58個，得103Rh係穩定，其餘嘅都係唔穩定。除咗穩定嘅之外，半衰期最長嘅係102Rh嘅核異構體102mRh，佢嘅半衰期有3年8個月，其次係101Rh，半衰期有3年3個月，之後其餘嘅同位素半衰期都喺1年以下。


《13点》係由李惠珍畫同埋原創，喺1960年代至1970年代嘅香港漫畫。1966年創刊，係雙週期刊。個名13点作者阿媽成日話李惠珍係十三點而嚟。《13點》嘅主角成日換衫，有人統計過由第 1 期至第 28 期為止出過 1,728 件時裝，平均每期有成 62 款，畀到讀者唔少潮流資訊。


美國海岸防衛隊係美軍一支部隊，亦係美國七個紀律部隊其中一個。海岸防衛隊作為海事軍隊，專責處理各類海事執法事宜同埋執行聯邦管制規定，地位好特殊。喺和平時期，部隊受美國國土安全部管轄，如果有需要嘅話美國總統可以下令部隊移交美國海軍指揮，國會亦都有權響打仗嗰陣下達相同命令。


何嘉穎係澳門大學葡文系畢業，亦係呢個學校榮譽學院嘅優異畢業生，畢業後繼續於澳門大學修讀葡萄牙語言同文化碩士課程。鍾意音樂嘅佢自細對音樂有濃厚興趣，先後自學鋼琴、結他、古箏及敲擊樂，依家係澳門大學管樂團成員，亦係澳門青年管樂團同澳門喝采敲擊樂團團員，兼任澳門敲擊樂協會理事，入團逾十年嘅佢曾經隨團喺多處巡迴演出，屢獲獎項。


亞蘭島從新石器時代開始就有人長住，所以島上面重有好多新石器時代留低嘅遺跡。從公元6世紀開始，來自愛爾蘭嘅蓋爾人開始佔領亞蘭島，將個島變成咗一個宗教活動中心。喺維京人時代，亞蘭島曾經被挪威維京人搶走，但係到13世紀就被蘇格蘭王國搶返。


蘇格蘭好多島仔自鐵器時代以來被至少會講四種語言嘅人所佔領，所以呢啲島仔嘅名可能嘅含義會有好多。因此，唔係一個特殊島嶼嘅亞蘭島，佢個名嘅來歷目前重未清楚。馬克·安·泰尼爾喺2003年話「亞蘭呢個詞語同愛爾蘭並無關連」。


雙十一三罷，又叫紀念日三罷，係2019年11月11號和平紀念日由香港民間人士發起嘅一次反逃犯條例修訂抗議活動，所謂「三罷」即係「罷工」、「罷課」同「罷市」，同時亦喺上晝針對交通搞唔合作運動。呢個嘅行動代號又叫做「黎明行動」，「黎明」除咗代表一天光就行動之外，亦呼應反修例歌曲《願榮光歸香港》嘅歌詞「黎明來到要光復這香港」，之後日子嘅活動亦被歸入「黎明行動」系列。


喺2021年9月，佢成為香港特别行政區選舉委員會委員。2022年4月，佢喺李家超無提政綱嘅情況下，有份提名李家超參與2022年香港行政長官選舉，同年12月18號，佢响第7屆香港立法會選舉委員會界別補選以983票當選。


二十世紀尾嘅香港社會氣氛低沈，自殺事件頻繁，香港人生活喺經濟、家庭、情感嘅困局當中，無助沮喪，一位自稱天使奇俠嘅人帶住生命探測器經常喺仁心醫院出沒，尋找一啲因為絕望而輕生，患絕症而感到絕望嘅人，為佢哋傳福音，並帶畀佢哋希望同喜樂，唔少垂危嘅病人因此奇蹟噉康復起嚟。


天使奇俠嘅出現，引起傳媟關注，國際新聞電視台首席記者 Angel Lee 同助手張大虹，俾上司調派為奇俠呢件事作深入報道。喺追尋奇俠事件真相過程中，大虹嘅好友 Joe 加入咗調查行動，佢自細醉心於天使神話，Joe 經過奇俠阿宏勸誠，先至發現佢一向拒絕嘅爸爸原來同天使奇俠有極大關係，發現自己不停尋找嘅天使，原來已經就喺自己嘅眼前。


蔡沐霖，台灣台北市嘅人，係民主進步黨嘅政治人物。佢喺2020年參選民進黨嘅新北市第九選舉區立法委員，之前曾經擔任過民進黨嘅青年發展部主任。喺2023年2月轉任勞動部嘅次長機要，但喺同年6月2日因為被揭露喺任職民進黨青年部主任嘅時候涉嫌隱藏性騷擾同職場霸凌案件，所以請辭咗。


喺2023年5月，民主進步黨接連爆出黨內性騷擾嘅風波，民進黨嘅女性前黨工，喺公開自己遭遇，話除咗遭到部門同仁陳右豪性騷擾，仲遭到當時嘅青年部主任同前勞動部政務次長機要蔡沐霖冷嘲熱諷，話蔡反過嚟檢討佢。